I used to wake him up early, Neeraj chopra;s uncle revisits his journey to gold medal - Malayalam MyKhel\n» Olympics 2021: 13ാം വയസ്സില് ഭാരം 80 കിഗ്രാം! നീരജിനെക്കുറിച്ച് അമ്മാവന് പറയുന്നു\nOlympics 2021: 13ാം വയസ്സില് ഭാരം 80 കിഗ്രാം! നീരജിനെക്കുറിച്ച് അമ്മാവന് പറയുന്നു\nടോക്കിയോ ഒളിംപിക്‌സ് ജാവലിന് ത്രോയില് ഇന്ത്യക്കു വേണ്ടി സ്വര്‍ണ മെഡലുമായി ചരിത്രം കുറിച്ച നീരജ് ചോപ്രയെക്കുറിച്ച് വാചാലനാവുകയാണ് അമ്മാവന് സുരീന്ദര് ചോപ്ര. അത്‌ലറ്റിക്‌സില് ഒരു മെഡലിനു വേണ്ടിയുള്ള 121 വര്‍ഷം നീണ്ട ഇന്ത്യയുടെ കാത്തിരിപ്പ് കൂടിയാണ് ടോക്കിയോയില് നീരജ് അവസാനിപ്പിച്ചത്. ഒളിംപിക് മെഡലിലേക്കുള്ള തന്റെ അനന്തരവന്റെ യാത്രയില് കുട്ടിക്കാലം മുതല് ഒപ്പമുണ്ടായിരുന്ന ഒരാള് കൂടിയാണ് സുരീന്ദര്.\nകുട്ടിക്കാലത്ത് ഫിറ്റ്‌നസ് മെച്ചപ്പെടുത്താന് അതിരാവിലെ നീരജിനെ നേരത്തേ എഴുന്നേല്‍പ്പിച്ച് വ്യായാമത്തിനു കൊണ്ടു പോയിരുന്നത് താനായിരുന്നുവെന്നു സുരീന്ദര് പറയുന്നു. നീരജിന്റെ ചരിത്ര വിജയത്തിനു പിന്നില് ഒരുപാട് പേരുടെ ത്യാഗവും കഠിനാധ്വാവുമെല്ലാമുണ്ട്. കുടുംബം മുഴുവന് ഒറ്റക്കെട്ടായി താരത്തിനു താങ്ങും തണലുമായി കൂടെ നിന്നിരുന്നു. മാതിപിതാക്കള് മാത്രമല്ല അമ്മാവന്, അമ്മായി തുടങ്ങി കുടുംബത്തിലെ എല്ലാവരുടെയും പ്രയത്‌നത്തിന്റെ ഫലം കൂടിയാണ് ടോക്കിയോയിലെ സുവര്‍ണ നേട്ടം.\nകൂടുതല് തവണ മാന് ഓഫ് സീരീസ്- സച്ചിന് തന്നെ രാജാവ്, പക്ഷെ കോലി പിന്നാലെയുണ്ട്!\nനീരജിനെ സംബന്ധിച്ച് താന് ടോര്‍ച്ചര് ചെയ്യുന്ന അമ്മാവനായിരുന്നുവെന്ന് സുരീന്ദര് ചിരിയോടെ പറയുന്നു. കാരണം അവനെ മറ്റു പല കുട്ടികളെയും പോലെ രാവിലെ വൈകി എഴുന്നേല്‍ക്കാന് ഞാന് സമ്മതിച്ചിരുന്നില്ല. പുലര്‍ച്ചെ എഴുന്നേല്‍പ്പിച്ച് അവനെ വ്യായാമത്തിനു കൊണ്ടുപോയിരുന്നത് ഞാനായിരുന്നു. ഇപ്പോള് അവയെല്ലാം ഓര്‍ക്കുമ്പോള് നല്ല രസം തോന്നുന്നു. അവനെ നല്ല ഫിറ്റാക്കിയെടുക്കാന് ഞങ്ങള് ആഗ്രഹിച്ചിരുന്നു. കാരണം ഫിറ്റായിട്ടുള്ള വ്യക്തികളാണ് ജീവിതത്തെ കൂടുതല് ഗൗരവമായി കാണുന്നതെന്നും സുരീന്ദര് വിശദമാക്കി.\nഞങ്ങള് നീരജിനെ പരിശീലനത്തിനു കൊണ്ടു പോയിരുന്നു. എന്നാല് പരിശീലനം കഴിഞ്ഞ് മടങ്ങിയെത്തിയാല് അവന് ചൂര്‍മയാണ് (പ്രശസ്തമായ ഒരു രാജസ്ഥാനി ഭക്ഷണം) കഴിച്ചിരുന്നത്. അതുകൊണ്ടു തന്നെ അവന്റെ തടി ഒട്ടും കുറഞ്ഞില്ല. 13ാം വയസ്സില് നീരജിനു 80 കിഗ്രാം ഭാരമുണ്ടായിരുന്നു. ഗ്രാമത്തിനു പുറത്തുള്ള ഒരു ഫിറ്റ്‌നസ് സെന്ററില് അവനെ ഞങ്ങള് കൊണ്ടുപോയപ്പോള് ഭക്ഷണക്രമം മുഴുവനായി മാറ്റണമെന്നായിരുന്നു ലഭിച്ച നിര്‍ദേശം. തുടക്കത്തില് നീരജ് ഇതിനോടു വിസമ്മതിക്കുകയും ചെയ്തിരുന്നു. എന്നാല് മറ്റു കുട്ടികള് അവിടെ പോയി പരിശീലനം നടത്തുന്നത് കണ്ടതോടെ നീരജും ഭക്ഷണക്രനത്തില് നിയന്ത്രണം കൊണ്ടു വരികയും ഫിറ്റ്‌നസില് കൂടുതല് ശ്രദ്ധിക്കുകയായിരുന്നുവെന്നും സുരീന്ദര് കൂട്ടിച്ചേര്‍ത്തു.\nഅതേസമയം, നീരജിന്റെ സ്വര്‍ണമെഡല് നേട്ടത്തോടെ ഒളിംപിക്‌സ് ഇന്ത്യ വിജയകരമായി തന്നെ പൂര്‍ത്തിയാക്കിയിരിക്കുകയാണ്. ആകെ ഏഴു മെഡലുകാണ് ഇന്ത്യക്കു ഇത്തവണ ലഭിച്ചത്. ഒരു സ്വര്‍ണവും രണ്ടു വെള്ളിയും നാലു വെങ്കലവുമടക്കമാണിത്. ഗെയിംസിന്റെ ചരിത്രത്തില് ഇന്ത്യയുടെ എക്കാലത്തെയും മികച്ച പ്രകടനം കൂടിയാണിത്. 2012ലെ ലണ്ടന് ഗെയിംസില് ആറു മെഡലുകള് നേടിതയായിരുന്നു നേരത്തേ ഇന്ത്യയുടെ ഏറ്റവും വലിയ നേട്ടം. ഇതാണ് ടോക്കിയോയില് തിരുത്തപ്പെട്ടിരിക്കുന്നത്.\nRead more about: olympics 2021 tokyo olympics neeraj chopra gold medal india athletics javelin throw olympics ഒളിംപിക്‌സ് 2021 ടോക്കിയോ ഒളിംപിക്‌സ് നീരജ് ചോപ്ര ജാവലിന് ത്രോ ഒളിംപിക്‌സ്\nStory first published: Saturday, August 7, 2021, 23:39 [IST]


KOLLAM Archives | Trip2nature\nBy Team trip2nature on BACKWATER, KOLLAM\nഅഷ്ടമുടിക്കായലിന്റെയും കല്ലടയാറിന്‍റെയും നടുക്ക് കൈത്തോടുകളും തുരുത്തുകളും കണ്ടല്‍കാടുകളും കൊണ്ട് കണ്ണിനു വിരുന്നൊരുക്കി പ്രകൃതി രമണീയമായ എട്ടോളം തുരുത്തുകളുള്ള ഒരു കൊച്ചു ഗ്രാമം. ഉമ്മണി തമ്പിക്ക് ശേഷം തിരുവിതാംകൂര് ദിവാന്‍പട്ടം ഏറ്റുഎടുത്ത കെണല് ജോണ് മണ്‍ട്രോയുടെ പേരില് നിന്നുമാണ് തുരുത്തിനു ഈ പേര് കിട്ടിയത് . ആധുനികതയുടെ പൊങ്ങച്ചങ്ങള് ഇപ്പോഴും മണ്ട്രോതുരുത്തിനെ മലീമസമാക്കിയിട്ടില്ല. സ്വദേശികളെക്കാള് എറെ വിദേശികളാണ് മണ്ട്രോയിലെ വിരുന്നുകാര്. കാഴ്ചക്കാര്‍ക്ക് കൈതോടുകളിലൂടെ കൊതുമ്പു വള്ളത്തിലും ചെറിയ ബോട്ടുകളിലുമായി തുരുത്തിന്റെ ഉള്‍ക്കാഴ്ചകലിലൂടി ഒരു സവാരിയൊക്കെ ഒരുക്കിയിട്ടുണ്ട്. പച്ചപ്പിന്റെ തുരുത്തുകളില് […]\nകാട്ടരുവികളും മുള്‍ക്കാടുകളും താണ്ടി റോസ് മലയില്..\nBy Team trip2nature on ADVENTURE, KOLLAM\nറോസാദളങ്ങള് പോലെ ഉയര്‍ന്നു നില്‍ക്കുന്ന മലനിരകള്. താഴെ ജലാശയത്തില് റോസാ പ്പൂവിന്‍റെ ഇതളുകള് പോലെ ഒറ്റപ്പെട്ട കുന്നുകള്.. കാട്ടിലൂടെ ഒരു സാഹസിക യാത്ര ഇഷ്ടപ്പെടുന്നവര്‍ക്ക് റോസ് മലയിലേക്കു പോകാം. കൊല്ലം ജില്ലയിലെ ആര്യങ്കാവില്‍നിന്നും ഇടതൂര്‍ന്ന വനത്തില്‍കൂടെ പന്ത്രണ്ടു കിലോമീറ്റര് ദൂരം. ഈ യാത്ര തന്നെയാണ് റോസ് മല യാത്രയുടെ ഹൈ ലൈറ്റ് .. കാട്ടരുവികളും മുളങ്കാടുകളും ഒക്കെ താണ്ടിയുള്ള യാത്രയില് അപൂര്‍വയിനം ചിത്രശലഭങ്ങളേയും പക്ഷികളെയുമൊക്കെ കാണാം. യാത്രയുടെ അവസാനം എത്തിച്ചേരുന്നത് ഒരു ചെറിയ ഗ്രാമ കവലയിലേക്കാണ് .പച്ചക്കറി, […]\nഅഷ്ടമുടിയുടെ ഓളപരപ്പില് തേവള്ളികൊട്ടാരം..\nBy Team trip2nature on HISTORIC PLACES, KOLLAM\nഅഷ്ടമുടിക്കായലിന്റെ ഓളപരപ്പിലൂടെ ബോട്ടിൽ യാത്ര ചെയ്ത് വേണം കൊല്ലത്തെ രാജകീയ സൗധമായ തേവള്ളി കൊട്ടാരത്തിൽ എത്തിച്ചേരാൻ. കൊല്ലം ടൗണിൽ നിന്ന് 25 കിലോമീറ്റർ അകലെയായാണ് ഈ കൊട്ടാരം സ്ഥിതി ചെയ്യുന്നത്. കേരളത്തിലെ തന്നെ പ്രശസ്തമായ കൊട്ടാരങ്ങളിൽ ഒന്നാണ് ഇതു. തിരുവിതാംകൂർ രാജക്കന്മാരുടെ വസതിയായിരുന്ന ഈ കൊട്ടാരം നിർമ്മിക്കപ്പെട്ടത്, 1811നും 1819നും ഇടയിലാണ്. ഗൗരി പാർവതി ബായ് തമ്പുരാട്ടിയുടെ ഭരണകാലത്താണ് ഇതു നിർമ്മിക്കപ്പെട്ടത്. തിരുവിതാംകൂർ രാജക്കന്മാർ ബ്രിട്ടീഷ് ഉദ്യോഗസ്ഥരുമായി കൂടിക്കാഴ്ച നടത്തിയിരുന്നത് ഈ കൊട്ടാരത്തിൽ വച്ചായിരുന്നു. കൊട്ടാരത്തിനു ചുറ്റുമുള്ള […]


ഫാഷന് വീഡിയോയില് ഹിജാബ് ധരിച്ചെത്തിയ മുസ്ലിംയുവതിക്കു മതനേതാക്കളുടെ വിമര്‍ശനം; ചെയ്തതില്‍തെറ്റില്ലാത്തതിനാല് വകവയ്ക്കില്ലെന്നു യുവതി | Kairali News | kairalinewsonline.com\nഫാഷന് വീഡിയോയില് ഹിജാബ് ധരിച്ചെത്തിയ മുസ്ലിംയുവതിക്കു മതനേതാക്കളുടെ വിമര്‍ശനം; ചെയ്തതില്‍തെറ്റില്ലാത്തതിനാല് വകവയ്ക്കില്ലെന്നു യുവതി\nലണ്ടന്: ഹിജാബ് ധരിച്ചു ഫാഷന് വീഡിയോയില് പ്രത്യക്ഷപ്പെട്ട മുസ്ലിം യുവതി വിവാദക്കുരുക്കില്. ബ്രിട്ടീഷ് റീടെയില് ഭീമനായ എച്ച് ആന്‍ഡ് എമ്മിന്റെ ഫാഷന് വീഡിയോയില് പ്രത്യക്ഷപ്പെട്ട മറിയ ഇദ്രിസിയാണ് വിമര്‍ശകരുടെ പഴിയേറ്റുവാങ്ങുന്നത്.\nഇരുപത്തിമൂന്നുകാരിയായ മറിയ ഇദ്രിസി ജനിച്ചതും വളര്‍ന്നതും ലണ്ടനില്‍തന്നെയാണ്. പാകിസ്താനിയാണ് മാതാവ്. പിതാവ് മൊറോക്കോക്കാരനും. റീട്ടെയില് ഭീമനായ എച്ച് ആന്‍ഡ് എം മുസ്ലിം വേഷവിധാനങ്ങള്‍ക്കുള്ള മോഡലിനെത്തേടിയെത്തിയപ്പോള് ഫാഷന് സലൂണ് ഉടമ കൂടിയായ മറിയ സമ്മതിക്കുകയായിരുന്നു. ഇതോടെ, ഫാഷന് ലോകത്തേക്കു ഹിജാബ് ധരിച്ചെത്തിയ ആദ്യ മുസ്ലിം യുവതികൂടിയായി ഇരുപത്തിമൂന്നുകാരിയായ മറിയ. ഇതു പക്ഷേ, ലണ്ടനിലെ മുസ്ലിം മതനേതാക്കളുടെ ഉറക്കം കെടുത്തുകയായിരുന്നു. ഇത്തരത്തില് പെരുമാറുന്നതെന്തിനാണെന്നു മനസിലാകുന്നില്ലെന്നും താനടക്കമുള്ളവര് പാര്‍ശ്വവല്‍കരിക്കപ്പെട്ടിരുന്നതാണു ഇത്രകാലവും ഫാഷന് ലോകമെന്നും ഇദ്രിസി പറയുന്നു. താന് വളരെ മാന്യമായും അനുയോജ്യമായ രീതിയിലും തന്നെയാണ് ഹിജാബ് ധരിച്ചത്.\nതന്റെ തീരുമാനത്തിലോ പ്രവൃത്തിയിലോ ഒരു കുഴപ്പവുമുണ്ടായിരുന്നില്ലെന്നും വിമര്‍ശകര് വിവാദത്തിനു വേണ്ടി അനാവശ്യകാര്യങ്ങള് ഉന്നയിക്കുകയാണെന്നുമാണ് മറിയ ഇദ്രിസിയുടെ നിലപാട്. ഇസ്ലാമും മോഡലിംഗും യോജിച്ചുപോകുന്ന കാര്യങ്ങളല്ലെന്നാണ് മതനേതാക്കളുടെ വാദം.\nവളരെ പുരോഗമനാത്മകമായ ചുവടുവയ്പായി മറിയയുടെ മോഡലിംഗിനെക്കാണണമെന്നാണ് ഫാഷന് ലോകത്തുനിന്നുള്ളവരുടെ അഭിപ്രായം. മുസ്ലിം വേഷവിധാനങ്ങള് വിപണിയില് ശ്രദ്ധനേടുമ്പോള് മോഡലിംഗില്‍നിന്ന് മാത്രം മാറ്റിനിര്‍ത്തുന്നതു ശരിയല്ലെന്നും ഇവര് വാദിക്കുന്നു. ലണ്ടനിലെ മാധ്യമങ്ങിലും കുറച്ചു ദിവസമായി മറിയയും ഹിജാബിലെ മോഡലിംഗും സജീവചര്‍ച്ചയായിരിക്കുകയാണ്.\nTags: HijablondonMariah Idrissi


നടന് വിവേകിന്റെ മരണത്തില് വിമര്‍ശനവുമായി മന്‍സൂര് അലിഖാന് - Malayali Express\nതമിഴ് താരം വിവേകിന് ഹൃദയാഘാതം ഉണ്ടായത് കൊവിഡ് വാക്സിന് എടുത്തത് മൂലമല്ലെന്ന് ആരോഗ്യ വകുപ്പ് വിശദീകരണം നല്‍കിയെങ്കിലും, ഇതിനെതിരെ വിമര്‍ശനവുമായി രംഗത്ത് വന്നിരിക്കുകയാണ് തമിഴ് നടന് മന്‍സൂര് അലി ഖാന്. താരത്തിന്‍്റെ വിമര്‍ശനം ഇങ്ങനെയാണ്.\n” നടന് വിവേഗിന് ഒരു കുഴപ്പവുമില്ലായിരുന്നു. കോവിഡ് വാക്‌സിന് എടുത്ത ശേഷമാണ് ഇങ്ങനെ സംഭവിച്ചത്. കുത്തി വയ്ക്കുന്ന മരുന്നില് എന്തൊക്കെയുണ്ടെന്ന് നിങ്ങള്‍ക്ക് അറിയാമോ? എന്തിനാണ് നിര്‍ബന്ധിച്ച് കോവിഡ് വാക്‌സിന് എടുപ്പിക്കുന്നത്? ഈ കൊവിഡ് വാക്‌സിന് കുഴപ്പമില്ലന്ന് പറഞ്ഞ് കുത്തിവയ്ക്കുന്നു. എങ്കില് ഇന്‍ഷുറന്‍സ് തരൂ. 100 കോടി ഇന്‍ഷുറന്‍സ് തരൂ, കൊവിഡ് വാക്‌സിന് എടുക്കുന്നവര്‍ക്ക്. ഇത് രാഷ്ട്രീയമാണ്. ഈ കൊറോണ ടെസ്റ്റ് അവസാനിപ്പിക്കൂ.\nഇന്ത്യയില് കോവിഡ് ടെസ്റ്റ് നടത്തുന്നത് നിര്‍ത്തിയാല് ഇന്ത്യ കോവിഡ് മുക്തമാകും. മാധ്യമങ്ങള് ജനങ്ങളെ പേടിപ്പിക്കുകയാണ്. താന് മാസ്‌ക് ധരിക്കാറില്ല. തെരുവില് ഭിക്ഷക്കാര്‍ക്കൊപ്പം കിടന്ന് ഉറങ്ങിയിട്ടുണ്ട്. തെരുവ് നായകള്‍ക്കൊപ്പം കിടന്നുറങ്ങിയിട്ടുണ്ട്. തനിക്ക് ഒന്നും വന്നില്ലല്ലോ. പുറത്തേക്ക് വിടുന്ന ശ്വാസം മാസ്‌ക് മൂലം വീണ്ടും ശരീരത്തിലേക്ക് പോവുകയാണ്. ശ്വാസകോശത്തിന് കുഴപ്പമല്ലേ ഇത്?കൊവിഡ് എന്ന് പറഞ്ഞ് ജീവിക്കാന് കഴിയുന്നില്ല. ഓരോ റേഷന് കാര്‍ഡ് ഉടമയ്ക്കും ഒരു ലക്ഷം വച്ച് കൊടുക്ക്. അവര്‍ക്ക് ജീവിക്കണം”


വല്ലാര്‍പ്പാടം പദ്ധതിക്ക് വിദേശ നിക്ഷേപം തേടുന്നു | Foreign investment sought in Vallarpadam project - Malayalam Oneindia\nവല്ലാര്‍പ്പാടം പദ്ധതിക്ക് വിദേശ നിക്ഷേപം തേടുന്നു\nകൊച്ചി: വല്ലാര്‍പ്പാടം കണ്ടയിനര് ടെര്‍മിനല് പദ്ധതി നടപ്പിലാക്കുന്നതിനായി വിദേശ നിക്ഷേപം തേടും. ഇതിനായി കേന്ദ്ര ഷിപ്പിംഗ് മന്ത്രി വേദ് പ്രകാശ് ഗോയലിന്റെ നേതൃത്വത്തിലുള്ള സംഘം നാല് രാജ്യങ്ങളില് സന്ദര്‍ശനം നടത്തും.\nജനവരി 13 ഞായറാഴ്ച കൊച്ചി ചേംബര് ഒഫ് കോമേഴ്സ് ആന്റ് ഇന്‍ഡസ്ട്രി നല്‍കിയ സ്വീകരണചടങ്ങിലാണ് കേന്ദ്രമന്ത്രി ഇക്കാര്യം അറിയിച്ചത്.\nകൊച്ചി തുറമുഖ ട്രസ്റ് ചെയര്‍മാന് ജേക്കബ് തോമസും ഷിപ്പിംഗ് വകുപ്പിലെ ഉന്നത ഉദ്യോഗസ്ഥരും വിദേശസന്ദര്‍ശനം നടത്തുന്ന വിദഗ്ധ സംഘത്തിലുണ്ടാവും. മലേഷ്യ, സിങ്കപ്പൂര്, ഹോങ്കോംഗ്, ദുബായി എന്നീ രാജ്യങ്ങളിലാണ് സമിതി സന്ദര്‍ശനം നടത്തുന്നത്.\nനിര്‍മ്മിച്ച് നടത്തി കൈമാറുക (ബിഒടി) അടിസ്ഥാനത്തിലാണ് ടെര്‍മിനല് നിര്‍മിക്കാന് ഉദ്ദേശിക്കുന്നത്. നിക്ഷേപകരുടെ പ്രതികരണം പഠിച്ച ശേഷമായിരിക്കും കരാര് വ്യവസ്ഥകളെ കുറിച്ച് തീരുമാനിക്കുന്നത്.


India beat Windies by4wickets in Florida t20 | ബൗളിങ് ഗംഭീരമാക്കിയ ഇന്ത്യയെ അതേ നാണയത്തിൽ വിറപ്പിച്ച് വിൻഡീസ്; 96 റൺസ് ലക്ഷ്യം മറികടന്നത് 18ാം ഓവറിൽ ആറ് വിക്കറ്റും കളഞ്ഞ്; രക്ഷപ്പെട്ടത് വിൻഡീസിനെ ചെറിയ സ്‌കോറിൽ ഒതുക്കിയതുകൊണ്ട് മാത്രം; വിട്ട്മാറാതെ നാലാം നമ്പറിലെ ശനിദശ; അരങ്ങേറ്റ മത്സരത്തിൽ മികവ് കാട്ടി നവ്ദീപ് സെയ്‌നി; രണ്ടാം ടി20 നാളെ ഇതേ വേദിയിൽ - MarunadanMalayalee.com\nAugust 03, 201911:23 PM IST Permalink\nഫ്‌ളോറിഡ: വിൻഡീസിനെതിരായ ആദ്യ ടി20 മത്സരത്തിൽ അനായാസ ജയം പ്രതീക്ഷിച്ചിറങ്ങിയ ഇന്ത്യക്ക് നിറം മങ്ങിയ വിജയം. 96 റൺസ് വിജയലക്ഷ്യം പിന്തുടർന്ന ഇന്ത്യ 17.2 ഓവറിൽ6വിക്കറ്റ് നഷ്ടത്തിലാണ് വിജയം നേടിയത്. 24 റൺസ് നേടിയ വൈസ് ക്യാപ്റ്റൻ രോഹിത് ശർമ്മയാണ് ഇന്ത്യൻ നിരയിലെ ടോപ് സ്‌കോറർ. വിൻഡീസിന് വേണ്ടി ഷെൽഡൺ കോഡ്രൽ, സുനിൽ നരെയിൻ, കീമോ പോൾ എന്നിവർ രണ്ട് വിക്കറ്റുകൾ വീതം വീഴ്‌ത്തി. അരങ്ങേറ്റ മത്സരത്തിൽ 17 റൺസ് വഴങ്ങി മൂന്ന് വിക്കറ്റ് നേടിയ നവ്ദീപ് സെയ്‌നിമികവ് കാട്ടി. നാളെയാണ് പരമ്പരയിലെ രണ്ടാം മത്സരം.\n96 റൺസ് പിന്തുടർന്ന ഇന്ത്യക്ക് രണ്ടാം ഓവറിൽ തന്നെ ശിഖർ ധവാനെ 1(7) നഷ്ടമായി. പിന്നീട് കോലി രോഹിത് സഖ്യം ക്ഷമയോടെ ബാറ്റ് വീശിയെങ്കിലും സ്‌കോർ 32ൽ എത്തിയപ്പോൾ നരെയിന്റെ ഓവറിൽ രോഹിത് പുറത്തായി. തൊട്ടടുത്ത പന്തിൽ ഉത്തരവാദിത്വമില്ലാതെ അനാവശ്യ ഷോട്ട് കളിച്ച ഋഷഭ് പന്ത് 0(1) പുറത്തായി. സ്‌കോർ 32ന് മൂന്ന്. അഞ്ചാമനായി ക്രീസിലെത്തിയ മനീഷ് പാണ്ഡെ 19(14) ആയിരുന്നു സ്‌കോർ 64ൽ നിൽക്കെ നാലാമനായി പുറത്തായത്. ഇതിനിടയിൽ സ്‌കോർ 69ൽ എത്തിയപ്പോൾ കോലി 19(29) വീണു. പിന്നീട് ക്രുണാൽ പാണ്ഡ്യ 12(14) രവീന്ദ്ര ജഡേജ 10*(9) എന്നിവർ മുന്നോട്ട് നയിച്ചു. സ്‌കോർ 88ൽ എത്തിയപ്പോൾ ആറാം വിക്കറ്റ് ക്രുണാലിന്റെ രൂപത്തിൽ വീണു. എട്ടാമനായി ക്രീസിലെത്തിയ വാഷിങ്ടൺ സുന്ദർ 8*(5) ജഡേജ എന്നിലവർ കൂടുതൽ നഷ്ടങ്ങളില്ലാതെ ടീമിനെ വിജയത്തിലേക്ക് നയിച്ചു.\nതകർച്ചയോടെയായിരുന്നു വിൻഡീസിന്റെ തുടക്കം. മത്സരത്തിന്റെ രണ്ടാം പന്തിൽ തന്നെ വാഷിങ്ടൺ സുന്ദറിന് വിക്കറ്റ് സമ്മാനിച്ച് ജോൺ കാംപെൽ 0(2) മടങ്ങി. രണ്ടാം ഓവറിന്റെ അവസാന പന്തിൽ സഹ ഓപ്പണറായ എവിൻ ലെവിസ് 0(6) ഭുവനേശ്വർ കുമാറിന്റെ പന്തിൽ ക്ലീൻ ബൗൾഡായി. മൂന്നാമനായി ക്രീസിലെത്തിയ നിക്കോളസ് പൂരൻ 20(16) ഒരു ഫോറും രണ്ട് സിക്സും അടിച്ച് അക്രമത്തിന്റെ സൂചനകൾ നൽകിയെങ്കിലും ഇന്ത്യക്കായി ആദ്യ മത്സരം കളിക്കുന്ന നവ്ദീപ് സെയ്നിയുടെ പന്തിൽ ഋഷഭ് പന്ത് പിടിച്ച് പുറത്തായി.\nനാലാമനായി ക്രീസിലെത്തിയ കൈറൺ പോളാർഡ് 49(49) ആണ് വിൻഡീസ് നിരയിലെ ടോപ് സ്‌കോറർ. പൂരൻ പുറത്തായപ്പോൾ അഞ്ചാമനായി ക്രീസിലെത്തിയത് ഷിംറൺ ഹെറ്റ്മയർ. എന്നാൽ ആദ്യ പന്തിൽ തന്നെ ക്ലീൻ ബൗൾഡ്. റോവ്മൻ പവൽ 4(5) ക്യാപ്റ്റൻ കാർലോസ് ബ്രാത്വെയ്റ്റ് 9(24) സുനിൽ നരൈൻ 2(4) കീമോ പോൾ 3(11), ഷെൽഡൺ കോഡ്രൽ 0*(1), ഒഷെയ്ൻ തോമസ് 0*(3) എന്നിങ്ങനെയാണ് മറ്റ് ബാറ്റ്സ്മാന്മാരുടെ സ്‌കോർ.എന്നിങ്ങനെയാണ് മറ്റ് ബാറ്റ്സ്മാന്മാരുടെ സ്‌കോർ.ഇന്ത്യക്ക് വേണ്ടി നവ്ദീപ് സെയിനി3വിക്കറ്റ് വീഴ്‌ത്തിയപ്പോൾ ഭുവനേശ്വർ കുമാർ രണ്ട് വിക്കറ്റ് വീഴ്‌ത്തി. ക്രുണാൽ പാണ്ഡ്യ, രവീന്ദ്ര ജഡേജ, വാഷ്ങ്ടൺ സുന്ദർ, ഖലീൽ അഹമ്മദ് എന്നിവർ ഓരോ വിക്കറ്റുകൾ വീതം വീഴ്‌ത്തി.


കെ കരുണാകരൻ – Media Mangalam\nഇഎംഎസ് അടക്കമുള്ള കമ്മ്യൂണിസ്റ്റ് നേതാക്കളുടെ ഫോൺ വിളി കോൺഗ്രസുകാർ ചോർത്തിയതും അധികാര പ്രമത്തതയിൽ; കോൺഗ്രസ് തെളിച്ച വഴിയിലൂടെ ബിജെപി നടക്കുമ്പോൾ\nഗുപ്തൻ സി കെ കാലത്തിൻറെ കണ്ണിലെ കരട് എന്നെപ്പറ്റി എഴുതില്യ എന്നു പറഞ്ഞിരുന്നു. വാക്കുതെറ്റിക്കുന്നു. ഇന്ന് എഴുതേണ്ടത് ഫോൺചോർത്തലിനെപ്പറ്റിയാണ്. അതാദ്യംഒന്നുസൂചിപ്പിക്കാം.ഇന്ന് പത്രങ്ങളിലൊക്കെ ആ വാർത്തയാണ്. എനിക്ക് അനുഭവമുള്ളത്…\nഡിവൈഎഫ്ഐ നേതാക്കളെ കെ കരുണാകരൻ ഓഫീസിലേക്ക് വിളിപ്പിച്ചത് കാറയച്ച്; നിങ്ങൾക്ക് കേരളത്തിലെ മുഖ്യമന്ത്രിയെ കാണുവാൻ മുൻകൂർ അനുമതിയുടെ ആവശ്യം ഇല്ലെന്നും നിലപാട്; സിപിഎം നേതാവ് സി ബി ചന്ദ്രബാബുവിന്റെ കുറിപ്പ് ചർച്ചയാകുന്നത് ഇങ്ങനെ\nമുൻ മുഖ്യമന്ത്രി കെ കരുണാകരനെ കുറിച്ച് സിപിഎം സംസ്ഥാന കമ്മിറ്റി അംഗവും കെഎസ്ഡിപി ചെയർമാനുമായ സി.ബി.ചന്ദ്രബാബു എഴുതിയ കുറിപ്പ് രാഷ്ട്രീയ കേരളത്തിൽ ചർച്ചയാകുന്നു. 1991 കാലഘട്ടത്തിൽ പ്രളയവുമായി…


പൊലീസിനോട് പ്രതിഷേധിച്ച് നൈറ്റി ധരിച്ച യഹിയാക്ക, സോഷ്യൽ മീഡിയയിൽ വീണ്ടുമെത്തി കടയ്ക്കലെ ചായക്കട | tea seller yahiya and his life again trend in social media\nപൊലീസിനോട് പ്രതിഷേധിച്ച് നൈറ്റി ധരിച്ച യഹിയാക്ക, സോഷ്യൽ മീഡിയയിൽ വീണ്ടുമെത്തി കടയ്ക്കലെ ചായക്കട\nകൊല്ലം കടയ്ക്കലിൽ മുക്കുന്നം സ്വദേശിയാണ് യഹിയ. ഇവിടെ ചെറിയൊരു ചായക്കടയുമുണ്ട് ഈ മനുഷ്യന്. കുറഞ്ഞ തുക മതി ആർക്കും വയറുനിറയെ ആഹാരം കഴിച്ച് മനസ്സറിഞ്ഞ് ഈ ചായക്കടയിൽ നിന്ന് ഇറങ്ങിപ്പോകാൻ.\nKollam, First Published Jun 4, 2021, 1:15 PM IST\nകൊല്ലം: മുണ്ട് മടക്കിക്കുത്തിയത് അഴിച്ചിടാത്തതിന് എസ് ഐ മുഖത്തടിക്കുന്നു, പിന്നീട് അങ്ങോട്ട് തന്റെ വസ്ത്രത്തിലൂടെ പ്രതിഷേധം, അപമാനിക്കപ്പെട്ട ആ നിമിഷം മുതൽ വേഷം മുണ്ടിൽ നിന്ന് നൈറ്റിയിലേക്ക് മാറ്റി. ഇത് യഹിയ എന്ന ഒരു സാധു മനുഷ്യന്റെ ജീവിതമാണ്. മുമ്പും സോഷ്യൽ മീഡിയ യഹിയാക്കയെ കുറിച്ച് ചർച്ച ചെയ്തിട്ടുണ്ട്. ഇപ്പോഴിതാ ആനന്ദ് ബെനഡിക്ട് എന്നയാളുടെ ഫേസ്ബുക്ക് കുറിപ്പാണ് യഹിയ വീണ്ടും സോഷ്യൽ മീഡിയയിൽ ചർച്ചയാകാൻ കാരണം. കൊല്ലം കടയ്ക്കലിലെ മുക്കുന്നം സ്വദേശിയാണ് യഹിയ. ഇവിടെ ചെറിയൊരു ചായക്കടയുമുണ്ട് ഈ മനുഷ്യന്. ഒന്നിനോടും പരാതിയില്ലാതെ ലാഭം മോഹിക്കാതെ അദ്ധ്വാനിച്ച് ജീവിക്കുന്ന യഹിയയുടെ ചായക്ടയിൽ കയറാൻ 100 രൂപയിൽ താഴെ കയ്യിലുണ്ടായാൽ മതി, ആർക്കും വയറുനിറയെ ആഹാരം കഴിച്ച് മനസ്സറിഞ്ഞ് ഈ ചായക്കടയിൽ നിന്ന് ഇറങ്ങിപ്പോകാം. കുറേ കഷ്ടപ്പെട്ട് ജീവിച്ച ബാല്യവും യൌവ്വനവും. പിന്നീട് പ്രവാസിയായപ്പോഴും ദുരിതം വിട്ടുമാറിയില്ല. യഹിയാക്കയുടെ പ്രവാസം ബെന്യാമിന്റെ ആടുജീവിതത്തിന് തുല്യമായിരുന്നുവെന്നതാണ് യാഥാർത്ഥ്യം.\nകേൾക്കുമ്പോൾ തമാശയായി തോന്നാവുന്ന ആ ജീവിതത്തെകുറിച്ച് ... ❤❤❤\nLast Updated Jun 4, 2021, 1:36 PM IST\nLife ofatea seller\nകട്ട രജനീകാന്ത് ആരാധകന്; 'ചായയടി'യുടെ സ്‌റ്റൈല് കാണാന് ആളുകളുടെ തിരക്ക്!\nഎഴുത്തുകാരനും വിദ്യാർത്ഥിയുമായ ദില്ലിയിലെ ചായക്കടക്കാരൻ; എഴുതിയത് ഇരുപത്തഞ്ചോളം നോവലുകൾ \nഇല്ലായ്മകളെ തോല്‍പ്പിച്ച് പോര്‍വിമാനം പറത്താന് ആഞ്ചല്; മകള്‍ക്കൊപ്പം വൈറലായി ഈ അച്ഛനും


പതിനെട്ടു വയസിനു താഴെ പെണ്‍കുട്ടികള് വിവാഹിതരാകുന്നത് ക്രിമിനല് നടപടിച്ചട്ടമനുസരിച്ച് ശിക്ഷാര്‍ഹമായ നാടാണ് ഇന്ത്യ. ഏറ്റവും സ്ത്രീവിരുദ്ധമെന്ന് പുരോഗമനേച്ഛുക്കള് മുഴുവന് കരുതുന്ന ബഹുഭൂരിപക്ഷം ലോക രാഷ്ട്രങ്ങളും കറുത്ത വ്യവസ്ഥ എങ്ങനെയാണ് നമ്മുടെ നാട്ടില് വീണ്ടും ചര്‍ച്ചയാകുന്നത്?\nസമൂഹവും മതങ്ങളും എന്നും സ്ത്രീ വിരുദ്ധ നിലപാടുകളുടെ അപ്പോസ്തലന്മാരാണെന്നു സ്ത്രീ സംഘടനകള് ശബ്ദമുയര്‍ത്താറുണ്ട്. ഒരു മതമല്ല, എല്ലാ മതങ്ങളും ഏറിയും കുറഞ്ഞും ഈ കിരാത വ്യവസ്ഥയെ ഒരൂ പരിധിവരെ പ്രോത്സാഹിപ്പിച്ചു പോന്നിട്ടുള്ളതിന്റെ കാരണം സാമ്പത്തികവും സാമൂഹികവും രാഷ്ട്രീയവുമാണ്. പെണ്ണിന് നിവര്‍ന്നുനില്‍ക്കാനാവുന്നത്, സ്വന്തം ശബ്ദം പുറത്ത് കേള്‍പ്പിക്കാനാവുന്നത് വിദ്യാഭ്യാസം വഴിയാണെന്ന് ഇവര് പണ്ടേ തിരിച്ചറിഞ്ഞിട്ടുണ്ട്. സ്ത്രീക്ക് വിദ്യാഭ്യാസം നല്‍കിയാല് അവള് എതിര്‍ക്കുമെങ്കില് അതിനെ അടിച്ചമര്‍ത്താന് എറ്റവും നല്ല മാര്‍ഗം വിവാഹമാണെന്നതിന് രണ്ടു പക്ഷമില്ല. ഭാര്യയുടെ ജോലികളും കുടുംബിനിയുടെ കര്‍ത്തവ്യങ്ങളും അമ്മയുടെ ഉത്തരവാദിത്വവും ഒരുമിച്ചു വരുമ്പോള് ആര്‍ക്കാണ് കൂടുതല് വിദ്യാഭ്യാസം നേടാന് സമയം ലഭിക്കുക? അങ്ങനെ ആസൂത്രിതമായി അവളെ നിശബ്ദയാക്കുവാന് സമൂഹവും മതവും ഉപയോഗിച്ചുപോന്ന ഏറ്റവും നല്ല ആയുധമായി വിവാഹം മാറി. ആണിന്റെ വിവാഹപ്രായത്തെക്കുറിച്ച് കാണിക്കാത്ത ഉത്കണ്ഠ പെണ്ണിന്റെ കാര്യത്തില് കാണിക്കുന്നതിന്റെ ഭൂമിക അതുമാത്രമാണ്.\nശരീരികമായും മാനസികമായും സമൂഹികമായും ശൈശവവിവാഹങ്ങള് പെണ്ണിനെ തളര്‍ത്തിക്കളയുന്നുണ്ട്. ലൈംഗിക അവയവങ്ങള് വളര്‍ച്ചയെത്താതെ ഗര്‍ഭിണിയാവാന് വിധിക്കപ്പെടുന്ന കുഞ്ഞ് കടുത്ത ഗുരുതരാവസ്ഥയിലേക്ക് വലിച്ചെറിയപ്പെടാറുണ്ട്. പ്രായപൂര്‍ത്തിയായ പെണ്‍കുട്ടിയുടെ പ്രസവസംബന്ധമായ ഗുരുതരാവസ്ഥകളുടെ അഞ്ചിരട്ടി സാധ്യതയാണ് ശൈശവ ഗര്‍ഭിണികളുടെ പ്രസവ, പ്രസവാനന്തര ഗുരുതരാവസ്ഥയെന്ന് ശാസ്ത്രീയ പഠനങ്ങള് സംശയലേശമന്യേ വ്യക്തമാക്കുന്നുണ്ട്. ലൈംഗിക രോഗങ്ങള് വരുവാനും കുഞ്ഞിന്റെ തൂക്കം കുറയാനും അതുവഴി നവജാത ശിശുമരണങ്ങള് വര്‍ധിക്കാനും ഒക്കെയുള്ള സാധ്യതകളും വളരെ വര്‍ധിക്കുന്നുണ്ട്.\nവിദ്യാലയത്തില് ഓടിക്കളിച്ചു നടക്കേണ്ട പ്രായത്തില് കഴുത്തില് താലിക്കുരുക്ക് മുറുക്കേണ്ടി വരുന്ന പെണ്‍കുഞ്ഞ് ഒരിക്കലും മാനസിക പക്വതയില് എത്തിയിരിക്കുകയില്ല. മുതിര്‍ന്ന സ്ത്രീ കുടുംബത്തില് പ്രയോഗിക്കുന്ന അതിജീവന മിടുക്കുകള് അവള്‍ക്ക് തികച്ചും അന്യമാകുകയും ഭര്‍ത്താവിന്റെ വീട്ടില് ഒരു അന്യവസ്തുവായി തരംതിരക്കപ്പെടുകയും ചെയ്യും. ഭര്‍ത്താവുമായി രമ്യതയില് പോകുവാന് ആ പാവം കുട്ടിക്ക് കഴിഞ്ഞെന്നും വരില്ല. ജീവിതം മുഴുവന് ജീവിച്ചു തീര്‍ക്കേണ്ട ആ ബന്ധത്തിന്റെ വ്യാപ്തിയും പ്രാധാന്യവും അറിയാതെ തുടക്കത്തില് തന്നെ കല്ലുകടികളുമായി അവരുടെ ജീവിതം തന്നെ തകര്‍ന്നുപോയേക്കും\nമാസികമായി തകര്‍ന്നു പോവുന്ന ബാലവധുക്കള് ഒരു സാധാരണ കോടതിക്കാഴ്ചയാണ്. കണ്ണില് നിഷ്‌കളങ്കതയും, ശൂന്യതയും മാറിമാറി നിഴലിക്കുന്ന എത്രയോ പെണ്‍കുട്ടികളാണ് കുടുംബകോടതികളുടെ വരാന്തയില് സ്ഥിരം അതിഥികള് എന്ന് ഒരു നിരീക്ഷണം കൊണ്ട് നമുക്കറിയാന് കഴിയും. അവരെ കാത്തിരിക്കുന്നത് സാമൂഹികമായ ഏകാന്തതയും ഒറ്റപ്പെടലും തുടര്‍ന്ന് മാനസിക തകര്‍ച്ചയും വിഷാദരോഗവുമാണ്. നാളത്തെ ഭാരതത്തിന്റെ നവ വധുക്കള്!\nഇക്കഴിഞ്ഞ ഒക്‌റ്റോബര് 6ന് ഐക്യരാഷ്ട്രസഭ കൊണ്ടുവന്ന ശൈശവ വിവാഹത്തിനെതിരായ പ്രമേയത്തില് ഒപ്പിടുവാന് ഇന്ത്യ വിസമ്മതിച്ചതിന്റെ കാരണങ്ങള് ഒട്ടും വ്യക്തമല്ല. ഒരു ഞെട്ടലോടെയാണ് ഭാരതത്തിലെ സാമൂഹിക ബോധമുള്ള ഓരോ പൗരനും ആ വാര്‍ത്ത ശ്രവിച്ചതത്. മാലി, ബംഗ്ലദേശ് തുടങ്ങിയ ഏറ്റവും കൂടുതല് ശൈശവവിവാഹം നടക്കുന്ന രാജ്യങ്ങളുടെ ഒപ്പം നിന്ന് ഇന്ത്യന് ഭരണകൂടം ഓരോ ഭാരതീയനെയും ഞെട്ടിച്ചു. 107 രാജ്യങ്ങള് പ്രമേയത്തെ പിന്തുണച്ചപ്പോള് ഇന്ത്യ കണ്ണടച്ചു മാറിനിന്നു. ലോകത്ത് നടക്കുന്ന 600 ലക്ഷം ശൈശവ വിവാഹങ്ങളില് നമ്മുടെ പങ്ക് 240 ലക്ഷം ആയിട്ടുകൂടി.\n1929ലെ ചൈല്‍ഡ് മാര്യേജ് റിസ്‌ട്രെയ്ന്റ് ആക്റ്റ് കൂടുതല് കര്‍ശനമാക്കിയാണ് 2006ലെ പ്രോഹിബിഷന് ഓഫ് ചൈല്‍ഡ് മാര്യേജ് ആക്റ്റ് കൊണ്ടുവന്നത്. നിയമം ലംഘിക്കുന്നവര്‍ക്ക് രണ്ടു വര്‍ഷം തടവും ഒരു ലക്ഷം രൂപ പിഴയും. ഇതൊക്കെയുള്ള നാട്ടിലാണ് നടന്നുപോയ വിവാഹങ്ങള് സാധൂകരിക്കണമെന്നും പതിനാറു വയസില് കല്യാണം നടത്താന് അനുവദിക്കണമെന്നുമുള്ള വാദങ്ങള് വന്നു കഴിഞ്ഞത്.\nവരാന് പോകുന്ന പാര്‍ലമെന്റ് തെരഞ്ഞെടുപ്പാണ് ഇന്ത്യന് ഭരണൂകൂടത്തെക്കൊണ്ട് ഇത്തരമൊരു നിലപാടെടുക്കുവാന് പ്രേരിപ്പിച്ചതെങ്കില് സത്യത്തില് നാം എങ്ങോട്ടാണ് പോകുന്നത്...


വ്യത്യസ്ത തരം ഭരണകൂടങ്ങള്‍ക്ക് നൂറ്റിഅറുപത്തി ഒമ്പത് പേരുകളുണ്ട് ഇംഗ്ലീഷ് ഭാഷയില്. ഏറ്റവും ഉത്തമായത് മുതല് ഏറ്റവും നീചമായതടക്കം പലതരം ഭരണരീതികളാണ് ആ പേരുകള് അര്‍ഥമാക്കുന്നത്. അതില് ചിലതാണ് ഒരു വ്യക്തിയെ മുന്നില് നിര്‍ത്തി ഗൂഢസംഘം ഭരിക്കുന്ന Jauntocracy-യും, വിഡ്ഢികളുടെ ഗവണ്‍മെന്റായ Foolocracy-യും ദുഷ്ടന്മാരുടെ ഭരണമായ Demonocracy-യും നിഗൂഢ ഭരണമായ Cryptarchy-യുമെല്ലാം. ഇതില് Juntocracy-യാണ് ഹിറ്റ്‌ലര് ജര്‍മനിയില് പരീക്ഷിച്ചത്. പ്രസംഗം കൊണ്ട് ശ്രോതാക്കളെ ഇളക്കിമറിച്ചിരുന്നു അയാള്. ആ ഏകാധിപതി പറയുന്നതെന്തും ജനരക്ഷക്കുള്ള മാര്‍ഗരേഖകളായി പിന്നില്‍നിന്ന് ഉറക്കെ പറയാന് അനേകം സ്തുതിപാഠകരുണ്ടായിരുന്നു. ആ സ്തുതിപാഠകരെ മുന്നില്‍നിന്ന് നയിക്കാന് പ്രൊപഗണ്ട മന്ത്രിയെന്ന പേരില് ജോസഫ് ഗീബല്‍സ് മുന്നില്‍നിന്നു.\nനാസിസത്തിന്റെ ചിന്താപദ്ധതികള് ആവിഷ്‌കരിച്ചിരുന്നത് മാര്‍ട്ടിന് ബോര്‍മാന്, റുഡോള്‍ഫ് ഹെസ്സ്, ഗീബല്‍സ് എന്നീ മൂവര് സംഘമായിരുന്നു. സൈന്യത്തിന്റെ തലപ്പത്ത് ഹെര്‍മന് ഗോറിംഗും രഹസ്യപ്പോലീസിന്റെ തലവനായി ഹെന്റിച്ച് ഹിംലറുമുണ്ടായിരുന്നെങ്കിലും അവരിരുവരും മുന്‍ചൊന്ന ത്രിമൂര്‍ത്തികളെ അപേക്ഷിച്ച് അല്‍പന്മാരായിരുന്നുവെന്നാണ് നാസികള്‍ക്കിടയിലെ അടക്കം പറച്ചില്.\nപത്രമാധ്യമങ്ങളും സിനിമകളും ഉപയോഗിച്ച് ഹിറ്റ്‌ലറുടെ പ്രതിഛായ ഊതിവീര്‍പ്പിക്കുകയാണ് ഗീബല്‍സ് ചെയ്തത്. ഹിറ്റ്‌ലറുടെ പല പ്രസംഗങ്ങളും തയാറാക്കി നല്‍കിയിരുന്നത് ഗീബല്‍സായിരുന്നു. ജൂത ന്യൂനപക്ഷത്തിനെതിരെ കൊലവിളി നടത്താനും അവര്‍ക്കെതിരില് ജനങ്ങളെ ഇളക്കിവിടാനും ഹിറ്റ്‌ലര്‍ക്കാവശ്യമായ വാഗ്‌ധോരണികളും ഗീബല്‍സിന്റെ പേനത്തുമ്പിലൂടെയാണ് പുറത്ത് വന്നത്. അത്തരം പ്രസംഗങ്ങള് നടത്തുമ്പോള് ഇടക്കിടെ ഗീബല്‍സ് തയാറാക്കി കൊടുത്ത കുറിപ്പിലേക്ക് ഹിറ്റ്‌ലര് കണ്ണു പായിക്കുമായിരുന്നു. ആവര്‍ത്തിച്ചു പറയുന്ന നുണ ജനങ്ങള് സത്യമാണെന്ന് വിശ്വസിക്കുമെന്നായിരുന്നു ഗീബല്‍സിന്റെ സിദ്ധാന്തമെന്ന് അയാളുടെ ബൃഹത്തായ ജീവചരിത്രം വെളിപ്പെടുത്തുന്നുണ്ട്. ജാഥകളും സമ്മേളനങ്ങളും പരേഡുകളും കൊടിതോരണങ്ങളും സമര്‍ഥമായി ഉപയോഗിച്ചാല് അത് ജനങ്ങളില് ആവേശവും നല്ല സ്വാധീനവുമുണ്ടാക്കാമെന്നായിരുന്നു അയാളുടെ കണക്കുകൂട്ടല്.\nഏകാധിപതിയാണെങ്കിലും മുഴുവന് ജനതയെയും ഒരുപോലെ വെറുപ്പിക്കുന്നത് ഉചിതമല്ലെന്ന് മനസ്സിലാക്കിയ ഉപദേശകര്, ഒരു ന്യൂനപക്ഷത്തിനെതിരെ ഭൂരിപക്ഷത്തെ തിരിച്ചുവിട്ടുകൊണ്ടായിരുന്നു തന്ത്രങ്ങള് മെനഞ്ഞത്. സവര്‍ണ മേധാവിത്വത്തെ പ്രോത്സാഹിപ്പിച്ചും ന്യൂനപക്ഷത്തിന്റെ സാമ്പത്തികവും മതപരവുമായ അവകാശങ്ങള് കവര്‍ന്നെടുത്തും നിയമനിര്‍മാണങ്ങള് നടത്തി. യൂനിവേഴ്‌സിറ്റികള് പിടിച്ചെടുക്കുക എന്നതായിരുന്നു അടുത്ത തന്ത്രം. പാഠ്യപദ്ധതികള് നാസിവത്കരിക്കാന് ഇതര ഗ്രന്ഥങ്ങള് വിദ്യാര്‍ഥികളെ കൊണ്ടുതന്നെ ചുട്ടെരിച്ചു. ശബ്ദമുയര്‍ത്തിയ ചിന്തകരെയും സാംസ്‌കാരിക നായകന്മാരെയും എസ്.എസ് എന്ന തെമ്മാടിക്കൂട്ടത്തെക്കൊണ്ട് നാവടപ്പിച്ചു. ഇംഗ്ലണ്ടും ഫ്രാന്‍സുമടക്കം പല രാജ്യങ്ങളുമായി യുദ്ധം നടക്കുമ്പോഴും പ്രബല ശക്തിയായിരുന്ന റഷ്യക്ക് അപ്പക്കഷ്ണങ്ങളെറിഞ്ഞുകൊടുത്തും യുദ്ധമില്ലാ സന്ധികളില് ഒപ്പുവെച്ചും വഞ്ചനയുടെ പുതിയ തന്ത്രങ്ങള് മെനഞ്ഞു. തക്കം കിട്ടിയപ്പോള് ആ യുദ്ധമില്ലാ സന്ധി കാറ്റില് പറത്തുകയും ചെയ്തു.\nആദ്യമാദ്യം ജര്‍മനി സാമ്പത്തിക രംഗത്തും യുദ്ധരംഗങ്ങളിലും വന് നേട്ടങ്ങള് കൈവരിച്ചെങ്കിലും റഷ്യയുടെ നേര്‍ക്ക് ആക്രമണം തുടങ്ങിയതോടെ ഹിറ്റ്‌ലര്‍ക്കും കൂട്ടാളികള്‍ക്കും അടി തെറ്റി. പിന്നീട് വന് തിരിച്ചടികള് നേരിട്ടപ്പോഴും രാജ്യത്ത് മാന്ദ്യം മുര്‍ധന്യാവസ്ഥയിലെത്തിയപ്പോഴും പ്രചാരണ മന്ത്രി റേഡിയോയിലൂടെയും പത്രങ്ങളിലൂടെയും നുണകള് പ്രചരിപ്പിച്ചുകൊണ്ടേയിരുന്നു. ബെര്‍ലിന് നിലംപൊത്തുകയും സോവിയറ്റ് സൈന്യം നഗരത്തില് പ്രവേശിക്കുകയും ചെയ്തിട്ടും ഗീബല്‍സ് ലഘുലേഖകളില് ആവര്‍ത്തിച്ചു പറഞ്ഞുകൊണ്ടേയിരുന്നു; ജര്‍മനി കുതിച്ചുമുന്നേറുകയാണ്, കമ്യൂണിസ്റ്റ്-ജൂത വിപത്ത് നേരിടാന് ഫ്യുററുടെ പിന്നില് ഉറച്ചുനിന്ന് പൊരുതുക.\nഹിറ്റ്‌ലറോടുള്ള അതിവിധേയത്വം കൊണ്ട് തന്റെ ആറു മക്കള്‍ക്കും ഒ എന്ന അക്ഷരം കൊണ്ടാരംഭിക്കുന്ന പേരുകളിട്ട ഗീബല്‍സ്, ഹിറ്റ്‌ലര് ആത്മഹത്യ ചെയ്തതിന്റെ പിറ്റേന്നുതന്നെ തന്റെ ആറു മക്കളെയും വിഷം നല്‍കി കൊന്ന ശേഷം ഭാര്യയെ വെടിവെച്ചു കൊന്ന് സ്വയം ജീവനൊടുക്കുകയാണുണ്ടായത്.\nഭരണം സംസ്ഥാപിക്കാനും നിലനിര്‍ത്താനും ദുഷ്‌ചെയ്തികളാവാമെന്ന് പ്രഖ്യാപിച്ച ആളായിരുന്നു, ഗീബല്‍സിനും നാനൂറു കൊല്ലം മുന്നേ ജീവിച്ചിരുന്ന ഇറ്റാലിയന് ഭരണതന്ത്രജ്ഞന് മാക്കിയ വെല്ലി. രാഷ്ട്രമീമാംസയുടെ പിതാവെന്നറിയപ്പെടുന്ന മാക്കിയവെല്ലി കള്ളവും ചതിയും രാഷ്ട്രീയത്തില് ആവാമെന്ന് പ്രചരിപ്പിച്ചു. കാപട്യവും നിരപരാധികളുടെ ഹത്യയും രാഷ്ട്രീയത്തിലും ഭരണത്തിലും ആവശ്യമായിവരും എന്ന നിലപാടായിരുന്നു ആ കുതന്ത്രജ്ഞന്റേത്.\nഇന്ത്യന് രാഷ്ട്രീയ തന്ത്രങ്ങളുടെ ഉത്ഭവം ചാണക്യനിലൂടെ ആയിരുന്നു. ഗീബല്‍സിനെ പോലെ മുടന്തുള്ള ചാണക്യനായിരുന്നു ഇന്ത്യയിലെ ആദ്യത്തെ ചക്രവര്‍ത്തിയായ ചന്ദ്രഗുപ്ത മൗര്യനെ അധികാരത്തിലെത്തിച്ചത്. അല്‍പം ചില നേതൃത്വ കഴിവുകളുള്ള ഒരു സാധാരണ വ്യക്തിയെ ഒരു ചക്രവര്‍ത്തിയായി വളര്‍ത്താനും വാഴിക്കാനും കെല്‍പ്പുള്ളവനായിരുന്നു കൗടില്യനെന്ന ചാണക്യന്. ചന്ദ്രഗുപ്തനെ കൊണ്ട് തന്റെ ചിന്താ പദ്ധതികള്‍ക്കനുസരിച്ച് ഒരു വന് സാമ്രാജ്യത്തെ കൊണ്ട് നടത്താന് സാധിച്ചതുകൊണ്ടാണ് തന്ത്രങ്ങള്‍ക്കും സൂത്രങ്ങള്‍ക്കും 'ചാണക്യ' വിശേഷണം വന്നത്.\nചാണക്യസൂത്രത്തിന് തുല്യമായി ഇംഗ്ലീഷിലുള്ള ഒരു വാക്യമാണ് ഠമഹഹല്യൃമിറ എന്നത്. നെപ്പോളിയന്റെ വിദേശകാര്യമന്ത്രിയായിരുന്ന ടാല്ലിരാന്റ് നെപ്പോളിയന്റെ വിജയഗാഥകള്‍ക്ക് പിന്നിലെ അദൃശ്യശക്തിയായിരുന്നു. ചരിത്രത്തിലെ ഏറ്റവും തന്ത്രശാലിയായ സൈന്യാധിപനെന്ന് നെപ്പോളിയന് പേരു ചാര്‍ത്തപ്പെടാന് ടാല്ലിരാന്റ് നല്‍കിയ സംഭാവന ചെറുതൊന്നുമല്ല. എല്‍ബ ദ്വീപിലേക്ക് നാടുകടത്തപ്പെട്ട നെപ്പോളിയന് ഏകാന്ത തടവില് ദാരുണമായി മരണപ്പെടുകയാണുണ്ടായത്.\nരണ്ടായിരത്തി നാനൂറ് കൊല്ലം മുമ്പ് ജീവിച്ചിരുന്ന ചാണക്യനും വക്രരാഷ്ട്രീയ തന്ത്രങ്ങളെ കുറിച്ച് ഗ്രന്ഥം രചിച്ചു. മാക്കിയവെല്ലി നാലര നൂറ്റാണ്ട് മുമ്പും ചാണക്യന് ഇരുപത്തിനാല് നൂറ്റാണ്ട് മുമ്പും യഥാക്രമം എഴുതിയ 'പ്രിന്‍സിപ്പിയ'യും 'അര്‍ഥശാസ്ത്ര'വും ആധുനിക നാഗരികതയില് ഒട്ടും പ്രസക്തമല്ലെങ്കിലും അതിലെ അധ്യാപനങ്ങളെ നവനാസികളും നവഫാഷിസ്റ്റുകളും ഇന്നും നെഞ്ചേറ്റുന്നു.\nഭരണാധികാരിയുടെ പിന്നില്‍നിന്ന് ഉപദേശ നിര്‍ദേശങ്ങള് നല്‍കി സ്വേഛയനുസരിച്ച് ഭരണചക്രം തിരിക്കുന്നവര് സ്വജനപക്ഷപാതവും അഴിമതിയും ചെയ്യുന്നവരായി മാറുകയാണ് പതിവ് കാഴ്ച. ഭരണാധികാരി അശക്തനാണെങ്കില് ഇത്തരക്കാര് കൂടുതല് ശക്തരാകും. ഉപദേശകരുടെ കുതന്ത്രങ്ങള്‍ക്ക് വശംവദരാകുന്ന നാമമാത്രമായ ഭരണാധികാരി (Figurehead)കള്, ജനത നാശത്തിലേക്ക് നയിക്കപ്പെടുന്നത് നോക്കിനില്‍ക്കുകയാണ് ചെയ്യുക.\nരാജവാഴ്ചക്കാലത്ത് രാജാവിന്റെ പുറകില്‍നിന്ന് മറ്റാരുടെയും ശ്രദ്ധയില് പെടാതെ അദ്ദേഹത്തിന്റെ ചെവിയില് മന്ത്രിക്കുകയോ ആംഗ്യഭാഷയില് നിര്‍ദേശങ്ങള് നല്‍കുകയോ ആയിരുന്നു അവര് ചെയ്തിരുന്നത്. ആധുനികകാലത്ത് അക്കൂട്ടര് പേഴ്‌സണല് സെക്രട്ടറിയെന്നോ പാര്‍ട്ടി സെക്രട്ടറിയെന്നോ അഡൈ്വസറെന്നോ ഒക്കെയുള്ള പേരുകളിലാവും അറിയപ്പെടുക. അവരുടെ പദ്ധതികള് നടപ്പില് വരുത്താനുള്ള ഉപകരണമായിട്ടാണ് പലപ്പോഴും ഭരണാധികാരി രൂപാന്തരപ്പെടുക.\nആധുനിക ചരിത്രത്തില് അത്തരം ഉപദേശകര് ഉണ്ടാക്കിയ വന് നാശനഷ്ടങ്ങള് ലോകം അനുഭവിച്ചിട്ടുണ്ട്. മുന് അമേരിക്കന് പ്രസിഡന്റ് ജോര്‍ജ് ബുഷിന്റെ ഉപദേശകനായ ഡിക് ചെനിയെ ആരും മറന്നിട്ടുണ്ടാവില്ല. ഇറാഖിനെ ആക്രമിക്കാമെന്നും അവര് സമൂല നശീകരണായുധങ്ങള് ഉണ്ടാക്കിയിട്ടുണ്ടെന്നും ബുഷിന്റെ ചെവിയില് മന്ത്രിച്ചത് ഡിക് ചെനിയായിരുന്നു. മധ്യപൗരസ്ത്യ ദേശത്തെ മുഴുവന് അസന്തുലിതത്തിലാക്കാനും പിഞ്ചു കുഞ്ഞുങ്ങളടക്കം അനേകരെ കൊന്നൊടുക്കാനുമാണ് അയാളുടെ ഉപദേശങ്ങള് കാരണമായത്. യേലു ചുക്കായി എന്നൊരാളായിരുന്നു ലോകം കണ്ട ഏറ്റവും ക്രൂരനായ ഭരണാധികാരികളിലൊരാളായ ചെങ്കിസ് ഖാന്റെ ഉപദേശകന്. ബഗ്ദാദ് ചുട്ടെരിച്ചും സൈനികരെ മാത്രമല്ല സാധാരണ ജനങ്ങളെയും പണ്ഡിതന്മാരെയും കൊന്നൊടുക്കിയും, ആക്രമണം നടത്തിയിടത്തെല്ലാം ചാരം മാത്രം അവശേഷിപ്പിക്കുകയും ചെയ്ത ചെങ്കിസ് ഖാന്റെ വലംകൈയായിരുന്നു ചുക്കായി.\nറഷ്യന് ഏകാധിപതിയായിരുന്ന സര് നിക്കോളാസ് രണ്ടാമന്റെ ഉപദേശകനായിരുന്നു റാസ്പുട്ടിന് എന്ന നിഗൂഢ സന്യാസി. ചക്രവര്‍ത്തിയുടെ അന്തപ്പുരത്തിലും അങ്കണത്തിലും ഒരുപോലെ സ്വാധീനമുണ്ടായിരുന്ന ആ ഗുപ്ത സന്യാസിയുടെ ഉപദേശങ്ങള് ചക്രവര്‍ത്തിയുടെയും മുഴുവന് കുടുംബാംഗങ്ങളുടെയും കൂട്ടക്കൊലയിലാണ് കലാശിച്ചത്.\nഭരണാധികാരിയുടെ പിറകില് നിന്നുകൊണ്ട് ഭരണം കൈയാളുന്ന കാര്യത്തില് സ്ത്രീകളും പിന്നിലായിരുന്നില്ല എന്നതിനുള്ള തെളിവാണ് അമേരിക്കന് പ്രസിഡന്റായിരുന്ന വുഡ്‌റോ വില്‍സന്റെ പത്‌നി എഡിത്ത്, അലക്‌സാണ്ടര് ചക്രവര്‍ത്തിയുടെ അമ്മ ഒളിമ്പ്യാസ്, ഫിലിപ്പീന് ഭരണാധികാരിയായിരുന്ന മാര്‍ക്കോസിന്റെ പത്‌നി ഇമെല്‍ഡ തുടങ്ങിയവര്. പ്രതാപത്തിന്റെ പൊന്‍കുട ചൂടിനിന്ന ഉസ്മാനി സാമ്രാജ്യത്തിന്റെ ആസ്ഥാനമായിരുന്ന തുര്‍ക്കിയില് സെക്യുലരിസം സംസ്ഥാപിക്കാനെന്ന വ്യാജേന സ്വജനതയെ പീഡിപ്പിച്ച കമാല് പാഷയുടെ ഉപദേശകന് കൂടിയായിരുന്നു ഇസ്മത്ത് പാഷയെന്ന പ്രധാനമന്ത്രി. എല്ലാ ഇസ്‌ലാമിക ചിഹ്നങ്ങളെയും നിഷ്‌കാസനം ചെയ്യാന് കച്ച കെട്ടിയിറങ്ങിയ കമാല് പാഷ ഒരു പിന്തുടര്‍ച്ചക്കാരനെ കിട്ടാതെ മണ്‍മറയുകയാണുണ്ടായത്.\nപ്രതിസന്ധി ഘട്ടങ്ങളില് ഭരണാധികാരിക്ക് സദുപദേശം നല്‍കി ജനങ്ങളുടെയും രാജ്യത്തിന്റെയും ക്ഷേമത്തിനു വേണ്ടി പ്രവര്‍ത്തിക്കേണ്ടവരാണ് ഉപദേശകര്. സന്ദര്‍ഭോചിതമായ ഉപദേശങ്ങള് നല്‍കി ഭരണാധികാരിക്ക് തുണയായതിന്റെ ഉദാഹരണമാണ് ഉമറിന്റേത്. നബി(സ)യുടെ വിയോഗത്തിനു ശേഷം അറേബ്യയിലാകമാനം മതപരിത്യാഗത്തിന്റെയും വിധ്വംസക പ്രവര്‍ത്തനങ്ങളുടെയും കൊടുങ്കാറ്റടിച്ചു വീശിയപ്പോള് ഖലീഫയെന്ന നിലയില് ഭാരിച്ച ഉത്തരവാദിത്തം സാത്വികനായ അബൂബക്‌റിനുമേല് വന്നു. പ്രമുഖ സ്വഹാബികളടങ്ങുന്ന ഒരു സൈന്യത്തിന്റെ നേതൃത്വം കേവലം ഇരുപത് വയസ്സ് മാത്രമുണ്ടായിരുന്ന ഉസാമയുടെ കൈയില് ഏല്‍പ്പിച്ചിരിക്കെയായിരുന്നു നബി ഇഹലോകവാസം വെടിഞ്ഞത്. ഉസാമക്ക് പകരം മറ്റൊരാളെ നിയമിക്കാന് ഖലീഫയോടാവശ്യപ്പെടാന് സ്വഹാബിമാര് ഉമറിനെയാണ് നിയോഗിച്ചത്. മനസ്സില്ലാ മനസ്സോടെ പ്രശ്‌നമവതരിപ്പിച്ച ഉമറിനോട് അബൂബക്ര് രോഷാകുലനാവുകയാണ് ചെയ്തത്. എന്നിട്ടും ആ ഉമറിനെ തന്നെയാണ് ഭരണകാര്യങ്ങളില് തന്നെ സഹായിക്കാന് മദീനയില് നിര്‍ത്തണമെന്ന് ഉസാമയോട് അബൂബക്ര് അഭ്യര്‍ഥിച്ചത്. അനവധി കാര്യങ്ങളില് അബൂബക്ര് ഉമറിനോട് വിയോജിച്ചിരുന്നു. ഉപദേശകരുടെ ഉപദേശങ്ങള് അപ്പടി സ്വീകരിക്കുകയല്ല, മറിച്ച് അവരുടെ ഉപദേശങ്ങളില്‍നിന്ന് നല്ലതു മാത്രം സ്വീകരിക്കുക എന്നതായിരുന്നു ഉത്തമ ഭരണാധികാരികളുടെ മാതൃക.\nഭരണാധികാരികളും ഉപദേശികളും ഒരുപോലെ മൂഢന്മാരാവുന്നതാണ് ഏറ്റവും വലിയ ദുരന്തം. ചരിത്രത്തില്‍നിന്ന് പാഠമുള്‍ക്കൊള്ളാത്തവര്‍ക്ക് മൂഢന്മാരെന്നതില് കുറഞ്ഞ എന്തു വിശേഷണമാണ് ചേരുക! പ്രസിദ്ധ ചിന്തകന് ബര്‍ട്രന്റ് റസ്സല് പറഞ്ഞു: ''മൂഢന്മാര് അവര് ചെയ്യുന്ന കാര്യങ്ങളില് തികഞ്ഞ ആത്മവിശ്വാസത്തിലാണ്. ബുദ്ധിമാന്മാര് വലിയ ആശയക്കുഴപ്പത്തിലുമാണ്. ഇതാണ് ഇന്നിന്റെ ദുര്യോഗം.''


എംഐ ഷാനവാസ് എംപി അന്തരിച്ചു - BIGNEWSLIVE | Latest Malayalam News\nചെന്നൈ: വയനാട് എംപിയും മുതിര്‍ന്ന കോണ്‍ഗ്രസ് നേതാവുമായ എംഐ ഷാനവാസ് അന്തരിച്ചു. അറുപത്തിയേഴ് വയസ്സായിരുന്നു. ചെന്നൈയിലെ സ്വകാര്യ ആശുപത്രിയില് ഇന്ന് പുലര്‍ച്ചെയായിരുന്നു അന്ത്യം. കരള് മാറ്റ ശസ്ത്രക്രിയയെ തുടര്‍ന്ന് ചികിത്സയിലായിരുന്ന ഷാനവാസിന്റെ ആരോഗ്യസ്ഥിതി കഴിഞ്ഞ ദിവസം അണുബാധയെത്തുടര്‍ന്നു വഷളാവുകയായിരുന്നു. നിലവില് കെപിസിസി വര്‍ക്കിംഗ് പ്രസിഡന്റ് കൂടിയായിരുന്നു എംഐ ഷാനവാസ്.\nകൊവിഡ് ബാധിച്ച് വരന് ചികിത്സയില്; വരനുവേണ്ടി വധുവിന്റെ കഴുത്തില് മിന്നു ചാര്‍ത്തിയത് സഹോദരി! വ്യത്യസ്തം ഈ വിവാഹം\n1951 സെപ്റ്റംബര് 22ന് കോട്ടയത്താണ് ഷാനവാസിന്റെ ജനനം. അഭിഭാഷകനായിരുന്ന ഇബ്രാഹിംകുട്ടിയും നൂര്‍ജഹാന് ബീഗവുമാണ് അദ്ദേഹത്തിന്റെ മാതാപിതാക്കള്. കെഎസ്‌യുവിലൂടെയാണ് രാഷ്ട്രീയ പ്രവര്‍ത്തനം ആരംഭിക്കുന്നത്. കോഴിക്കോട് ഫാറൂഖ് കോളേജില് നിന്ന് ഇംഗ്ലീഷ് സാഹിത്യത്തില് എംഎയും എറണാകുളം ലോ കോളേജില് നിന്ന് എല്‍എല്‍ബിയും നേടി. കാലിക്കട്ട് യൂണിവേഴ്‌സിറ്റി ചെയര്‍മാന്, 1978 ല് യൂത്ത് കോണ്‍ഗ്രസ് വൈസ് പ്രസിഡന്റ്, 1983ല് കെപിസിസി ജോയന്റ് സെക്രട്ടറി, 1985ല് കെപിസിസി വൈസ് പ്രസിഡന്റ് എന്നീ പദവികള് വഹിച്ചിട്ടുണ്ട്.\n1987ലും 1991ലും വടക്കേക്കരയിലും 1996 ല് പട്ടാമ്പിയിലും നടന്ന നിയമസഭാ തിരഞ്ഞെടുപ്പുകളിലും1999ലും 2004ലും ചിറയന്‍കീഴ് ലോക്‌സഭമണ്ഡലത്തിലും മത്സരിച്ച് പരാജയപ്പെട്ടിരുന്നു.\n2009ല് നടന്ന ലോക്‌സഭാ തിരഞ്ഞെടുപ്പില് കേരളത്തില്‍നിന്ന് ഏറ്റവും അധികം ഭൂരിപക്ഷം നേടി വിജയിച്ചത് ഷാനവാസായിരുന്നു. എ റഹ്മത്തുള്ളയായിരുന്നു അന്ന് ഷാനവാസിന്റെ എതിരാളി. 1,53,439 വോട്ടുകള്‍ക്കാണ് അദ്ദേഹം വിജയിച്ചത്. 2010 ല് രോഗബാധിതനായതോടെ കുറച്ചുനാളത്തേക്ക് അദ്ദേഹം സജീവരാഷ്ട്രീയത്തില്‍നിന്നു മാറിനിന്നു. നീണ്ട ചികില്‍സകള്‍ക്കു ശേഷം പിന്നീട് പൊതുജീവിതത്തിലേക്കു തിരിച്ചെത്തി. 2014ലെ തിരഞ്ഞെടുപ്പില് 20870 വോട്ടുകള്‍ക്ക് വിജയം ആവര്‍ത്തിച്ചു. എല്‍ഡിഎഫിന്റെ സത്യന് മൊകേരിയെയാണ് പരാജയപ്പെടുത്തിയത്\nകരള് രോഗത്തെത്തുടര്‍ന്ന് കഴിഞ്ഞ മാസം 31നാണു ഷാനവാസിനെ ക്രോംപേട്ടിലെ ഡോ.റേല മെഡിക്കല് ആന്റ് റിസേര്‍ച്ച് സെന്ററില് പ്രവേശിപ്പിച്ചത്. നവംബര് രണ്ടിനാണ് ശസ്ത്രക്രിയ കഴിഞ്ഞത്. അണുബാധയെത്തുടര്‍ന്നു ആരോഗ്യനില5ന് വഷളാകുകയായിരുന്നു. ജുബൈരിയത് ബീഗമാണ് ഭാര്യ. അമിന, ഹസീബ് എന്നിവരാണ് മക്കള്. മൃതദേഹം ഇന്ന് കൊച്ചിയിലേക്ക് കൊണ്ടുവരും. സംസ്‌കാരം നാളെ രാവിലെ 10 മണിക്ക് എറണാകുളം തൊട്ടത്തുംപടി പള്ളിയില് നടക്കും.\nTags: congressdeathKeralami shanavas mpMLApassed awaypoliticswayanad mp\nസംസ്ഥാനത്ത് എച്ച് 1 എന് 1 പടര്‍ന്ന് പിടിക്കുന്നു; 481 പേര്‍ക്ക് രോഗം സ്ഥിരീകരിച്ചു! ജാഗ്രത പാലിക്കണമെന്ന് ആരോഗ്യ വകുപ്പ്


നിത അംബാനി ഒളിംപിക് ചാനല് കമ്മിഷന് അംഗം • Suprabhaatham\nനിത അംബാനി ഒളിംപിക് ചാനല് കമ്മിഷന് അംഗം\nന്യൂഡല്‍ഹി: അന്താരാഷ്ട്ര ഒളിംപിക കമ്മിറ്റിയിലെ ആദ്യ വനിതയായി തെരഞ്ഞെടുക്കപ്പെട്ട നിതാ അംബാനി മറ്റൊരു നേട്ടം കൂടി സ്വന്തമാക്കി. കമ്മിറ്റിയിലെ ഏറ്റവും സുപ്രധാന ഘടകമായ ഒളിംപിക് ചാനല് കമ്മിഷന് അംഗമായിട്ടാണ് നിതയെ കഴിഞ്ഞ ദിവസം ഐ.ഒ.സി തെരഞ്ഞെടുത്തത്. ഇതിനു പുറമേ ഒളിംപിക് എജുക്കേഷന് കമ്മിഷന് അംഗമായും തെരഞ്ഞെടുക്കപ്പെട്ടിട്ടുണ്ട്.\n16 അംഗ ഒളിംപിക് ചാനല് കമ്മിഷനിലേക്ക് നിത തെരഞ്ഞെടുക്കപ്പെട്ടത്. ലോറന്‍സ് ഫ്രാന്‍സിസ് പ്രോബ്സ്റ്റ് ആണ് കമ്മിഷന് ചെയര്‍മാന്. കഴിഞ്ഞ വര്‍ഷം ഓഗസ്റ്റില് റിയോ ഒളിംപിക്‌സ് വേളയിലാണ് ഡിജിറ്റല് ചാനലായ ഒളിംപിക് ചാനല് നിലവില് വന്നത്. അതേസമയം ഒളിംപിക് കമ്മിറ്റിയില് 70 വയസുവരെ തുടരാന് നിത അംബാനിക്ക് സാധിക്കും.


അവസാനം കാമുകനെ പരിചയപ്പെടുത്തി സിനിമ താരം ദുര്ഗ കൃഷ്ണ..!!! കാമുകനെ കണ്ട് അമ്പരന്ന് ആരാധകർ…. – GoldKerala.com\nകരിയറിന്റെ തുടക്ക കാലത്ത് തന്നെ ഗോസിപ്പുകളിൽ നിറഞ്ഞ അഭിനേത്രിയാണ് ദുര്ഗ കൃഷ്ണ. പ്രിത്വിരാജിന്റെ അഭിനേത്രിയായി വിമാനം എന്ന സിനിമയിലൂടെ അഭിനയ രംഗത്തേക്ക് കടന്നു വന്ന താരം പിന്നീട് നിറയെ ഹിറ്റ് ചിത്രങ്ങളുടെ ഭാഗമാവുകയുംചെയ്തു. ഒരേ ഒരു സിനിമ കൊണ്ട് തന്നെ ആരാധകരുടെ മനസ്സിൽ ഇടം പിടിച്ച ദുര്ഗ കൃഷ്ണ അഭിനേത്രി എന്നതിലുപരി വളരെ മികച്ച ഒരു നർത്തകി കൂടിയാണ്.\nകോഴിക്കോട് സ്വദേശിയാണെങ്കിലും ഇപ്പോൾ കൊച്ചിയിൽ താമസമാക്കിയ താരം കുട്ടിമാമ, പ്രേതം2,മുഖമുദ്ര, ലവ് ആക്ഷൻ ഡ്രാമ എന്നി ഹിറ്റ് ചിത്രങ്ങളിലും അഭിനയിച്ചു. കുറച്ച ചിത്രങ്ങളിൽ മാത്രം അഭിനയിച്ചുകൊണ്ട് തന്റെ കഴിവുകൊണ്ട് മുൻനിര നായകന്മാരോട് ഒപ്പം സിനിമ ചെയ്ത അഭിനേത്രി കൂടിയാണ് ദുര്ഗ കൃഷ്ണ.\nസമൂഹ മാധ്യമത്തിലൂടെ കഴിഞ്ഞ ദിവസം ആരാധകരോട് സംവദിക്കുകയായിരുന്ന താരം ആരാധകരുടെ ചോദ്യത്തിന് ഉത്തരം പറഞ്ഞുകൊണ്ടാണ് തന്റെ പ്രണയത്തെ പറ്റി വെളിപ്പെടുത്തിയത്. അർജുൻ അരവിന്ദ് എന്നാണ് കാമുകന്റെ പേരെന്നും ഇരുവരും നാലുവര്ഷയോളം പ്രണയത്തിലാണ് എന്നും താരം പ്രതികരിച്ചു.\nസിനിമ മേഖലയിൽ തന്നെയാണ് അർജുനും, സിനിമ നിർമ്മാതാവാണ് അർജുൻ. ഇപ്പോൾ മോഹൻ ലാൽ നായകനായ റാം എന്ന സിനിമയുടെ ഷൂട്ടിംഗ് തിരക്കുകളിലാണ് ദുര്ഗ ഇപ്പോൾ.


ഇന്ത്യയിലേക്ക് പോവുകയാണെന്ന് ട്രംപ്; അവിടെ നിന്നോ തിരിച്ചു വരേണ്ടെന്ന് അമേരിക്ക – Kairali News | Kairali News Live\nഇന്ത്യാ സന്ദര്‍ശനത്തിനെത്തിയ അമേരിക്കന് പ്രസിഡന്റ് ഡൊണാള്‍ഡ് ട്രംപിനെ ട്രോളി അമേരിക്കന് പൗരന്‍മാരും. ഇന്ത്യയിലേക്ക് പുറപ്പെടുന്നതിനു മുമ്പ് ട്രംപും ഭാര്യയും എയര്‍ക്രാഫ്റ്റില് നിന്ന് പങ്കു വെച്ച വീഡിയോയുടെ കീഴിലാണ് പരിഹാസങ്ങള് നടക്കുന്നത്.\nഇന്ത്യയില് തന്നെ തങ്ങിക്കോളൂ തിരിച്ചു വരേണ്ടെന്നാണ് ചില അമേരിക്കന് പൗരന്‍മാര് വീഡിയോയ്ക്ക് താഴെ കമന്റു ചെയ്തിരിക്കുന്നത്.\nട്രംപ് നിങ്ങളുടെ സ്വന്തമാണ്. അദ്ദേഹത്തെ അവിടെത്തന്നെ നിര്‍ത്താന് ഒരു മടിയും വിചാരിക്കേണ്ടെന്നാണ് ഒരാള് കമന്റു ചെയ്തിരിക്കുന്നത്.\nഅതേസമയം, #GoBackTrump, #WallOfDivision ഹാഷ്ടാഗുകള് സോഷ്യല്‍മീഡിയയില് വൈറലാവുകയാണ്.\nചേരികളെ മറച്ച് വന്‍മതില് പണിതും ചേരി നിവാസികളെ ഒഴിപ്പിക്കാന് ശ്രമിച്ചും വന്‍തുക ചെലവഴിച്ചും നടത്തുന്ന ‘നമസ്തേ ട്രംപ്’ പരിപാടിക്കെതിരെ വന്‍പ്രതിഷേധമാണ് രാജ്യത്ത് ഉയരുന്നത്. ഇടതുപക്ഷ പാര്‍ട്ടികളും മറ്റ് പുരോഗമന ബഹുജന സംഘടനകളും അക്കാദമിക് പണ്ഡിതരും വിദ്യാര്‍ഥികളും യുവജനങ്ങളുമെല്ലാം പ്രതിഷേധത്തിലാണ്.\nട്രംപിനെ പോലെ വര്‍ണവെറിയനും കുടിയേറ്റവിരുദ്ധനും ഇസ്ലാമിക വിരോധിയുമായ ഒരു പ്രസിഡന്റ് അമേരിക്കയുടെ സമീപകാല ചരിത്രത്തിലുണ്ടായിട്ടില്ല. ഇന്ത്യക്കാരടക്കമുള്ള അന്യരാജ്യക്കാര്‍ക്കെതിരായി വെറുപ്പിന്റെ രാഷ്ട്രീയം ഉയര്‍ത്തിയും തീവ്രദേശീയത ഘോഷിച്ചുമാണ് കഴിഞ്ഞ തെരഞ്ഞെടുപ്പില് ട്രംപ് അപ്രതീക്ഷിതമായി പ്രസിഡന്റ് പദവിയിലെത്തിയത്.\nതെരഞ്ഞെടുപ്പിന് ശേഷവും വെളുത്തവരും കറുത്തവരുമെന്ന വേര്‍തിരിയലിലൂടെ വര്‍ണവെറിയുടെ രാഷ്ട്രീയം കടുത്ത രീതിയില്‍ത്തന്നെ തുടര്‍ന്നു. എച്ച് 1 ബി വിസകള് നിയന്ത്രിച്ചുംമറ്റും ഇന്ത്യക്കാരടക്കമുള്ള പ്രവാസികളെ ട്രംപ് ദ്രോഹിച്ചു. പ്രസിഡന്റെന്നനിലയില് കടുത്ത കുടിയേറ്റവിരുദ്ധ നിലപാടാണ് സ്വീകരിച്ചത്. ചൈനയ്ക്കും ഇന്ത്യക്കും മറ്റുമെതിരായി വ്യാപാരയുദ്ധം പ്രഖ്യാപിച്ചുകൊണ്ട് ആഗോള സമ്പദ്വ്യവസ്ഥയെ തകിടംമറിച്ചു. ഒപ്പം ഇറാന്റെ സേനാധിപനെ കൊലപ്പെടുത്തി പശ്ചിമേഷ്യയെ വീണ്ടും സംഘര്‍ഷത്തിലേക്ക് തള്ളിവിട്ടു.\nTags: bjpDonald TrumpSocial MediaUSA


തിരുവനന്തപുരം: കോവളത്തെ കീഴതിൽ ശ്രീ മഹാഗണപതി ക്ഷേത്രത്തിന്റെ വസ്തുവിൽ ശതകോടീശ്വരനായ പ്രവാസി വ്യവസായി രവിപിള്ള കണ്ണു വയ്ക്കുന്നതായി പരാതി. നേരത്തെ കോവളം കൊട്ടാരം ഏറ്റെടുക്കാനുള്ള രവി പിള്ളയുടെ ശ്രമം പ്...\nപിഴയടച്ച് പോകുന്നവർക്കെതിരെയും കേസ് കൂട്ടാൻ എഫ് ഐ ആർ ഇട്ട് പൊലീസ്; മുകളിൽ നിന്നും ലഭിച്ച ടാർജറ്റ് നിറയ്ക്കാൻ സാധാ പൊലീസുകാർ എടുക്കുന്നത് ഇരട്ട പണി; സാധാരണക്കാർക്ക് കുരുക്കാവുന്ന കേസെടുപ്പിൽ സേനയിലും ഭിന്നത; കോവിഡ് പ്രതിസന്ധി പൊലീസ് സ്റ്റേഷനുകളിൽ എത്തുമ്പോൾ\nതിരുവനന്തപുരം .കോവിഡ് 19 രണ്ടാം തരംഗം രൂക്ഷമാവുകയും പ്രതിദിന കണക്കുകൾ ഉയരുകയും ചെയ്തതോടെ കോവിഡ് പ്രോട്ടോ കോൾ ലംഘന കേസുകളും കൂടി ,സാധാരണ ഗതിയിൽ മസ്‌ക്ക് ധരിക്കാതെയും ഭാഗികമായി ധരിച്ചും സാമൂഹ്യ അകലം ലം...\nഓർത്തോ ഹെർബ് കയറ്റി അയച്ചത് വ്യാജരേഖ ചമച്ച്; മലേഷ്യൻ നാഷണൽ ഫാർമസ്യൂട്ടിക്കലിനെ പറ്റിച്ചത് തിരിച്ചറിഞ്ഞത് അയൂർവേദ ഡെപ്യൂട്ടി ഡ്രഗ് കൺട്രോളറുടെ അന്വേഷണത്തിൽ; പരാതിയിൽ പങ്കജകസ്തൂരിക്കെതിരെ കേസെടുത്ത് കാട്ടാക്കട പൊലീസ്; പത്മശ്രീ ഹരീന്ദ്രൻ നായർ അഴിക്കുള്ളിലേക്കോ? ആരും അറിയാതെ അന്വേഷണം അട്ടിമറിക്കാനും ഇടപെടൽ\nതിരുവനന്തപുരം: കേരളത്തിലെ പ്രമുഖ ആയുർവേദ മരുന്ന് നിർമ്മാണ ശാലയായ പങ്കജകസ്തൂരിക്കും അതിന്റെ എംഡി ഡോ ഹരീന്ദ്രൻ നായർക്കുമെതിരെ കാട്ടാക്കട പൊലീസ് കേസെടുത്തു. മുട്ടുവേദനയും സന്ധിവേദനയും ഞൊടി ഇടയിൽ മാറുമെന്...\nഭാര്യയെ കുഞ്ഞമ്മയുടെ വീട്ടിലാക്കിയത് 'കാമുകനിൽ' നിന്ന് രക്ഷിച്ചെടുക്കാൻ; ഉറ്റ ചങ്ങാതിയായിരുന്ന ചതിയൻ ഭാര്യയുമായി കറങ്ങുന്നത് മനസ്സിലാക്കിയത് നാട്ടുകാരിൽ നിന്ന്; ആനാട്ടെ കവലയിൽ ബൈക്ക് കാണാതെയായപ്പോൾ അതിവേഗം എത്തിയത് കുഞ്ഞമ്മയുടെ വീട്ടിൽ; കണ്ടത് ഭാര്യയ്‌ക്കൊപ്പം ശ്രീജുവിനെ; പിന്നെ കൊലയും; ഉഴമലയ്ക്കലിലെ ആ വീട്ടിൽ ഇന്നലെ രാത്രി സംഭവിച്ചത്\nതിരുവനന്തപുരം: ഭാര്യയും കാമുകനും ചേർന്ന് യുവാവിനെ കുത്തിക്കൊലപ്പെടുത്തുമ്പോൾ ചർച്ചയാകുന്നത് അവിഹിതം ആനാട് സ്വദേശി അരുൺ (36) ആണ് കൊല്ലപ്പെട്ടത്. ചൊവ്വാഴ്ച രാത്രിയാണ് സംഭവം. ആര്യനാട് വച്ചാണ് കൊല്ലപാതകം....\nതിരുവനന്തപുരം. തിരുവനന്തപുരം സെന്ററൽ ജയിലിലെ ശിക്ഷ തടവുകാരെ അഭിരുചിക്കനുസരിച്ച് വിവിധ ജോലികളിൽ വിന്യസിക്കാറുണ്ടെങ്കിലും ടി പി കേസ് പ്രതി കൊടി സുനിക്ക് ജയിലിൽ എത്തിയിട്ട് വർഷങ്ങളായിട്ടും ഒരു ജോലിയും നല...\nസീനിയർ ഗ്രേഡാക്കി തസ്തിക മാറ്റി ശമ്പള വർദ്ധന; പ്രെമോഷൻ കിട്ടിയാലും ഓഫീസിലേക്ക് മടങ്ങേണ്ട; 25 ലക്ഷം വരെ വിറ്റുവരവുള്ള കടകളുടെ ഉത്തരവാദിത്തം അസിസ്റ്റന്റ് മാനേജർമാർക്ക് നൽകുന്നതിലും ദുരൂഹത; കമ്പ്യൂട്ടർ പ്രോഗ്രാമർമാരുടെ പ്രമോഷൻ വെബ്‌സൈറ്റിൽ അപ്രത്യക്ഷം; ബെവ്‌കോയിൽ നടന്നത് കോടികളുടെ അഴിമതി\nതിരുവനന്തപുരം: ബിവറേജസ് കോർപ്പറേഷനിൽ നിയമന നടത്താൻ സരിതാ നായർ കോഴ വാങ്ങുന്നുവെന്ന ആരോപണത്തിൽ പൊലീസ് ഇനിയും അന്വേഷണം ഊർജ്ജിതമാക്കിയിട്ടില്ല. അതിനിടെ കോർപ്പറേഷനിലെ തസ്തിക സൃഷ്ടിക്കലുമായി ബന്ധപ്പെട്ടും ക...\nവീട്ടിൽ വന്നത് സഹപാഠിയുടെ ഭർത്താവ്; തുണിക്കടയിലെ ജീവനക്കാരിയുടെ വീട്ടിൽ ഫിനാൻസർ എത്തിയത് ഭർത്താവിനെ കാണാൻ; അസഭ്യവും അവിഹിത ആരോപണവും താങ്ങാതെ യുവതിയുടെ ആത്മഹത്യ; അക്ഷരയെ കൊന്നത് സദാചാര ഗുണ്ടായിസം; പ്രതികളെ പിടികൂടാതെ പൊലീസും; കുന്നത്തുകാലിൽ സംഭവിച്ചത്\nതിരുവനന്തപുരം: കുന്നത്തുകാലിലെ അക്ഷര സദാചാര ഗുണ്ടായിസത്തിന്റെ രക്തസാക്ഷി തന്നെ. സദാചാര ഗുണ്ടായിസം നേരിടേണ്ടി വന്നതിനേത്തുടർന്നാണ് അക്ഷര ജീവനൊടുക്കിയത്. നെയ്യാറ്റിൻകര കുന്നത്തുകാൽ സ്വദേശി അക്ഷരയാണ് (38...\nഫാഷൻ ചാനൽ തുടങ്ങാൻ ചർച്ചക്ക് എത്തിയ ആർബിഐ ഉദ്യോഗസ്ഥരുടെ സുരക്ഷ ഉദ്യോഗസ്ഥന്റെ മുട്ടിടിച്ചപ്പോൾ തട്ടിപ്പിന്റെ ചുരുളഴിച്ച് ഇൻസ്‌പെക്ടർ സതീഷ്; കുടുങ്ങിയത് ക്രിപ്‌റ്റോ കറൻസിയിലും വിസ വാഗ്ദാനത്തിലും3കോടി തട്ടിയ പ്രതികൾ; വയനാട്ട് കേണിച്ചിറയിലെ ഹീലിയ റിസോർട്ടിൽ സംഭവിച്ചത്\nവയനാട്: വയനാട്ടിലെ കേണിച്ചിറയിലെ ഹീലിയ റിസോർട്ടിൽ പതിവ് ചെക്കിംഗിന് എത്തിയതായിരുന്നു ഇൻസ്‌പെക്ടർ സതീഷ് കുമാറും സംഘവും , ആരൊക്കെ റിസോർട്ടിൽ താമസം ഉണ്ടെന്ന് മാനേജരോടു തിരക്കിയപ്പോൾ താമസക്കാരുടെ പൂർണവിവര...\nമകനെ മന്ത്രിയാക്കാമെന്ന മോഹം തീർന്നു; തദ്ദേശത്തിൽ തെളിഞ്ഞത് ബിഡിജെഎസിന്റെ സമ്പൂർണ്ണ പരാജയം; രാഷ്ട്രീയ പരീക്ഷണം പരാജയമായതോടെ മകനെ സമുദായ സംഘടനയുടെ തലപ്പത്ത് എത്തിക്കാൻ തീരുമാനം; എസ് എൻ ഡി പിയുടെ ജനറൽ സെക്രട്ടറി സ്ഥാനം വെള്ളാപ്പള്ളി ഒഴിയുമോ? മാർച്ച് 23ന് നടക്കുന്ന പൊതുയോഗം തുഷാർ വെള്ളാപ്പള്ളിയുടെ സ്ഥാനാരോഹണത്തിന് വേണ്ടിയെന്ന് റിപ്പോർട്ട്\nആലപ്പുഴ: എസ് എൻ ഡി പിയുടെ ജനറൽ സെക്രട്ടറി സ്ഥാനം വെള്ളാപ്പള്ളി നടേശൻ ഒഴിയുമെന്ന് സൂചന. മകൻ തുഷാർ വെള്ളപ്പാള്ളിയെ ഈ സ്ഥാനത്ത് എത്തിക്കാനാണ് നീക്കം. കേരളത്തിലെ നിയമസഭ തെരഞ്ഞെടുപ്പിന് മുമ്പ് , മാർച്ച് 23...\nബെവ്‌കോയിൽ സഖാവിന്റെ മകൾക്ക് അസി മാനേജർ സ്ഥാനം ഉറപ്പിക്കാനും നീക്കം തകൃതി; ഒഴിവു വരുന്ന നാല് പോസ്റ്റിൽ ഒന്ന് കമ്പ്യൂട്ടറുകാർക്ക് നൽകാൻ നീക്കം; ധനമന്ത്രിയുടെ ഓഫീസിലെ ഉദ്യോഗസ്ഥയ്ക്ക് വേണ്ടിയുള്ള കളിയെന്ന് ക്ലാസ് ത്രീ ജീവനക്കാരും; ബിവറേജസിൽ പ്രെമോഷൻ നയമാറ്റവും സർക്കാർ പരിഗണനയിൽ\nതിരുവനന്തപുരം: സഖാക്കളുടെ മക്കൾക്ക് ബെവ്‌കോയിൽ മനേജർ പദവി ഉറപ്പിക്കാൻ ചട്ടങ്ങളിൽ ഭേദഗതി. ഇതിനെതിരെ ബിവറേജസ് കോർപ്പറേഷൻ ജീവനക്കാരിൽ അതൃപ്തി പുകയുകയാണ്. ധനമന്ത്രി തോമസ് ഐസക്കിന്റെ പ്രത്യേക താൽപ്പര്യത്തി...\nതിരുവനന്തപുരം . ക്രിസ്മസിന് രണ്ടു ദിവസം മുൻപ് തിരുവനന്തപുരം സെന്ററൽ ജയിലിൽ മദ്യം എത്തിച്ചത് ടി പി കേസ് പ്രതി കൊടി സുനിക്കും കൂടി വേണ്ടി. ലോക്ക് ഡൗൺ കാലയളിൽ ജയിലിനുള്ളിൽ മദ്യം എത്തിക്കാനായ കരുത്തിൽ തന്...\nതിരുവനന്തപുരം: പെൺകുട്ടികൾക്കിടയിലെ താരം കോളേജിലെത്തുന്നത് പലവിധ ആഡംബര ബൈക്കുകളിൽ. എൻ.സി.സി സീനിയർ കേഡറ്റ്. ക്രിക്കറ്റ് കളിയിലും ഒന്നാമൻ, അദ്ധ്യാപകർക്ക് മിടുക്കനായ വിദ്യാർത്ഥി- വണ്ടിത്തടം കൊലപാതകത്തില...\nപ്രതിപക്ഷ നേതാവിന്റെ സ്റ്റാഫിൽ പ്യൂണായി എത്തിയത് വിഎസിനെ നിരീക്ഷിക്കാൻ; മാസങ്ങൾക്കകം ഗസറ്റഡ് റാങ്കിൽ അഡീഷണൽ പിഎ; സ്പീക്കറുടെ അസിസന്റ് പ്രൈവറ്റ് സെക്രട്ടറിയായത് അണ്ടർ സെക്രട്ടറി റാങ്കിൽ; അയ്യപ്പനനെ കസംറ്റംസിൽ നിന്ന് രക്ഷിക്കാൻ എംഎൽഎമാർക്ക് പരിരക്ഷ നൽകുന്ന ചട്ടവും; സ്വർണ്ണ കടത്തിൽ ഒളിച്ചു കളിക്കുന്നത് എകെജി സെന്ററിന്റെ സ്വന്തം പയ്യൻ\nതിരുവനന്തപുരം: സിപിഎം നേതൃത്വത്തിന് ഏറെ വേണ്ടപ്പെട്ട പേഴ്‌സണൽ സ്റ്റാഫുകളിൽ ഒരാളാണ് അയ്യപ്പൻ. വി എസ് അച്യുതാനന്ദന്റെ പേഴ്‌സണൽ സ്റ്റാഫിലും അയ്യപ്പൻ ഉണ്ടായിരുന്നു. അച്യുതാനന്ദൻ പ്രതിപക്ഷ നേതാവാകുമ്പോൾ പേ...\nകേന്ദ്ര ഏജൻസിയുടെ ഫണ്ട് അനുമതിയില്ലാതെ സിഡിറ്റ് ഉദ്യോഗസ്ഥൻ വാങ്ങിയത് മറക്കാം; ഉണ്ണികൃഷ്ണനെതിരായ വിജിലൻസ് അന്വേഷണം അട്ടിമറിക്കാൻ മുഖ്യമന്ത്രിയുടെ മുൻ പ്രിൻസിപ്പൽ സെക്രട്ടറി നടത്തിയത് വൻ ഗൂഢാലോചന; കൂട്ടുകാരി റസി ഉണ്ണിയുടെ ഭർത്താവിന് ശിവശങ്കർ ക്ലീൻ ചീട്ട് നൽകിയത് വിവാദത്തിലേക്ക്\nതിരുവനന്തപുരം. കൂട്ടുകാരിയായ റസി ഉണ്ണിയുടെ ഭർത്താവിന് വേണ്ടി മുൻ ഐടി സെക്രട്ടറിയും മുഖ്യമന്ത്രിയുടെ പ്രിൻസിപ്പൽ സെക്രട്ടറിയുമായിരുന്ന എം ശിവശങ്കർ നടത്തിയ അനധികൃത ഇടപെടലിന്റെ തെളിവുകൾ പുറത്ത്. സിഡിറ്റ്...\nഅമ്പലത്തിൻകാലയിൽ സംഗീതിനെ മണ്ണു മാഫിയയ്ക്ക് എറിഞ്ഞു കൊടുത്ത ജെസിബി 'കൊല'യ്ക്ക് പിന്നിലെ എ എസ് ഐ; കാട്ടക്കടയിലെ പ്രതി നെയ്യാറ്റിൻകരയിലും നിന്നത് ശരികേടിനൊപ്പം; രാജനേയും ഭാര്യയേയും 'പച്ചയ്ക്ക് കത്തിച്ചത്' കുപ്രസിദ്ധൻ; നെയ്യാറ്റിൻകരയിലെ ക്രൂരൻ എസ് ഐ അനിൽകുമാർ സേനയിലെ സ്ഥിരം വില്ലൻ\nതിരുവനന്തപുരം . നെയ്യാറ്റിൻകരയിലെ വെൺപകലിൽ കോടതി വിധി നടപ്പിലാക്കാൻ എത്തിയപ്പോൾ ശരീരമാസകലം പെട്രോൾ ഒഴിച്ചു നിന്ന ഗൃഹനാഥനെയും ഭാര്യയേയും മരണത്തിലേക്ക് തള്ളിവിട്ട ഗ്രേഡ് എസ് ഐ അനിൽകുമാർ ആളു ചില്ലറക്കാര...


109 US troops diagnosed with brain injuries from Iran attack | ഇറാന്റെ മിന്നലാക്രമണത്തിന്റെ ഞെട്ടല് മാറാതെ അമേരിക്ക; 109 സൈനികര്‍ക്ക് തലച്ചോറിന് പരിക്ക് - Malayalam Oneindia\n16 min ago യോഗി ആദിത്യനാഥിന് കൊവിഡ്: രോഗം ക്വാറന്റൈനിൽ കഴിയുന്നതിനിടെ, അഖിലേഷ് യാദവിനും വൈറസ് ബാധ\nPublished: February 11 2020, 17:07 [IST]\nടെഹ്‌റാന്: പ്രമുഖ കമാന്റര് ഖാസിം സുലൈമാനിയെ വധിച്ചതിന് പ്രതികാരമായി ഇറാന് നടത്തിയ മിന്നലാക്രമണത്തിന്റെ തീവ്രത അമേരിക്കന് സൈന്യം അറിഞ്ഞുവരുന്നേയുള്ളൂ. ഇറാന്റെ മിസൈല് ആക്രമണത്തില് തലച്ചോറിന് പരിക്കേറ്റത് 109 അമേരിക്കന് സൈനികര്‍ക്കാണ്. അന്ന് എല്ലാ സൈനികരും രക്ഷപ്പെട്ടുവെന്നാണ് അമേരിക്കന് ഭരണകൂടം അറിയിച്ചത്.\nഎന്നാല് ക്രമേണ സൈനികര്‍ക്ക് ശാരീരിക അസ്വസ്ഥതകള് അനുഭവപ്പെടുകയും ബോധരഹിതരായി വീഴുകയുമാണ്. തുടര്‍ന്ന് നടത്തിയ പരിശോധനയിലാണ് തലച്ചോറിന് ക്ഷതമേറ്റുവെന്ന് പെന്റഗണ് സ്ഥിരീകിച്ചത്. പരിക്കേറ്റ സൈനികരുടെ എണ്ണം ഇനിയും വര്‍ധിച്ചേക്കാമെന്നാണ് റിപ്പോര്‍ട്ടുകള്. വിശദാംങ്ങള്....\nപരിക്കേറ്റവരുടെ എണ്ണം ഉയരുന്നു\nരണ്ടാഴ്ച മുമ്പ് 50 സൈനികര്‍ക്ക് പരിക്കേറ്റുവെന്ന കാര്യം പെന്റഗണ് അറിയിച്ചിരുന്നു. ഇപ്പോള് പരിക്കേറ്റ അമേരിക്കന് സൈനികരുടെ എണ്ണം 109 ആയി ഉയര്‍ന്നു. തലച്ചോറിനേറ്റ പരിക്ക് വേഗത്തില് നിര്‍ണയിക്കാന് സാധിക്കാത്തതാണ് വെല്ലുവിളി.\nഇറാഖിലെ ഐനുല് അസദ് സൈനിക താവളത്തിലാണ് അമേരിക്കന് സൈനികര് തമ്പടിച്ചിരുന്നത്. ഇവരെ ലക്ഷ്യമിട്ട് ഇറാന്റെ മിസൈല് വര്‍ഷമായിരുന്നു. ആരും കൊല്ലപ്പെട്ടില്ല. ആര്‍ക്കും പ്രത്യക്ഷ പരിക്കുമുണ്ടായിരുന്നില്ല. എന്നാല് ആന്തരികമായ പരിക്കുമായി സൈനികര് ഇപ്പോള് ചികില്‍സ തേടുകയാണ്.\nഈ ആക്രമണത്തിന് അമേരിക്കന് സൈന്യം തിരിച്ചടി നല്‍കിയിരുന്നില്ല. പിന്നീട് ഇറാനുമായി യുദ്ധം ആഗ്രഹിക്കുന്നില്ലെന്ന് വ്യക്താമാക്കുകയാണ് അമേരിക്ക ചെയ്തത്. സൈനികര്‍ക്ക് തലച്ചോറിന് പരിക്കേറ്റുവെന്ന വിവരം സ്ഥിരീകരിച്ചതോടെ ഇറാനോടുള്ള സമീപനത്തില് അമേരിക്ക മാറ്റം വരുത്തിയേക്കുമെന്നാണ് റിപ്പോര്‍ട്ടുകള്.\n76 പേര് തിരിച്ചെത്തി\nപരിക്കേറ്റ 109 സൈനികരില് 76 പേര് ചികില്‍സ കഴിഞ്ഞ് വീണ്ടും ജോലിയില് പ്രവേശിച്ചു. ഇറാഖില് വിന്യസിച്ച അമേരിക്കന് സൈനികരുടെ സുരക്ഷയില് ആശങ്കയുണ്ടെന്നു റിപബ്ലിക്കന് സെനറ്റര് ജോണി ഏണസ്റ്റ് പ്രതികരിച്ചു. ഇറാഖില് അമേരിക്കന് സൈനികര് പിന്‍മാറണമെന്ന്് ആവശ്യപ്പെട്ട് സമരം ശക്തിപ്പെട്ടതും അമേരിക്കന് ഭരണകൂടത്തിന് ആശങ്ക സൃഷ്ടിച്ചിട്ടുണ്ട്.\nകഴിഞ്ഞ ജനുവരി മൂന്നിന് പുലര്‍ച്ചെയാണ് ഇറാന് സൈനിക കമാന്റര് ഖാസിം സുലൈമാനിയെ ഇറാഖില് വച്ച് അമേരിക്കന് സൈന്യം വധിച്ചത്. ഇറാന് സൈന്യത്തിലെ പ്രമുഖനും വന് ജനപിന്തുണയുള്ള കമാന്ററുമായിരുന്നു സുലൈമാനി. ഇദ്ദേഹത്തിന്റെ വധത്തിന് തിരിച്ചടിക്കുമെന്ന് അപ്പോള് തന്നെ ഇറാന് മുന്നറിയിപ്പ് നല്‍കിയിരുന്നു.\nമൂന്ന് ദിവസത്തെ ദുഃഖാചരണത്തിന് ശേഷം ജനുവരി എട്ടിന് പുലര്‍ച്ചെയാണ് ഇറാന് സൈന്യം തിരിച്ചടിച്ചത്. ഇറാഖിലെ രണ്ട് അമേരിക്കന് സൈനിക കേന്ദ്രത്തില് നിമിഷങ്ങള് വ്യത്യാസത്തില് മിസൈല് വര്‍ഷമായിരുന്നു. 80 അമേരിക്കന് സൈനികര് കൊല്ലപ്പെട്ടുവെന്നാണ് ഇറാന് അവകാശപ്പെട്ടത്. ഇക്കാര്യം അമേരിക്കന് പ്രസിഡന്റ് ഡൊണാള്‍ഡ് ട്രംപ് നിഷേധിക്കുകയും ചെയ്തു.\nഇറാഖിലെ അമേരിക്കന് സൈനികരെ ഇറാന് ആക്രമിക്കുമെന്ന വിവരം ചോര്‍ന്നുവെന്നും ആക്രമണം നടക്കുന്നതിന് മിനുറ്റുകള് മുമ്പ് അമേരിക്കന് സൈന്യം സുരക്ഷിത കേന്ദ്രത്തിലേക്ക് മാറിയെന്നും വാര്‍ത്തകള് വന്നിരുന്നു. പക്ഷേ, ഇറാന് തങ്ങളുടെ വാദം ആവര്‍ത്തിച്ചു. ശക്തമായ ആക്രമണമാണ് നടത്തിയതെന്നും അമേരിക്കന് സൈനികര്‍ക്ക് കനത്ത നഷ്ടം നേരിട്ടുവെന്നും ഇറാന് വീണ്ടും പറഞ്ഞു.\n200ലധികം അമേരിക്കന് സൈനികര് ആക്രമണം നടക്കുന്ന വേളയില് ഐനുല് അസദ് ക്യാമ്പിലുണ്ടായിരുന്നു. 109 പേര് ആശുപത്രിയില് ചികില്‍സ തേടി. കടുത്ത തലവേദന അനുഭവപ്പെടുകയാണ് അമേരിക്കന് സൈനികര്‍ക്ക്. ചിലര് ബോധരഹിതരാകുന്നു. ശ്രദ്ധ കേന്ദ്രീകരിക്കാന് സാധിക്കാത്തതും കാഴ്ചയില് മങ്ങലുണ്ടായതുമാണ് ചില ലക്ഷണങ്ങള്. തലച്ചോറിന് ക്ഷതമേറ്റുവെന്നാണ് പെന്റഗണ് അറിയിച്ചത്.\nഇറാഖിലും കുവൈത്തിലും ജര്‍മനിയിലുമാണ് പരിക്കേറ്റ അമേരിക്കന് സൈനികരെ ചികില്‍സിക്കുന്നത്. ചികില്‍സ പൂര്‍ത്തിയാക്കിയ ചിലര് തിരിച്ച് ഇറാഖിലെത്തിയിട്ടുണ്ടെന്ന് പെന്റഗണ് അറിയിച്ചു. തുടര്‍ച്ചയായ ആക്രമണത്തിന്റെ ശബ്ദം കാരണമോ ചെറിയ ചീളുകള് തുളച്ചുകയറുന്നത് മൂലമോ തലച്ചോറിന് സംഭവിക്കുന്ന പരിക്ക് വേഗത്തില് തിരിച്ചറിയാന് സാധിക്കില്ല എന്നതാണ് അമേരിക്കന് സൈനികര് നേരിടുന്ന വെല്ലുവിളി.\nസൈനികരുടെ പരിക്ക് ഗുരുതരമല്ലെന്നും തലവേദന മാത്രമാണെന്നുമാണ് ട്രംപ് സ്വിറ്റ്‌സര്‍ലാന്റില് വച്ച് പറഞ്ഞത്. ഇതിനെതിരെ മുന് അമേരിക്കന് സൈനികര് രംഗത്തുവന്നു. രാജ്യതാല്‍പ്പര്യത്തിന് വേണ്ടി പോരാടുന്ന സൈനികരുടെ പരിക്ക് നിസാരമാണെന്ന് പറഞ്ഞ ഡൊണാള്‍ഡ് ട്രംപ് മാപ്പ് പറയണമെന്ന് വിമരിച്ച സൈനികരുടെ സംഘടന ആവശ്യപ്പെട്ടു.\nStory first published: Tuesday, February 11, 2020, 17:07 [IST]


രാഷ്ട്രീയം പറഞ്ഞ് മലയോരമേഖല | Local Body Election 2020\nDec 5, 2020, 02:24 PM IST\nനെടുമങ്ങാട്: മലയോരത്തും ആദിവാസി, തോട്ടംമേഖലയിലും മത്സരത്തിനു വാശിയേറി. സാമുദായിക സമവാക്യങ്ങളും നിര്‍ണായകമായ സ്വാധീനം ചെലുത്തുന്ന ജില്ലാ ഡിവിഷനുകളാണ് നെടുമങ്ങാട്, കാട്ടാക്കട താലൂക്കുകളിലുള്ളത്. മേഖലയില് ശക്തമായ ത്രികോണമത്സരം നടക്കുന്നത് പാലോട്, കരകുളം, വെള്ളനാട്, വെഞ്ഞാറമൂട് ഡിവിഷനുകളിലാണ്.\nപ്രഖ്യാപിച്ച കോണ്‍ഗ്രസ് സ്ഥാനാര്‍ഥിയെ അവസാന നിമിഷം പിന്‍വലിച്ച് സംസ്ഥാന രാഷ്ട്രീയത്തില് തന്നെ ഏറെ ചര്‍ച്ചചെയ്യപ്പെട്ട ഡിവിഷനാണ് വെഞ്ഞാറമൂട്. ഇവിടെ കോണ്‍ഗ്രസിനുവേണ്ടി പ്രവാസി കോണ്‍ഗ്രസ് നേതാവ് ദീപാ അനിലും ജനാധിപത്യമഹിളാ അസോസിയേഷന് വെഞ്ഞാറമൂട് ഏരിയാ സെക്രട്ടറി കെ.ഷീലകുമാരിയും കലാലയ രാഷ്ട്രീയത്തിലൂടെ എ.ബി.വി.പി.യിലെത്തിയ അഞ്ജന കെ.എസുമാണ് ജനവിധി തേടുന്നത്. ഇടതിനും വലതിനും ഒരുപോലെ ഇടംനല്‍കുന്ന വെഞ്ഞാറമൂട് ഇക്കുറി ആരോടൊപ്പം നില്‍ക്കുമെന്ന് കണ്ടറിയണം.\nനിലവില് ജില്ലാപ്പഞ്ചായത്ത് പ്രസിഡന്റായിരുന്ന വി.കെ.മധുവിന്റെ തട്ടകമാണ് പാലോട് ഡിവിഷന്. എന്തുവിലകൊടുത്തും സീറ്റ് നിലനിര്‍ത്തേണ്ടത് എല്.ഡി.എഫിന്റെ ആവശ്യമാണ്. പെരിങ്ങമ്മല ഗ്രാമപ്പഞ്ചായത്തംഗവും യുവനേതാവുമായ റീജാഷെനിലാണ് വി.കെ.മധുവിന് പകരക്കാരിയായി എത്തിയത്. നാലുവട്ടം ഇടതിനൊപ്പം നിന്ന ഡിവിഷനെ 2000ല് ആദ്യമായി കോണ്‍ഗ്രസിനു വെട്ടിപ്പിടിച്ചു നല്‍കിയ മുന് ജില്ലാപ്പഞ്ചായത്തംഗം സോഫീതോമസാണ് യു.ഡി.എഫ്. സ്ഥാനാര്‍ത്ഥി. അഡ്വ. സംഗീതാരാജ് എന്.ഡി.എ.യ്ക്കുവേണ്ടി മത്സരിക്കുന്നു.\nസഹകരണപ്രസ്ഥാനത്തിലെ കരുത്തരാണ് വെള്ളനാട് പടക്കളത്തിലുള്ളത്. നിലവിലെ വെള്ളനാട് പഞ്ചായത്ത് പ്രസിഡന്റ് വെള്ളനാട് ശശിയെയാണ് ഡിവിഷന് പിടിച്ചെടുക്കാന് കോണ്‍ഗ്രസ് നിയോഗിച്ചിരിക്കുന്നത്. നിലനിര്‍ത്താനാകട്ടെ സഹകരണപ്രസ്ഥാനങ്ങളുടെ അമരക്കാരനായ ആര്.രാജ്‌മോഹനും ഇടതുപാളയത്തില് നിന്നുണ്ട്. ബി.ജെ.പി.യുടെ യുവനേതാവായ മുളയറ രതീഷാണ് ഇരുവര്‍ക്കും വെല്ലുവിളിയായി വെള്ളനാട്ടുള്ളത്.\nകാല്‍നൂറ്റാണ്ടായി നടക്കുന്ന തിരഞ്ഞെടുപ്പുകളിലെല്ലാം ഇടതിനോടു മാത്രം കൂറുകാണിക്കുന്ന കരകുളം പഞ്ചായത്ത് ഉള്‍പ്പെടുന്ന കരകുളം ഡിവിഷനിലും കരുത്തന്മാരാണ് ഏറ്റുമുട്ടുന്നത്. അഭിഭാഷകനും സി.പി.എം. നേതാവുമായ കെ.വി. ശ്രീകാന്ത്, ഡി.സി.സി. സെക്രട്ടറിയും വെമ്പായം ഗ്രാമപ്പഞ്ചായത്ത് അംഗവുമായ തേക്കട അനില്, ബി.ജെ.പി. ദക്ഷിണമേഖലാ വൈസ് പ്രഡിഡന്റും കര്‍ഷകമോര്‍ച്ചയുടെ സംസ്ഥാന സെക്രട്ടറിയുമായ കല്ലയം വിജയകുമാര് എന്നിവരാണ് കരകുളം പിടിക്കാന് പോര്‍ക്കളത്തിലുള്ളത്. ശ്രീകാന്തിന് ഇത് കന്നിയങ്കമാണ്.\nവനിതകളിലെ യുവശബ്ദമുയരുന്ന ജില്ലാ ഡിവിഷനാണ് ആനാട്. കഴിഞ്ഞ മൂന്നു മത്സരങ്ങളിലും യു.ഡി.എഫ്. ജയിച്ച ആനാട്ട്, ഇത്തവണ ആനാട് ജയനു പകരക്കാരിയായി എത്തുന്നത് മുന് ഗ്രാമപ്പഞ്ചായത്ത് പ്രസിഡന്റ് സാദിയയാണ്. എസ്.സുനിതയാണ് എല്.ഡി.എഫ്. സ്ഥാനാര്‍ത്ഥി. കലാലയ രാഷ്ട്രീയത്തിലൂടെ ബി.ജെ.പി.യിലെത്തിയ മഹിളാമോര്‍ച്ച വാമനപുരം മണ്ഡലം സെക്രട്ടറി ബി.എസ്.അഖിലയാണ് എന്.ഡി.എ.യ്ക്കുവേണ്ടി ഇവിടെ മത്സരിക്കുന്നത്.\nആര്യനാട് ഡിവിഷന് ഇക്കുറി പട്ടികജാതി വനിതാ സംവരണമാണ്. നിലവിലെ ബ്ലോക്ക് പഞ്ചായത്തംഗം എ.മിനിയാണ് എല്.ഡി.എഫ്. സ്ഥാനാര്‍ത്ഥി. സ്വാതന്ത്ര്യസമരസേനാനിയും ഗാന്ധിയനുമായ നല്ലതമ്പിയുടെ കൊച്ചുമകള് സിതാര രവീന്ദ്രനാണ് യു.ഡി.എഫ്. സാരഥി. യുവമോര്‍ച്ചാ നേതാവായ ഷൈനി രാജേന്ദ്രന് എന്.ഡി.എ. സ്ഥാനാര്‍ത്ഥിയായും മത്സരിക്കുന്നു.\nനിലനിര്‍ത്താന് യു.ഡി.എഫും പിടിച്ചെടുക്കാന് എല്.ഡി.എഫും അട്ടിമറിക്കാന് എന്.ഡി.എ.യും ലക്ഷ്യമിടുന്ന ഡിവിഷനാണ് പൂവച്ചല്. രണ്ട് അധ്യാപികമാരും ഒരു എഴുത്തുകാരിയുമാണ് ഇവിടെ ജനവിധി തേടുന്നത്. ജനപ്രതിനിധിയും അധ്യാപികയുമായ സൗമ്യ റോബിന്‍സണ് യു.ഡി.എഫ്. സ്ഥാനാര്‍ത്ഥിയായും ജി.രാധിക എല്.ഡി.എഫ്. സാരഥിയായും എഴുത്തുകാരിയും വി.എസ്.ഡി.പി. വനിതാവിഭാഗം ജില്ലാ ജനറല്‍സെക്രട്ടറിയുമായ സിനി നോബിള് എന്.ഡി.എ. സ്ഥാനാര്‍ത്ഥിയുമായി പൂവച്ചലില് മത്സരിക്കുന്നു. പാര്‍ലമെന്റ് തിരഞ്ഞെടുപ്പില് ബി.ജെ.പി.യ്ക്ക് ഗണ്യമായി വോട്ടുവര്‍ധിച്ച ഡിവിഷനാണ് പൂവച്ചല്.\nContent Highlights: Local Body Election 2020\nതിരുവനന്തപുരം: കോവിഡ് നിയന്ത്രണങ്ങള്‍ക്കിടയില് നടക്കുന്ന തിരഞ്ഞെടുപ്പില് ..


സമഗ്രമായ വികസന കാഴ്ചപ്പാട് ഉണ്ടായില്ല – ജാനിഷ് ബാബു (സിപിഐ ലോക്കൽ സെക്രട്ടറി ഇരിമ്പിളിയം) – Meddling Media\nഇരിമ്പിളിയം:പഞ്ചായത്ത് സാംസ്കാരിക കേന്ദ്രം, വയോജന സംരക്ഷണ കേന്ദ്രം, സ്ത്രീ ശാക്തീകരണ പ്രവർത്തനങ്ങൾ, പി എസ് സി, സിവിൽ സർവ്വീസ് പരിശീലനങ്ങൾ ,വിവാഹ ധൂർത്തിനെതിരായ ക്യാമ്പയിൻ, ഗ്രാമങ്ങളിൽ പോലും വേരാഴ്ത്തുന്ന ലഹരി മാഫിയക്കെതിരായ ബോധവൽക്കരണങ്ങൾ ,കുടിവെള്ള – കാർഷിക-മാലിന്യ നിർമാർജന മേഖലകളിലെ നവീന ആശയങ്ങൾ തുടങ്ങി സർക്കാർ – സന്നദ്ധ – സാമൂഹ്യ ഏജൻസികളുടെ സഹായത്തോടെ സാധ്യമാക്കാൻ കഴിയുമായിരുന്ന ആശയങ്ങൾ ആവിഷ്കരിക്കുന്നതിലും പ്രായോഗിക വൽക്കരിക്കുന്നതിലും പഞ്ചായത്ത് ഭരണസമിതി സമ്പൂർണ്ണ പരാജയമായിരുന്നു. വീടുകളിൽ നിന്ന് മാലിന്യം വീട്ടുകാർ ശേഖരിച്ച് പഞ്ചായത്തിന്റെ നേത്യത്വത്തിൽ ക്രോഡീകരിച്ച് മാലിന്യ സംസ്കരണ കേന്ദ്രങ്ങളിലേക്ക് എത്തിക്കാനുള്ള പദ്ധതി സ്വാഗതാർഹമായിരുന്നു. എന്നാൽ ആസൂത്രണത്തിലെ പാളിച്ച കൊണ്ട് വീടുകളിൽ നിന്ന് ശേഖരിച്ച മാലിന്യം ഏറ്റെടുക്കാൻ ആളില്ലാതെ പാതയോരത്ത് ഉപേക്ഷിക്കുന്ന രീതിയിലേക്ക് ഈ പദ്ധതി വഴി തെറ്റികഴിഞ്ഞ പത്ത് വർഷത്തിനുള്ളിൽ പുതിയ ജലസേചന പദ്ധതികൾ ആരംഭിക്കാൻ കഴിഞ്ഞില്ലെന്ന് മാത്രമല്ല നിലവിലുള്ള 16 പദ്ധതികളിൽ പലതും നിശ്ചലമായിഏറെ കാർഷിക പൈതൃകമുള്ള പഞ്ചായത്തിലെ ഈ മേഖലയോട് ഭരണസമിതി മാപ്പർഹിക്കാത്ത അവഗണനയാണ് പ്രകടിപ്പിച്ചത്. നിരവധി കർഷകർ ആശ്രയിക്കുന്ന മണ്ണാർതോട് വലിയതോട് സംരക്ഷിക്കുന്നതിന് നടപടികൾ ഉണ്ടായില്ല . ഇരിമ്പിളിയം മൈനർ ഇറിഗേഷനെ ആശ്രയിക്കുന്ന നൂറ് കണക്കിന് കൃഷിക്കാരുടെ നിവേദനങ്ങൾക്ക് പരിഹാരം കണ്ടില്ല. ഉപയോഗശൂന്യമായി കിടക്കുന്ന കൃഷിഭൂമി ഫലപ്രദമായി ഉപയോഗിക്കുന്നതിന് നടപടികൾ ഉണ്ടായില്ല. പത്ത് വർഷം മുമ്പ് നിലവിലുണ്ടായിരുന്ന പഞ്ചായത്ത് വായനശാല ഇപ്പോൾ ഓർമകളിൽ മാത്രമായി. പഞ്ചായത്ത് സ്റ്റേഡിയം നവീകരിക്കുന്നതിനോ യുവാക്കളുടെ കായിക താത്പര്യങ്ങൾ പരിപോഷിക്കുന്നതിനോ നീക്കങ്ങളുണ്ടായില്ല. കോട്ടപ്പുറംതോടിന് സമീപത്തെ മാലിന്യ നിർമാർജന പദ്ധതിക്ക് തുടർച്ചയുണ്ടായില്ല. വലിയകുന്നിൽ ബസ് കാത്തിരിപ്പ് കേന്ദ്രം, കംഫർട്ട് സ്റ്റേഷൻ, തുടങ്ങിയവ സാധ്യമാക്കുന്നതിനുള്ള നടപടികൾ ഉണ്ടായില്ല.


അത് ഞാനല്ല; വ്യാജ അക്കൗണ്ടുകള്‍ക്ക് എതിരെ നടി സ്വാതി റെഡ്ഡി – Tip of India News\nസാമൂഹ്യ മാധ്യമങ്ങളിലെ വ്യാജ അക്കൗണ്ടുകള്‍ക്ക് എതിരെ നടി സ്വാതി റെഡ്ഡി. തന്റെ ഔദ്യോഗിക അക്കൗണ്ട് എന്ന പേരില് പ്രചരിക്കുന്ന അക്കൗണ്ടിന്റെ സ്‍ക്രീൻ ഷോട്ട് പങ്കുവെച്ചാണ് സ്വാതി റെഡ്ഡി രംഗത്ത് എത്തിരിയിരിക്കുന്നത്. എങ്ങനെയാണ് വ്യാജ അക്കൗണ്ടുകള് കൈകാര്യം ചെയ്യാൻ സമയം കിട്ടുന്നത്. വ്യാജൻമാരെ കൊണ്ട് പൊറുതിമുട്ടിയിരിക്കുകയാണ് താൻ എന്നും സ്വാതി റെഡ്ഡി പറയുന്നു.\nഒരാഴ്‍ചയ്ക്ക് ശേഷം ഇന്ന് ഇന്‍സ്റ്റാഗ്രാം പരിശോധിച്ചു, സ്വാതി റെഡ്ഡി ഒഫീഷ്യല് എന്ന അക്കൗണ്ട് എന്റേതല്ല. ഞാന് ട്വിറ്ററില് ഇല്ല. ഫേസ്‍ബുക്കില് ഇല്ല. 2011ല് ഞാന് അത് ഉപേക്ഷിച്ചിരുന്നു (മറ്റൊരാള് കൈകാര്യം ചെയ്യുന്ന ഒരു പേജ് എനിക്കുണ്ട്, അത് പ്രവര്‍ത്തനരഹിതമാണ്). ഇപ്പോഴും എന്തുകൊണ്ടാണ് ഇന്‍സ്റ്റാഗ്രാമില് തുടരുന്നതെന്ന് എനിക്കറിയില്ല. ഒരുപക്ഷേ ഇക്കാര്യങ്ങളൊക്കെ പറയാന് ഒരു ശബ്‍ദം നല്‍കുന്നതിനാലാവാം.\nഇതെന്റെ ശ്രദ്ധയില്‍പ്പെടുത്തിയവര്‍ക്ക് നന്ദി. വ്യാജ അക്കൗണ്ട് മടങ്ങിയെത്തുകയും എന്റെ ശ്രദ്ധയില്‍പ്പെടുകയും ചെയ്‍തു. (നിങ്ങള് ആരാണ് ബോസ്?) നിങ്ങള്‍ക്ക് ട്വിറ്ററും എനര്‍ജിയും ഉണ്ടെങ്കില് ദയവായി അത് ഉപയോഗിക്കൂ. എന്നെക്കുറിച്ച് മുമ്പ് എഴുതിയതിനെയും പറഞ്ഞതിനെയും സംബന്ധിച്ച് എനിക്ക് അറിയില്ല. ഇത് ഗൗരവകരമായി എടുക്കേണ്ട ഒരു വിഷയമല്ലെന്ന് എനിക്കറിയാം. പക്ഷേ വീട്ടിലിരിക്കുന്ന ഞാൻ വ്യാജൻമാരെ കൊണ്ട് പൊറുതിമുട്ടിയിരിക്കുകയാണ്. വ്യാജ അക്കൗണ്ടുകള് കൊണ്ടു മടുത്തു.\nയഥാർഥത്തില് ഓണ്‍ലൈനില് തുടരാന് സാധിക്കുന്നില്ല. അപ്പോഴാണ് വ്യാജ അക്കൗണ്ടുകള്, വ്യാജ പ്രൊഫൈലുകള്, വ്യാജ ലേഖനങ്ങള്, വ്യാജ പോസ്റ്റുകള്, വ്യാജ ബന്ധ മാനദണ്ഡങ്ങള്, വ്യാജ ചിത്രങ്ങള്, വ്യാജ പോസിറ്റീവ് എനർജി തുടങ്ങിയവ. തൊണ്ണൂറുകളിലേക്ക് എന്നെ തിരികെ കൊണ്ടു പോവുക.\nഅന്ന് ലാൻഡ്‍ലൈൻ ഫോണുകൾ നല്ല ശബ്ദ നിലവാരത്തതിലുള്ള ഫോൺ സംഭാഷണങ്ങൾ ഉറപ്പു വരുത്തിയിരുന്നു, അന്നൊക്കെ ഒരു ചാറ്റൽ മഴ വന്നാൽ വൈദ്യുതി പോകുമായിരുന്നു, അന്നൊന്നും ക്വാറന്റൈൻ അല്ല ആളുകൾ തമ്മിലുള്ള ബന്ധം ഊട്ടിയുറപ്പിക്കുന്നത്. ഐസ്ക്രീമും എഗ് പഫ്സും ദൂരദർശനിലെ പരിപാടികളുമെല്ലാം നമുക്ക് കൂടുതൽ ഉൻമേഷം നൽകിയിരുന്നുവെന്നും സ്വാതി റെഡ്ഡി പറയുന്നു.\nഇ- ഫാർമസി സ്ഥാപനമായ നെറ്റ്മെഡ്‌സിന്റെ ഓഹരികൾ വാങ്ങാൻ റിലയൻസ്


പീഡനക്കേസ് പിന്‍വലിച്ചില്ല; ദളിത് വിദ്യാര്‍ഥിനിയെ കല്ലുകൊണ്ട് തലക്കിടിച്ച് കൊന്നു – Chandrika Daily\nBy chandrika Tuesday August 21, 2018 13:14 pm\nപീഡനക്കേസ് പിന്‍വലിച്ചില്ല; ദളിത് വിദ്യാര്‍ഥിനിയെ കല്ലുകൊണ്ട് തലക്കിടിച്ച് കൊന്നു\nഭോപ്പാല്: പീഡനക്കേസ് പിന്‍വലിക്കാത്തതിനാല് ദളിത് വിദ്യാര്‍ഥിനിയെ കല്ലുകൊണ്ട് തലക്കിടിച്ച് കൊന്നു. മധ്യപ്രദേശിലെ ഭോപ്പാലിലാണ് 23 വയസ്സുകാരിയെ ദാരുണമായി കൊലപ്പെടുത്തിയത്. സംഭവത്തില് അനില് മിശ്ര എന്നയാളെ പൊലീസ് അറസ്റ്റ്…\nഭോപ്പാല്: പീഡനക്കേസ് പിന്‍വലിക്കാത്തതിനാല് ദളിത് വിദ്യാര്‍ഥിനിയെ കല്ലുകൊണ്ട് തലക്കിടിച്ച് കൊന്നു. മധ്യപ്രദേശിലെ ഭോപ്പാലിലാണ് 23 വയസ്സുകാരിയെ ദാരുണമായി കൊലപ്പെടുത്തിയത്. സംഭവത്തില് അനില് മിശ്ര എന്നയാളെ പൊലീസ് അറസ്റ്റ് ചെയ്തു.\nപെണ്‍കുട്ടി ഇയാള്‍ക്കെതിരെ പീഡനപരാതി നല്‍കിയിരുന്നു. അത് പിന്‍വലിക്കാന് ആവശ്യപ്പെട്ടെങ്കിലും പെണ്‍കുട്ടി വഴങ്ങിയിരുന്നില്ല. ഇന്നലെ നടന്നുപോകുമ്പോള് ബൈക്കിലെത്തിയ അനില് മിശ്ര പെണ്‍കുട്ടിയെ മുടിയില് പിടിച്ച് വലിച്ച് തലയില് കല്ലുകൊണ്ട് ഇടിക്കുകയായിരുന്നു. സംഭവം കണ്ട് നാട്ടുകാര് ഓടിക്കൂടി ഇയാളെ പിടിച്ചുമാറ്റുകയായിരുന്നു. എന്നാല് തലക്ക് ഗുരുതരമായി പരിക്കേറ്റ വിദ്യാര്‍ഥിനിയെ ആസ്പത്രിയില് എത്തിച്ചെങ്കിലും രക്ഷിക്കാനായില്ലെന്ന് കൊട്വാലി സ്റ്റേഷനിലെ പൊലീസ് ഉദ്യോഗസ്ഥനായ അരവിന്ദ് ജെയ്ന് പറഞ്ഞു.\nതനിക്കുനേരെയുള്ള പീഡനപരാതി പിന്‍വലിക്കാത്തതാണ് കൊലപാതകത്തിന് കാരണമെന്ന് പ്രതി പറഞ്ഞതായി പൊലീസ് അറിയിച്ചു. സംഭവത്തില് തുടരന്വേഷണം നടക്കുകയാണെന്നും പൊലീസ് പറഞ്ഞു.\nCategories: Culture, More, Views Tags: accident, death, MURDER, Rape


ടിക് ടോക് വീഡിയോ ചിത്രീകരിക്കുന്നതിനിടെ 'അബദ്ധത്തിൽ' വെടിയേറ്റ് കൗമാരക്കാരൻ മരിച്ചു; രണ്ട് പേർ അറസ്റ്റിൽ | Teenager 'Accidentally' Shot Dead in Shirdi while Posing for TikTok Video with Pistol,2Arrested– News18 Malayalam\nടിക് ടോക് വീഡിയോ ചിത്രീകരിക്കുന്നതിനിടെ 'അബദ്ധത്തിൽ' വെടിയേറ്റ് കൗമാരക്കാരൻ മരിച്ചു; രണ്ട് പേർ അറസ്റ്റിൽ\nനാടൻ തോക്ക് ഉപയോഗിച്ച് ടിക് ടോക് വീഡിയോ ചിത്രീകരിക്കുന്നതിനിടെയാണ് അപകടം\nമുംബൈ: ടിക് ടോക് വീഡിയോ ചിത്രീകരിക്കുന്നതിനിടെ അബദ്ധത്തില് വെടിയേറ്റ് കൗമാരക്കാരന് മരിച്ചു. മഹാരാഷ്ട്രയിലെ അഹമ്മദ് നഗര് സ്വദേശി പ്രതീക് വഡേക്കര് എന്ന പതിനേഴുകാരനാണ് മരിച്ചത്. ക്ഷേത്ര നഗരമായ ഷിർദിയിലാണ് സംഭവം. ഇതുമായി ബന്ധപ്പെട്ട് പ്രതീകിന്റെ ബന്ധുക്കളായ സണ്ണി പവാര് (20), നിതിന് വഡേക്കര് (27) എന്നിവരെ പൊലീസ് അറസ്റ്റ് ചെയ്തു.\nകുടുംബാംഗങ്ങളില് ഒരാളുടെ മരണാനന്തരചടങ്ങുമായി ബന്ധപ്പെട്ട് ഷിര്‍ദിയിലെത്തിയതായിരുന്നു പ്രതീകും മറ്റുള്ളവരും. ചടങ്ങുകള്‍ക്കു ശേഷം തിരിച്ച് ഹോട്ടല് മുറിയിലെത്തിയ പ്രതീക്, ബന്ധുക്കളായ സണ്ണിക്കും നിതിനും പതിനൊന്നുകാരനായ ഒരുകുട്ടിക്കും മറ്റൊരു യുവാവിനും ഒപ്പം ടിക് ടോക്കില് പോസ്റ്റ് ചെയ്യാന് വീഡിയോ ചിത്രീകരിക്കാന് തീരുമാനിച്ചു. പ്രതീകിന്റെ ബന്ധുക്കളിലൊരാള് കൊണ്ടുവന്ന നാടന്‍തോക്ക് ഉപയോഗിച്ച് വീഡിയോ ചിത്രീകരിക്കാനായിരുന്നു പദ്ധതി. ഇതിനിടെയാണ് പ്രതീകിന് വെടിയേറ്റത്.\nതോക്കിന്റെ കാഞ്ചി അബദ്ധത്തില് അമരുകയും പ്രതീകിന് വെടിയേല്‍ക്കുകയുമായിരുന്നു- ഷിര്‍ദി പൊലീസ് സ്‌റ്റേഷനിലെ സബ് ഇന്‍സ്‌പെക്ടര് അനില് കട്‌കേ പറഞ്ഞു. പ്രതീക് വെടിയേറ്റു വീണതോടെ മറ്റുള്ളവര് മുറിക്കു പുറത്തേക്കോടി. വെടിയൊച്ച കേട്ടെത്തിയ ഹോട്ടല് ജീവനക്കാര് ഇവരെ തടയാന് ശ്രമിച്ചു. എന്നാല് ഇവരില് ഒരാള് ആകാശത്തേക്ക് വെടിയുതിര്‍ക്കുകയും ഹോട്ടല് ജീവനക്കാരെ ഭയപ്പെടുത്തുകയും ചെയ്തു. ശേഷം ഇവര് സ്ഥലത്തുനിന്ന് രക്ഷപ്പെട്ടു. പൊലീസ് പ്രതീകിനെ ആശുപത്രിയിലെത്തിച്ചെങ്കിലും അതിനു മുമ്പേ മരണം സംഭവിച്ചിരുന്നു- കട്‌കേ കൂട്ടിച്ചേര്‍ത്തു.\nസണ്ണിയെയും നിതിനെയും പൊലീസ് അറസ്റ്റ് ചെയ്തു. സംഭവസമയത്ത് ഇവര്‍ക്കൊപ്പമുണ്ടായിരുന്ന യുവാവ് ഒളിവിലാണ്. കേസിലെ നാലാമത്തെ പ്രതി പതിനൊന്നുകാരനാണ്. വീഡിയോ ഷൂട്ട് ചെയ്യുന്നതിനിടെ വെടിപൊട്ടുകയായിരുന്നുവെന്നാണ് സണ്ണിയുടെയും നിതിന്റെയും ഭാഷ്യം. സംഭവത്തെ കുറിച്ച് അന്വേഷണം പുരോഗമിക്കുകയാണ്.


കൊച്ചുത്രേസ്യയുടെ ലോകം..: February 2008\nതെങ്ങു പോലെ നീളത്തിലൊരു പയ്യനും തേങ്ങ പോലെ ഉരുണ്ടിട്ടൊരു പെങ്കൊച്ചും.ഓഫീസ് കഴിഞ്ഞ് മാര്‍ക്കറ്റില് ചുറ്റാനിറങ്ങിയതാണെന്ന് കണ്ടാലറിയാം.രണ്ടു പേരും എന്തൊക്കെയോ പറഞ്ഞു ചിരിക്കുന്നുണ്ട്. അവര് നില്‍ക്കുന്നത് ഒരു പൂക്കടയുടെ മുന്‍പിലാണ്.അവന് ഒരു ചുവന്ന റോസാപ്പൂ വാങ്ങി എന്തോ പറഞ്ഞുകൊണ്ട് അവള്‍ക്കു നീട്ടി. അവള് ഒരു ചെറിയ ചമ്മലോടെ അതു വാങ്ങി.ഇപ്പോ എന്തോ സ്പെല്ലിംഗ് മിസ്റ്റേക്ക് തോന്നുന്നില്ലേ.ഇനി ഈ സംഭവം നടക്കുന്നത് ഒരു വാലന്റൈന്‍സ് ദിനത്തിലാണെന്നു കൂടി അറിയിക്കട്ടെ. ഇപ്പഴോ...സംഭവമൊക്കെ ഊഹിച്ചുകാണുമല്ലോ....\nഇനി ഈ സംഭവത്തിലെ നായികയ്ക്ക് പറയാനുള്ളതെന്താണെന്നു കേള്‍ക്കാം.....\nചോദ്യം : കൊല്ലം കുറച്ചായില്ലേ ഈ സംഭവം നടന്നിട്ട്..ഇപ്പോഴും നന്നായി ഓര്‍മ്മയുണ്ടല്ലേ?\nഉത്തരം : പിന്നില്ലേ..ആ ദിവസത്തെ പറ്റി ഓര്‍ക്കുമ്പോള് എനിക്കിപ്പോഴും കുളിരു കോരും..\nചോ: ആദ്യമായിട്ടയിരുന്നല്ലെ വാലന്റൈന്‍സ്-ഡേയ്ക്ക് പൂ കിട്ടുന്നത്??\nചോ: നിങ്ങള് തമ്മില് എത്ര നാളത്തെ പരിചയമുണ്ടായിരുന്നു?\nഉ : ഞാന് ആ ഓഫീസില് ജോയിന് ചെയ്ത അന്നു മുതല്.. അതായത് ഒരു 7-8 മാസം. ഞങ്ങള് ഒരേ പ്രൊജക്ടിലായിരുന്നു.\nചോ : ആ പ്രൊജക്ടില് വേറെയും ആള്‍ക്കാരുണ്ടായിരുന്നല്ലോ. ഇവനു മാത്രമെന്താണ് പ്രത്യേകത തോന്നിയത്?\nഉ: പ്രത്യേകതയോ..എന്തു പ്രത്യേകത?\nചോ: അല്ല..അന്ന് വാലന്റൈന്‍സ് ഡേയ്ക്ക് നിങ്ങള് ഇവന്റെ കൂടെയാണല്ലോ പുറത്തു പോയത് ..\nഉ: വേറെയാരുടെയെങ്കിലും കൂടെ എന്തിനു പോകണം!! ബെറ്റ് വച്ചു തോറ്റത് അവനോടായിരുന്നല്ലോ?\nഉ: അതേയ്.. എന്തെങ്കിലും പൊട്ടക്കാര്യത്തിന് ചുമ്മാ ബെറ്റ് വയ്ക്കുക എനുള്ളത് എന്റെ ഹോബിയാണ്.മിക്കപ്പോഴും തോല്‍ക്കും. അന്നത്തെ ബെറ്റ് അവനുമായിട്ടായിരുന്നു. പതിവു പോലെ തന്നെ തോറ്റു..അതിന്റെ ട്രീറ്റ് കൊടുക്കാന് പോയതാ അന്ന്..\nചോ: പിന്നെ പിന്നെ.. കറക്ടായി വാലന്റൈന്‍സ് ഡേയുടെ അന്നു തന്നെയോ?\nഉ: അതിന് അന്ന് അങ്ങനൊരു സംഭവമുണ്ടന്നൊക്കെ ആരോര്‍ത്തു.സമയോം സൗകര്യം ഒക്കെ ഒത്തു കിട്ടീപ്പോ അങ്ങു പോയി അത്രെയുള്ളൂ\nചോ: നിങ്ങള് കൊച്ചുവര്‍ത്തമാനമൊക്കെ പറഞ്ഞ് ചിരിച്ച് നല്ല ജോളി മൂഡിലായിരുന്നല്ലോ?\nഉ: അതിപ്പോ.. ഈ ഓഫീസ് ടൈം ഒന്നു കഴിഞ്ഞു കിട്ടിയാലീ ജോളി മൂഡൊക്കെ ഓട്ടോമാറ്റിക്കായി വരില്ലേ..പിന്നെ കൊച്ചുവര്‍ത്തമാനം..മിണ്ടാതേം പറയാതെമൊക്കെ നടക്കാന് ഞങ്ങള് അവാര്‍ഡ് സിനിമയില് അഭിനയിക്കുകയൊന്നുമായിരുന്നില്ലല്ലോ..\nചോ:എന്നാലും ഒന്നും അങ്ങോട്ടു ശരിയാകുന്നില്ലല്ലോ...ആ ചുവന്ന റോസാപ്പൂ..അതോ?\nഉ: ഓ അത്... മാര്‍ക്കറ്റിലെത്തീപ്പോ നോക്കുന്നിടത്തൊക്കെ എല്ലാര്‍ടേം കയ്യിലും റോസാപ്പൂ..എങ്കില് പിന്നെ ഒന്നു മേടിച്ച് കയ്യില് പിടിച്ചേക്കാംന്ന് എനിക്കും തോന്നി..\nചോ: പക്ഷെ അത് അവനല്ലേ മേടിച്ചു തന്നത്?\nഉ: ങാ പൂ തരാനൊക്കെ പറഞ്ഞു നോക്കീപ്പഴാ കയ്യില് കാശില്ലാന്ന് മനസ്സിലായത്. പത്തു രൂപയ്ക്കു വേണ്ടി കാര്‍ഡു കൊടുക്കാന് പറ്റുമോ..അതുകൊണ്ടാ അവന് കാശു കൊടുത്തത്.\nചോ: ഓഹോ അപ്പോ പൂ തന്നപ്പോള് ചമ്മിയതെന്തിനാ?\nഉ: പൂവും തന്നോണ്ട് അവന് ഒരു ഡയലോഗ്..'കയ്യില് കാശില്ലാതെയാണോ ട്രീറ്റ് തരാനിറങ്ങിയിരിക്കുന്നത് ' എന്ന്. അഭിമാനമുള്ള ആരായാലും അതു കേട്ടാല് ചമ്മിപ്പോകില്ലേ..\nചോ: അപ്പോള് നിങ്ങള് തമ്മില് ഒന്നുമുണ്ടായിരുന്നില്ലല്ലേ. പിന്നെ ഇന്റര്‍വ്യൂന്റെ തുടക്കത്തില് പറഞ്ഞതോ..ആ ദിവസത്തെ പറ്റി ഓര്‍ക്കുമ്പോള് കുളിരു കോരുമെന്ന് ?\nഉ: ഓ അതോ..ഫെബ്രുവരി മാസത്തില് ഡെല്‍ഹിയിലെ കൊടും തണുപ്പത്ത് നിരുലാസില് പോയി രണ്ട് ഐസ്‌ക്രീം കഴിച്ചു നോക്ക്... അപ്പോള് അറിയാം കുളിരു കോരീതെന്തിനാണെന്ന്..\nകഴിഞ്ഞു കഴിഞ്ഞു. ഇത്രേയുള്ളൂ ഇന്റര്‍വ്യൂ...ഇപ്പോ എല്ലാവര്‍ക്കും സത്യാവസ്ഥ മനസ്സിലായില്ലേ....\nഇനി ആ പൂ...അതിനു പകരം അവള് ഒരു പൂച്ചെണ്ടു തന്നെ തിരിച്ചു കൊടുത്തു.ചുവപ്പു മാത്രമല്ല, മഞ്ഞേം റോസും വെള്ളേമൊക്കെ കളറുള്ള റോസാപ്പൂക്കള് കൊണ്ടു തീര്‍ത്ത വെല്യോരു പൂച്ചെണ്ട്. കഴിഞ്ഞ വര്‍ഷം അവരുടെ - അവന്റേം ഈ ഇന്റര്‍വ്യൂ ചെയ്ത കൊച്ചിന്റേം - കല്യാണത്തിന്... പൂച്ചെണ്ടിന്റെ പടം ഇ-കാര്‍ഡായി അയച്ചുകൊടുത്തതു കൊണ്ട് എനിയ്ക്ക് അല്ലല്ല നമ്മടെ നായികയ്ക്ക് ചില്ലിപ്പൈസ പോലും മുടക്കേണ്ടീം വന്നില്ല ..\nഅപ്പോ പറഞ്ഞു വന്നതെന്താണെന്നു വച്ചാല് 'മിന്നുന്നതെല്ലാം പൊന്നല്ല' എന്ന്. അതായത് വാലന്റൈന്‍സ് ഡേയ്ക്കു ചുറ്റിയടിച്ചു നടക്കുന്ന ആണ്-പെണ് ജോഡികളെല്ലാം 'ലത്' അല്ലാ എന്ന്... മനസ്സിലായില്ലേ.....\nPosted by കൊച്ചുത്രേസ്യ at 7:40 PM 74 comments:\nദില്ലിഹാട്ടിലൂടെ വെറുതെ ചുറ്റിക്കറങ്ങി നടക്കുന്നതിനിടയിലാണ് ആ കുട്ടി എന്റെ ശ്രദ്ധയില് പെട്ടത്. കഷ്ടിച്ച് ഒരു മൂന്നു വയസ്സു പ്രായം വരും. മറ്റു കുട്ടികളുടെ കൂടെ കളിച്ചു തിമിര്‍ക്കുകയാണ്. അവരു‍ടെ കൂടെവന്നവരൊക്കെ അങ്ങിങ്ങായി ഇരുന്നു വിശ്രമിക്കുന്നുണ്ട്. മറ്റു കുട്ടികളില് നിന്നു വ്യത്യസ്തായി ഈ കുഞ്ഞിനു മാത്രം എന്തോ ഒരു പ്രത്യേകത എനിക്കു തോന്നി.സാധാരണ കുട്ടികള് ഇടയ്ക്കിടയ്ക്കൊക്കെ കൂടെ വന്നിരിക്കുന്നവരെ നോക്കി ചിരിക്കുകയോ മറ്റോ ചെയ്യും. ഈ കുഞ്ഞു മാത്രം കൂടെ വന്നവരെ ഒന്നു നോക്കുക പോലും ചെയ്യാതെ കളിയില് മാത്രം ശ്രദ്ധ കേന്ദ്രീകരിച്ചിരിക്കുകയാണ്. 'ഇനിയിപ്പം കൂടെ ആരും ഇല്ലാത്തതു കൊണ്ടാണോ'- എനിക്ക് വെറുതേ ഓരോരോ സംശയങ്ങള് തോന്നാന് തുടങ്ങി. ഞാന് എന്റെ സംശയം കൂട്ടുകാരിയോടും പറഞ്ഞു.അങ്ങനെ ഞങ്ങള് രണ്ടു പേരും കൂടി അവിടിരുന്ന് ആ കുട്ടിയെ നിരീക്ഷിക്കാന് തുടങ്ങി..കുറെ സമയം കഴിഞ്ഞിട്ടും അവന്റെ അടുത്തേക്കു മാത്രം ആരും ചെല്ലുന്നില്ല.ലക്ഷണം വെച്ചു നോക്കുമ്പോള് ഈ കുഞ്ഞ് കൂട്ടം തെറ്റിവന്നതാവാനാണ് സാധ്യത. എന്നാല് അതങ്ങുറപ്പിക്കാനും പറ്റുന്നില്ല. വെറുമൊരു സംശയത്തിന്റെ പേരില് അവിടെ കൂടിയിരിക്കുന്ന ഓരോരുത്തരോടും പോയി 'ആ കുഞ്ഞ് നിങ്ങള്‍ടെയാണോ' എന്നൊന്നും ചോദിക്കാന് പറ്റില്ലല്ലോ. ഞങ്ങള് പതുക്കെ കുട്ടിയുടെ അടുത്ത് ചെന്ന് കുപ്പായത്തിലെക്കൊക്കെ ഒന്നെത്തി നോക്കി. എന്റെ കസിന്‍കുട്ടികളെയൊക്കെ ഇങ്ങനെ വല്ല തിരക്കിലും കൊണ്ടുപോകുമ്പോള് ഒരു പേപ്പറില് പേരും കോണ്ടാക്ട് നമ്പറുമൊക്കെ എഴുതി ഡ്രസ്സില് പിന് ചെയ്തു വയ്ക്കാറുണ്ട്. എങ്ങാനും കാണാതെ പോയാല് അറിയിക്കാന് വേണ്ടി. ഈ കുഞ്ഞിന്റെ കാര്യത്തിലാണെങ്കില് അതുമില്ല. സമയം ഇരുട്ടിതുടങ്ങി. തിരക്കു കൂടിക്കൂടി വരികയാണ്. ഞങ്ങള്‍ക്കും തിരിച്ചു വീട്ടിലെത്താനുള്ളതാണ്. ഇങ്ങനൊരു സംശയം തോന്നിയ സ്ഥിതിയ്ക്ക് ആ കുഞ്ഞിനെ അവിടെ വിട്ടിട്ടു പോവാനും ഒരു വിഷമം.ഒരുപക്ഷേ ഞങ്ങളുടെ സംശയം ശരിയാണെങ്കിലോ..\nഅവസാനം ഞാന് ഒന്നു ദില്ലിഹാട്ടു മുഴുവന് കറങ്ങിവരാംന്നു തീരുമാനിച്ചു. കുട്ടി ശരിക്കും മിസ്സിംഗ് ആണെങ്കില് കൂടെയുള്ളവര് ഈ സമയം കൊണ്ട് അതറിഞ്ഞിരിക്കണം. നെഞ്ചത്തടീം നിലവിളീമായി നില്‍ക്കുന്ന ഒരമ്മയെ കണ്ടുപിടിയ്ക്കാന് അത്ര ബുദ്ധിമുട്ടുണ്ടാവില്ല. ഇനി അങ്ങനെ ആരേയും കണ്ടില്ലെങ്കില് ഞങ്ങള്‍ടെ സംശയം തെറ്റാണെന്നുള്ള സമാധാനത്തോടെ തിരിച്ചു പോകാമല്ലോ.ഞങ്ങള് രണ്ടു പേരും ഒരുമിച്ചു തിരയാനിറങ്ങിയാല് തിരിച്ചു വരുമ്പോഴേയ്ക്കും ആ കുഞ്ഞ് വല്ല വഴിയ്ക്കും പോയാലോ.അതുകൊണ്ട് കൂട്ടുകാരി അവിടെ തന്നെ ഇരിയ്ക്കാന് തീരുമാനിച്ചു.\nവിചാരിച്ചത്ര എളുപ്പമായിരുന്നില്ല ആ തിരച്ചില്. നല്ല തിരക്ക്..അതിനിടയ്ക്ക് എവിടെയൊക്കെ പോയി നോക്കാന് പറ്റും..നടന്ന് മടുത്ത് അവസാനം ഞാന് സെക്യൂരിറ്റിയുടെ അടുത്തു പോയി ഇക്കാര്യം പറയാംന്നു വെച്ചു. കാര്യം 'ഒരു കുട്ടി മിസ്സിംഗ് ആണെന്നു കംപ്ലെയ്‌ന്റ് കിട്ടീട്ടുണ്ടോ' എന്നങ്ങു ചോദിച്ചാല് മതി. പക്ഷെ അങ്ങനൊരു കംപ്ലെയ്‌ന്റും ഇല്ലെങ്കില് ഞാനെന്തിന് അങ്ങനെ ചോദിച്ചു എന്നുള്ളതിനൊക്കെ എക്സ്പ്ലനേഷന് കൊടുക്കേണ്ടി വരില്ലേ.. .'ചുമ്മാ .എനിക്കങ്ങനെ തോന്നി' എന്നൊന്നും പറയാന് പറ്റില്ലല്ലോ. ഞാനാകെ ആശയക്കുഴപ്പത്തിലായി നില്‍ക്കുമ്പോഴാണ് അതു കണ്ടത്. ഒരു സെക്യൂരിറ്റി ചേട്ടനും, കൂടെ ആകെ ടെന്‍ഷനടിച്ച് ഒരു സ്ത്രീയും അവിടൊക്കെ ഓടിനടക്കുന്നു. അപ്പോള് എന്റെ സംശയം ശരിയാണ്. പോയി ചോദിച്ചപ്പോള് അതു തന്നെ സംഭവം. ആ ചേച്ചീടെ കയ്യില് നിന്നു വിട്ടു പോയതാണ്. തിരക്കിനിടയില് കാണാതാവുകയും ചെയ്തു. അവര് ആ കുഞ്ഞിനെ കാണാതായ സ്ഥലത്തു തന്നെ തിരഞ്ഞുകൊണ്ടിരിക്കുകയാണ്. കുഞ്ഞാകട്ടെ ഇതൊന്നുമറിയാതെ ദില്ലിഹാട്ടിന്റെ മറ്റേ അറ്റത്തെത്തി കളിച്ചുതിമിര്‍ക്കുകയാണ്.\nഞാന് അവരെയും കൂട്ടിക്കൊണ്ട് സംഭവസ്ഥലത്തെത്തി. അവിടെ കുഞ്ഞിനെയും എടുത്തു പിടിച്ച് കൂട്ടുകാരി അക്ഷമയോടെ കാത്തുനില്‍ക്കുന്നുണ്ട്. കുഞ്ഞാണെങ്കില് സര്‍വ്വശക്തിയുമെടുത്ത് ആ പിടിയില് നിന്ന് രക്ഷപെടാന് നോക്കുന്നുണ്ട്.എങ്ങോട്ടോ ഓടിപ്പോവാന് തുടങ്ങീപ്പോ ബലമായി പിടിച്ചു വെച്ചതാണ്. . അമ്മയെ കണ്ടതും കുഞ്ഞ് വേഗം അങ്ങോട്ടു ചാടി.കൊച്ചും അമ്മേം കുഞ്ഞും കൂടി ആകെപ്പാടെ ഉമ്മകൊടുക്കലും ബഹളവും.ഇത്തിരി കഷ്ടപ്പെട്ടാലെന്താ സംഭവം ഒരുവിധത്തില് ഹാപ്പി എന്‍ഡിംഗ് ആയിത്തീര്‍ന്നല്ലോ. ഞങ്ങള് രണ്ടു പേരും എന്തോ വല്യ കാര്യം ചെയ്ത ചാരിതാര്‍ത്ഥ്യത്തോടെ അങ്ങോട്ടുമിങ്ങോട്ടും നോക്കി ചിരിച്ചോണ്ട് നില്‍ക്കുകയാണ്. സെക്യൂരിറ്റിചേട്ടന് ഞങ്ങളോട് താങ്ക്സ് ഒക്കെ പറഞ്ഞ് തിരിച്ചു പോയി. ഇനി ആ ചേച്ചീടെ വകയായും ഒരു നന്ദിപ്രകടനം വേണമല്ലോ. ഒന്നുമില്ലേലും നഷ്ടപ്പെട്ടു പോയീന്നു കരുതിയ കുഞ്ഞിനെ ഒരു കുഴപ്പവും കൂടാതെ തിരിച്ചു കൊടുത്തില്ലേ. ആ സ്ത്രീ ഞങ്ങളെ വെറുതെ നോക്കികൊണ്ടു നില്‍ക്കുകയാണ്. ഒന്നും മിണ്ടുന്നുമില്ല. കുറച്ചുനേരം അങ്ങനെ നോക്കി നിന്നിട്ട് പെട്ടെന്ന് തിരിഞ്ഞൊരു നടത്തം.ഒരു നന്ദി വാക്കു പോലും പറയാതെ .. ഞങ്ങള് അന്തംവിട്ടു നിന്നു പോയി. ആ സ്ത്രീയോട് അപ്പോള് തോന്നിയ ദേഷ്യത്തിന് കയ്യും കണക്കുമില്ല. ചെയ്തു കൊടുത്ത ഉപകാരത്തിന് ഇതിലും മാന്യമായ ഒരു പെരുമാറ്റം ഞങ്ങള് അര്‍ഹിക്കുന്നുണ്ടെന്ന് ഉറപ്പ്.\nപിന്നീട് പലപ്പോഴും ഞങ്ങളുടെ സംഭാഷണങ്ങളില് ആ നന്ദി കെട്ട സ്ത്രീ കടന്നു വന്നു. ആലോചിക്കുന്തോറും അവരോടുള്ള ദേഷ്യംകൂടിക്കൂടി വരികയായിരുന്നു.കൃത്യമായി പറഞ്ഞാല് 2005-ലെ ദീപാവലിനാള് വരെ ആ ദേഷ്യം അണുവിട കുറയാതെ ഞാന് മനസ്സില് കൊണ്ടു നടക്കുകയും ചെയ്തു.\n2005-ലെ ദീപാവലിയുടെ തലേദിവസം വൈകുന്നേരം ഓഫീസില് സെലിബ്രേഷന് ഉണ്ടായിരുന്നു. ആദ്യം അതിലൊന്നും പങ്കെടുക്കുന്നില്ലാന്നു തീരുമാനിച്ചിട്ട് അവസാനനിമിഷമാണ് പ്ലാന് മാറ്റി അവിടെ തന്നെ കൂടാന് തീരുമാനിച്ചത്. പരിപാടികള്‍ക്കിടിടയ്ക്ക് എപ്പഴോ ഫോണെടുത്തു നോക്കുമ്പോള് അതില് അമ്പതോളം മിസ്‌ഡ് കോളുകള്!!മുഴുവനും വീട്ടുകാരുടേതാണ്.ഫോണ് മ്യൂട്ടാക്കി ബാഗിലിട്ടതു കൊണ്ട് അറിയാതെ പോയതാണ്.എന്താ കാര്യംന്നു ചോദിക്കാന് പപ്പയെ വിളിച്ചപ്പോള് ലൈന് പോകുന്നില്ല. നെറ്റ്വര്‍ക്ക് ജാം.അപ്പോഴേയ്ക്കും വാര്‍ത്തയെത്തി.ഡെല്‍ഹിയില് മൂന്നിടങ്ങളില് ബോംബ്‌ബ്ലാസ്റ്റുണ്ടായെന്നും ഇനിയും ഉണ്ടാവാവാന് സാധ്യതയുണ്ടെന്നും..അതിലൊന്ന് സരോജിനീ നഗര് മാര്‍ക്കറ്റിലാണ്.ഞങ്ങള് അന്ന് ഓഫീസില് നിന്ന് നേരത്തെയിറങ്ങി ആ മാര്‍ക്കറ്റിലെക്കു പോകാന് പ്ലാനിട്ടിരുന്നതാണ്.ഒരു സഹപ്രവര്‍ത്തകന്റെ കല്യാണത്തിന്റെ ഷോപ്പിംഗിന്. അതു മമ്മിയോടു പറയുകയും ചെയ്തിരുന്നു. പ്ലാന് മാറ്റിയ കാര്യമൊട്ടു പറഞ്ഞുമില്ല.ഞങ്ങള് അവിടെയായിരിക്കുംന്നു പേടിച്ച് വീട്ടുകാര് എന്നെ കോണ്ടാക്ട് ചെയ്യാന് ട്രൈ ചെയ്തുകൊണ്ടിരുന്നതാണ് ആ മിസ്‌ഡ് കോള്‍സ് മുഴുവന്. ഞാന് ഫോണെടുക്കത്തതു കൊണ്ട് പപ്പയും മമ്മിയുമൊക്കെ ആധി പിടിച്ചു നടക്കുകയാണ്. സെയ്ഫാണെന്നറിയിക്കാന് ഒരു മാര്‍ഗവുമില്ല. ഒടുക്കത്തെ നെറ്റ്വര്‍ക്ക് ജാം. ഏതാണ്ട് ഒരു മണിക്കൂറോളം ശ്രമിച്ചതിനു ശേഷമാണ് വീട്ടിലെക്ക് ലൈന് കണക്ടായത്. അത്രേം നേരം പപ്പയും മമ്മിയും തീതിന്നോണ്ട് ടി.വി.യും നോക്കിയിരിക്കുകയായിരുന്നു..എന്റെ പേരു കാണുന്നുണ്ടോ എന്നും നോക്കിക്കൊണ്ട്.\nപപ്പയായിരുന്നു ഫോണെടുത്തത്.സാധാരണ പോലെ 'ഹലോ' എന്നൊന്നുമല്ല; ആകെ പേടിച്ചരണ്ട സ്വരത്തില് 'ആരാ' എന്നൊരു ചോദ്യം മാത്രം... 'പപ്പാ ഇതു ഞാനാ' എന്നു പറഞ്ഞുകഴിഞ്ഞിട്ടും അപ്പുറത്തു നിന്നൊരു മറുപടിയുമില്ല .പപ്പ വെറുതെ ഫോണും പിടിച്ചു നില്‍ക്കുകയാണ്..ഒന്നും മിണ്ടുന്നില്ല.പപ്പ അത്രേം നേരം അനുഭവിച്ച ടെന്‍ഷന് മുഴുവന് ആ മൗനത്തിലൂടെ എനിക്കു മനസ്സിലായി. അപ്പോള് എന്റെ മനസ്സിലെക്കോടിയെത്തിയത് ദില്ലിഹാട്ടിലെ ആ അമ്മയുടെ പെരുമാറ്റമായിരുനു. കുഞ്ഞിനെ തിരിച്ചു കൊടുത്തതിന് പകരമായി ഒരുവാക്കു പോലും പറയാതെ ഞങ്ങളെ വെറുതെ നോക്കിനിന്ന ആ അമ്മ. ആ മൗനത്തിലൂടെ , ആ ശൂന്യമായ നോട്ടത്തിലൂടെ ഞങ്ങളോട് ഒരായിരം നന്ദികള് പറയുകയായിരിക്കും അവര് ചെയ്തത്. അവര്‍ക്ക് തോന്നിയ ആശ്വാസവും കടപ്പാടും ഒരുപക്ഷെ വാക്കുകളില് പറഞ്ഞു തീര്‍ക്കാന് പറ്റാത്തതായിരിക്കും.ആ സംഭവത്തെ പറ്റി ഓര്‍ക്കുമ്പോള് എനിക്കിപ്പോള് തോന്നുന്നത് കുറ്റബോധമാണ്.കുഞ്ഞിനെ നഷ്ടപ്പെട്ടു എന്നു വിചാരിച്ച് ആ അമ്മയനുഭവിച്ച വേദനയ്ക്ക് അവരോട് ഒരാശ്വാസവാക്കു പോലും പറയാന് പോലും എനിക്കു കഴിഞ്ഞില്ലല്ലോ..\nPosted by കൊച്ചുത്രേസ്യ at 9:31 AM 79 comments:\nഎന്നെപറ്റി വല്യ പ്രതീക്ഷയൊന്നും വേണ്ടാന്ന് ഞാന് ജനിക്കുന്നതിനു മുന്‍പു തന്നെ പപ്പയ്ക്കും മമ്മിയ്ക്കും അറിയാമായിരുന്നു..ജീവനോടെ കിട്ടാനുള്ള സാധ്യത വളരെ കുറവാണെന്നും ഇനി അഥവാ കിട്ടിയാല് തന്നെ ആരോഗ്യപ്രശ്നങ്ങള്‍ടെ ഒരു സൂപ്പര്‍മാര്‍ക്കറ്റായിരിക്കും ഈ കുഞ്ഞെന്നുമൊക്കെ ഡോക്ടര് മുന്നറിയിപ്പു കൊടുത്തിരുന്നതാണ്. എന്നിട്ടും 'എന്റെ കാര്യം തീരുമാനിക്കാന് താനാരെടോ' എന്നൊരു വെല്ലുവിളി പോലെ ഡോക്ടര് കണക്കുകൂട്ടിയതിലും ഒരു മാസം മുന്‍പേ ഞാന് ഈ ഭൂമിയിലേക്കു ലാന്‍ഡ് ചെയ്തു. വന്ന ഉടനെ ഒരുമാതിരി അലമ്പുപിള്ളേരെ പോലെ കരച്ചിലും ബഹളോമൊന്നുണ്ടാക്കീല; എന്തിന് ശ്വാസം വിടുന്നു പോലുമുണ്ടായിരുന്നില്ല (അന്നേ ഞാനൊരു ശാന്തശീലയായിരുന്നൂന്നര്‍ത്ഥം).ഡോക്ടര് പഠിച്ച പണി പതിനെട്ടും നോക്കി.അവസാനം സഹികെട്ട് എന്നെ കാലില്‍തൂക്കിയെടുത്ത് ഒറ്റ കുടച്ചില്.ഞാനങ്ങനെ വവ്വാലു പോലെ തലയും കീഴായി തൂങ്ങിക്കിടക്കുന്ന ശുഭമുഹൂര്‍ത്തതിലാണ് മമ്മിയ്ക്കു ബോധം തെളിയുന്നതും എന്നെ ആദ്യമായി കാണുന്നതും.എന്തായാലും അതേറ്റു. ഞാന് നല്ല മിടുക്കിയായി ശ്വാസം വിടാനും കരയാനുമൊക്കെ തുടങ്ങി. അങ്ങനെ ആദ്യകടമ്പ കഴിഞ്ഞു കിട്ടി.പക്ഷെ ഈ ലോകത്തു ജീവിച്ചുപോകാന് വേണ്ട മിനിമം ആരോഗ്യവും പൊക്കവും തൂക്കവുമൊന്നും ഉണ്ടായിരുന്നില്ല. അതുകൊണ്ടു തന്നെ ഏതുനിമിഷവും ഞാന് റ്റാറ്റാ ബൈ ബൈ പറഞ്ഞു പോയേക്കാം എന്നൊരു പേടി ഡോകടറടക്കം എല്ലാര്‍ക്കുമുണ്ടായിരുന്നു.\nഅവിടെ ഞാന് പിന്നെയും തന്നിഷ്ടം കാണിച്ചു. എല്ലാരെയും ഞെട്ടിച്ചുകൊണ്ട് ഞാന് പെട്ടെന്നു തന്നെ ഉരുണ്ടുപിരണ്ട്-നീന്തി- ഇരുന്ന്-നിന്ന്-എഴുന്നേറ്റു നടക്കാനും വര്‍ത്തമാനം പറയാനുമൊക്കെ തുടങ്ങി-സമപ്രായക്കാരൊക്കെ അപ്പഴും ഇടയ്ക്കുള്ള എതൊക്കെയോ സ്‌റ്റേജുകളില് കുടുങ്ങിക്കിടക്കുകയായിരുന്നു.\nപക്ഷെ അവിടം മുതല് ഒരു പുതിയ പ്രശ്നം തുടങ്ങുകയായിരുന്നു. ഞാന് ഒരു സമയത്തും വീട്ടിലിരിക്കുകയില്ല. ഏതു നേരവും പറമ്പിലൂടെ കറങ്ങി നടക്കും. സാധാരണ കുട്ടികളൊക്കെ അച്ഛനെയും അമ്മയെയുമൊക്കെ കണ്ടുപഠിക്കുമ്പോള് എന്റെ റോള്-മോഡല്‍സ് വീട്ടിലെ പശുവും ആടുമൊക്കെയാണ്. വിശക്കുമ്പോള് പോയി ഏതെങ്കിലും കാട്ടുചെടീടെ ഇലയും കായുമൊക്കെ പറിച്ചു തിന്നും(അതില് തന്നെ ഏറ്റവും പ്രിയപ്പെട്ടതു മുറ്റത്തു നില്‍ക്കുന്ന കാന്താരിയായിരുന്നൂന്ന് ഒരു ഞെട്ടലോടെ മമ്മി ഇപ്പഴും അനുസ്മരിക്കാറുണ്ട്). ദാഹിക്കുകയാണെങ്കില് പശൂനു വച്ചിരിക്കുന്ന കാടിവെള്ളം കുടിയ്ക്കും. തളര്‍ന്നുകഴിഞ്ഞാല് എവിടെയെങ്കിലും-തൊഴുത്തിലോ വിറകുപുരയിലോ ഒക്കെ- പോയി കിടന്നുറങ്ങും. ആര്‍ക്കും ഒരു ശല്യവുമില്ല ആകെമൊത്തം ഒരു മൗഗ്ലി സ്‌റ്റെയില്. അവസാനം എന്നെ നോക്കാന് വേണ്ടി തന്നെ വീട്ടുകാര് ഒരു ഫുള്-ടൈം ചാരയെ നിയോഗിച്ചു- എന്റെ ചേച്ചിയെ. അവളാണെങ്കില് ഓള്-റെഡി, എക്സ്ട്രാഡീസന്റ് എന്ന സര്‍ട്ടിഫിക്കറ്റും കിട്ടി വാഴുകയാണ്. ഒരു ദിവസം അറിയാതെ റോഡിലിറങ്ങിയതിന് പപ്പേടെ തല്ലു കൊണ്ടതില് പിന്നെ ആരെങ്കിലും വലിച്ചുകൊണ്ടു പോയാലും റോഡില് ചവിട്ടില്ല എന്നു മാത്രമല്ല അതു വഴി പോകുന്നവര്‍ക്കൊക്കെ 'അങ്കിളേ/ആന്റീ റോഡിലിറങ്ങല്ലേ..പപ്പ തല്ലും' എന്നു ഫ്രീയായി വാണിംഗും കൊടുത്തുകൊണ്ടിരിക്കുന്നവള്. കുറ്റം പറയരുതല്ലോ,ഫുള്-ടൈം എന്റെ പുറകേ നടന്നോണ്ട്-അവള് കാന്താരി പറിച്ചു, ദാ പേരയുടെ ചുവട്ടിലേക്കു പോകുന്നു, ആട്ടിന്‍കൂട്ടില് തലയിടുന്നു- എന്ന ലൈനിലുള്ള റണ്ണിംഗ് കമന്ററി കൊടുത്തുകൊണ്ട് ഏല്‍പിച്ച ഡ്യൂട്ടി വളരെ ആത്മാര്‍ത്ഥമായി തന്നെ അവള് ചെയ്തു.\nഏതാണ്ടൊരു മൂന്നുവയസ്സാകുന്നതു വരെ വീട്ടുകാരുടെ പീഡനം ഞാനനുഭവിച്ചു. അതിനു ശേഷം അങ്ങോട്ട് സുവര്‍ണ്ണകാലമായിരുന്നു. ചേച്ചിയെ ഒന്നാംക്ലാസ്സില് കൊണ്ടു ചേര്‍ത്തതോടെ ആ ശല്യം തീര്‍ന്നു.അപ്പഴേയ്ക്കും അനിയന് ഉണ്ടായതു കൊണ്ട് നാട്ടുകാരും വീട്ടുകാരുമൊക്കെ അവന്റെ പുറകെ ബിസിയായി (ഒരു സൈന്യം മുഴുവനുണ്ടായലും അവനെ കണ്ട്രോള് ചെയ്യാന് പറ്റുമായിരുന്നില്ല.അമ്മാതിരി കുരുത്തക്കേടായിരുന്നു).അങ്ങനെ ഒടുവില് എനിക്കെന്റെ സ്വാതന്ത്ര്യം തിരിച്ചു കിട്ടി. കുട്ടാപ്പീടെ പുറകെ ഓടുന്നതിനൊപ്പം തന്നെ ഇടയ്ക്കിടയ്ക്ക് അപ്രതക്ഷ്യയായിക്കൊണ്ടിരിക്കുന്ന എന്നെ കണ്ടുപിടിക്കേണ്ട പണീം കൂടിയായപ്പോള് മമ്മിയ്ക്ക് ജീവിതം ഏതാണ്ടൊക്കെ മതിയായി. അങ്ങനെ ഒരുഗതീം പരഗതീമില്ലാതെവന്നപ്പോഴാണ് എന്നെ വീട്ടില് തന്നെ തളച്ചിടാനുള്ള മാര്‍ഗങ്ങളെപറ്റി മമ്മി ആലോചിച്ചുതുടങ്ങിയത്. വീട്ടിനുള്ളില് കയറിയാല് ഞാന് ആകെ താല്‍പ്പര്യം കാണിക്കുന്നത് ആരെങ്കിലും വര്‍ത്തമാനം പറയുമ്പോഴാണ്. അതുകൊണ്ട് മമ്മി എന്നോട് നോണ്-സ്റ്റോപ്പായി സംസാരിക്കാന് തുടങ്ങി.ഇടയ്ക്കിടയ്ക്ക് ഓരോ ചോദ്യങ്ങളൊക്കെ ചോദിച്ച് എന്നെക്കൊണ്ടും വര്‍ത്ത്മാനം പറയിച്ചു. പിന്നെപിന്നെ ഞാനായി ലീഡ്‌റോളില്. കണ്ടതും കേട്ടതുമായ എല്ലാ കാര്യങ്ങളെപറ്റിയും ഞാന് സംസാരിച്ചു തുടങ്ങി.അതു പിന്നെ ഒരു ശീലമായി. സ്കൂളില് പോയി തുടങ്ങിയിട്ടും അതിനൊരു മാറ്റവും വന്നില്ല. രാവിലെ വീട്ടില് നിന്നിറങ്ങിയപ്പോള് മുതല് തിരിച്ചു കേറുന്നതു വരെ സംഭവിച്ച ഓരോ കുഞ്ഞു കാര്യങ്ങള് പോലും ഞാന് മമ്മിയ്ക്ക് വിശദീകരിച്ചുകൊടുത്തുകൊണ്ടിരുന്നു. സ്കൂളും കഴിഞ്ഞ് കോളെജിലെത്തിയപ്പോഴും ആ പതിവു തുടര്‍ന്നു. എന്റെ ക്ലാസ്സ്‌റൂമിലുള്ള സാധനനങ്ങള്,ടീച്ചേര്‍സ്,പോകുന്ന വഴിക്കുള്ള വീടുകള്,അവിടുത്തെ ചെടികളുടെ സ്റ്റാറ്റസ്,വഴിയില് കാണുന്ന ആളുകള് -ഒരിക്കല് പോലും കണ്ടിട്ടില്ലെങ്കിലും ഇതെല്ലാം മമ്മിയ്ക്ക് നല്ല പരിചയമായി.\nഅങ്ങനെ പഠിത്തമൊക്കെ കഴിഞ്ഞ് ഇനിയേതായാലും വല്ല പുഴയോരത്തും കുടിലും കെട്ടി എന്തെങ്കിലുമൊക്കെ കൃഷീം ചെയ്തു ജീവിക്കാം എന്നൊക്കെ മനക്കോട്ട കെട്ടിയിരിക്കുമ്പോഴാണ് ഒരു ഐ-ടി.ഭീകരന് വന്ന് എന്നെ തൂക്കിയെടുത്തു ഡെല്‍ഹിയില് ഒരു കമ്പ്യൂട്ടറിന്റെ മുന്‍പില് കൊണ്ടുപോയി പ്രതിഷ്ഠിച്ചത്.അറിയാത്ത നാട്,ഭാഷ,വീട്ടില് നിന്നും മാറി നില്‍ക്കുന്നതിന്റെ വിഷമം-ഇതിനെക്കാളൊക്കെ എനിക്ക് അസഹനീയമായി തോന്നിയത് സംസാരിക്കാനാരുമില്ല എന്നതായിരുന്നു.സീരിയസായി ഇന്റര്‍നാഷണല് പ്രശ്നങ്ങളെപറ്റിയൊക്കെ ഡിസ്കസ് ചെയ്യാന് നൂറാളുകളെ കിട്ടും. പക്ഷെ എനിക്കു വേണ്ടിയിരുന്നത് എന്റെ പൊട്ടത്തരങ്ങളും കുഞ്ഞുകുഞ്ഞുകാര്യങ്ങളുമൊക്കെ ക്ഷമയോടെ കേള്‍ക്കുന്ന ആരെയെങ്കിലുമായിരുന്നു. അവസാനം എന്റെ പ്രാര്‍ത്ഥന കേട്ടിട്ടെന്നപോലെ ദൈവം ഒരു കൂട്ടുകാരിയെ തന്നു. ബാംഗ്ലൂര് നിന്നും ട്രാന്‍സ്ഫറായി വന്ന ഒരു മലയാളിക്കുട്ടി. മന്ദബുദ്ധിത്തരത്തില് എന്നെ കവച്ചുവെയ്ക്കും.എന്തു പൊട്ടത്തരവും പറയാം. അതിലും വലുത് കേള്‍ക്കേണ്ടി വരുമെന്നു മാത്രം.\nമമ്മിയോടുള്ള സംസാരം മിക്കപ്പോഴും വണ്-വേ ആയിരുന്നെങ്കില് കൂട്ടുകാരീമായിട്ടുള്ളത് 2-വേ സംസാരമായിരുന്നു.കണ്ടതും കേട്ടതുമായ എല്ലാ കാര്യങ്ങളെപറ്റിയും ഞ്ഞങ്ങള് കത്തിവച്ചു.അവധിദിവസങ്ങളിലൊക്കെ ഡെല്‍ഹിയിലൂടെ വെറുതെ കറങ്ങി നടന്നു. ഓരോ ഓളം കേറുന്നതു പോലെ ഇടയ്ക്കിടയ്ക്ക് ആഗ്രയ്ക്കു പോയി. ലീവ് പ്ലാന് ചെയ്ത് രണ്ടു പേരുടെ വീടുകളിലും ഒരുമിച്ചു പോയി..ബന്ധുക്കളെയൊക്കെ കണ്ടു. കേട്ടു കേട്ട് നല്ല പരിചയമായിരുന്നതു കൊണ്ട് ആരോടും ഒരപരിചിതത്വവും തോന്നിയില്ല. സമാനമനസ്കരായ സുഹൃത്തുക്കളെ കിട്ടുകയെന്നത് ഒരു വലിയ ഭാഗ്യമാണ്.ശരിക്കും ആസ്വദിച്ച കുറെ വര്‍ഷങ്ങളായിരുന്നു അത്.\nജോലി മാറി ബാംഗ്ലൂരേയ്ക്കു വന്നപ്പോഴെക്കും എല്ലാം കീഴ്മേല് മറിഞ്ഞതുപോലെ തോന്നി. വല്ലാത്തൊരു കാലമായിരുന്നു അത്. ജീവിതത്തിലെ അല്ലറചില്ലറപ്രശ്നങ്ങളുടെ ഒപ്പം ഒന്നു മിണ്ടാന് പോലും ആരുമില്ല എന്ന അവസ്ഥയും കൂടിയായപ്പോള് ശരിക്കും ശ്വാസംമുട്ടി തുടങ്ങിയിരുന്നു. ഈ അവസ്ഥയില് നിന്ന് എന്തെങ്കിലും ഒരു മാറ്റമുണ്ടായില്ലെങ്കില് എന്റെ കാര്യത്തില് അധികം താമസിയാതെ തന്നെ തീരുമാനമായേക്കും എന്നു തോന്നിയതു കൊണ്ട് ഒരു മാറ്റത്തിനു വേണ്ടി പല വഴികളും ആലോചിച്ചു. അങ്ങനെയൊരു തിരച്ചിലിലാണ് ബ്ലോഗിംഗ് എന്ന സംഭവത്തെ പറ്റി അറിയുന്നത് .എന്തൊക്കെയോ ടെക്നിക്കല് ഡോക്യുമെന്റ്സ് തപ്പിപ്പോയപ്പോള് വഴി തെറ്റി ആരുടെയോ ബ്ലോഗിലെത്തിയതാണ്.ഫ്രീയാണെന്നു കണ്ടതും പിന്നൊന്നും ആലോചിച്ചില്ല. കേറി രെജിസ്റ്റര് ചെയ്തു.പിന്നങ്ങോട്ടു കംപ്ലീറ്റ് പരീക്ഷണങ്ങളായിരുന്നു. സമയം കിട്ടുമ്പോഴൊക്കെ ഏതെങ്കിലും ബ്ലോഗുകളൊക്കെ തപ്പിപ്പിടിച്ച് വായിച്ചു. ആരും വായിക്കില്ലാന്നുറപ്പുള്ളതു കൊണ്ട് സ്വന്തമായി പോസ്റ്റിട്ടു തുടങ്ങി.മലയാളത്തിലും ബ്ലോഗാന് പറ്റും എന്നുള്ള കാര്യം അറിയില്ലാതിരുന്നതു കൊണ്ട് ഇംഗ്ലീഷിലായിരുന്നു പയറ്റിയിരുന്നത്. ആദ്യമൊക്കെ ഒരു റിലീഫ് തോന്നിയിരുന്നു എന്നതു സത്യം. പക്ഷെ ഇത്തിരി കഴിഞ്ഞപ്പോള് ബ്ലോഗിംഗ് എന്നത് ഒരു ബാധ്യതയായി തോന്നാന് തുടങ്ങി.അറിയാത്ത ഭാഷയില് നാലു വാക്കെഴുതുന്നതിന്റെ ആ ഒരു അദ്ധ്വാനവും ബുദ്ധിമുട്ടും. ആദ്യമുണ്ടായിരുന്ന താല്‍പ്പര്യമൊക്കെ പതുക്കെ ചോര്‍ന്നു പോകാന് തുടങ്ങി.\nഅങ്ങനെ ഒരു ദിവസം എന്റെ സുഹൃത്തുമായി ഞാന് ജീവിതത്തിന്റെ അര്‍ത്ഥശൂന്യതയെപറ്റി ഘോരഘോരം സംസാരിച്ചുകൊണ്ടിരിക്കുകയായിരുന്നു-ഫോണില്.എന്തിനു വേണ്ടി ജീവിക്കണം,ആര്‍ക്കു വേണ്ടി ജീവിക്കണം..എന്നാപിന്നെ മരിക്കാംന്നു വെച്ചാല് എന്തിനു വേണ്ടി മരിക്കണം, ആര്‍ക്കു വേണ്ടി മരിക്കണം-എന്നൊക്കെ വല്ലോരും പറഞ്ഞ ഡയലോഗൊക്കെ എടുത്തു പ്രയോഗിച്ച് പാവത്തിനെ ബോറടിപ്പിച്ചു കൊന്നോണ്ടിരിക്കുമ്പോള് എങ്ങനെയെങ്കിലും രക്ഷപെടാന് വേണ്ടിയാണ് അവന് ഒരു ലിങ്ക് അയച്ചു തന്നത്.\nഏതോ ഒരു മലയാളം ലിങ്ക്.ഞാന് അതുവരെ ആകെ വായിച്ചിട്ടുള്ള മലയാളം ബ്ലോഗ് കുറുമാന്റെ യൂറോപ്യന് സ്വപ്നങ്ങളാണ്. വേറൊന്നും എന്റെ കണ്ണില് പെട്ടിരുന്നില്ല. എങ്ങനെയൊക്കെ ആലോചിച്ചിട്ടും കുറുമാന് ഇതെങ്ങനെ മലയാളത്തിലെഴുതി എന്നു മാത്രം പിടികിട്ടീല്ല. എന്നാല് അങ്ങേരോടു മെയില് അയച്ചെങ്ങാനും ചോദിക്കാമെന്നു വച്ചാല്, ഇത്രേം വല്യ എഴുത്തുകാരനോട് ഇതൊക്കെ ചോദിക്കുന്നത് മോശമല്ലേ എന്നും വിചാരിച്ച് ആ ജിജ്ഞാസ ഞാനങ്ങ് അടക്കിയതാണ്.അപ്പോഴാണ് ഈ മലയാളം ബ്ലോഗിന്റെ വരവ്.എന്തായാലും അതു വായിച്ചു തുടങ്ങുന്നതിനു മുന്‍പു തന്നെ എന്റെ ബുദ്ധിജീവിലിസ്റ്റിലെ എണ്ണം ഒന്നൂടി കൂട്ടി .മലയാളത്തില് ടൈപ്പാന് പറ്റുന്ന എല്ലാരും എന്നെ സംബന്ധിച്ചിടത്തോളം അതിബുദ്ധിമാന്മാരാണല്ലോ.\nവല്യ ഉത്സാഹമൊന്നുമില്ലാതെയാണ് വായിച്ചു തുടങ്ങീത്. പക്ഷെ വായിച്ചു വായിച്ചു പോകവേ എനിക്കതു ഭയങ്കരമായി ഇഷ്ടപ്പെടാന് തുടങ്ങി. അത്ര സിംപിളായി എഴുതിയിരിക്കുന്നു. കുറുമാന്റെ ബ്ലോഗ് വായിക്കുമ്പോള് ഒരു സിനിമ കാണുന്ന പോലെയാണു തോന്നിയിരുന്നതെങ്കില് ഈ പോസ്റ്റ് വായിക്കുമ്പോള് ബ്ലോഗറുടെ കൂടെ നടക്കുന്നതു പോലെയാണ് തോന്നിയത്. മമ്മിയോടും കൂട്ടുകാരിയോടും ഒക്കെ സംസാരിക്കുമ്പോള് കിട്ടുന്ന ആ ഒരു അടുപ്പം തോന്നി. വല്ലാത്ത ഒരു സന്തോഷമായിരുന്നു അത്. ആ ഒരു പോസ്റ്റ് തന്നെ ഞാന് എത്ര പ്രാവശ്യം വായിച്ചു എന്നെനിക്കറിയീല്ല. ഒരുപാടു പരിചയമുള്ള ആരോ പറയുന്നതു കേട്ടിരിക്കുന്നതു പോലെ ഒരു ഫീലിംഗ്.ഞാനിരുന്ന് ആ ബ്ലോഗിലെ എല്ലാ പോസ്റ്റുകളും വായിച്ചു.പല പ്രാവശ്യം. അങ്ങനെ കുറെ വായിച്ചു കഴിഞ്ഞപ്പോള് എനിക്കും മലയാളത്തില് എഴുതണം എന്ന് അടക്കാനാവാത്ത ആഗ്രഹമായി. പിന്നെ അതിനുള്ള തിരച്ചിലായിരുന്നു.ഒട്വില് വരമൊഴിയും അനുബന്ധസാധനങ്ങളുമൊക്കെ കണ്ടു പിടിച്ച് ഞാന് മെയ്മാസത്തില് മലയാളം ബ്ലോഗിംഗ് തുടങ്ങി.ഒരു ചെന്നൈ യാത്ര കഴിഞ്ഞു വന്ന ഉടനേ ആയിരുന്നു ആദ്യത്തെ മലയാളം പോസ്റ്റിട്ടത്. എങ്ങനെയാണ് തുടങ്ങേണ്ടതെന്നതെന്നോ എന്താണെഴുതേണ്ടതെന്നോ ഒരൂഹവുമുണ്ടായിരുന്നില്ല. അവസാനം ഞാന് ആ യാത്രയെ പറ്റി മമ്മിയോടു പറയുന്ന അതെ സ്‌റ്റെയിലില് തന്നെ എഴുതിവിട്ടു. എവിടെയും നിര്‍ത്തി ആലോചിക്കേണ്ടി വന്നില്ല.അത്ര അനായാസമായിരുന്നു ആ എഴുത്ത്. ഇടയ്ക്കിടയ്ക്ക് സംശയം തോന്നിയ അക്ഷരങ്ങളൊക്കെ മേല്‍പ്പറഞ്ഞ ബ്ലോഗില് പോയി നോക്കി. അവിടെ മുഴുവന് തിരഞ്ഞ്‌പിടിച്ചു കോപ്പി ചെയ്തു.അങ്ങനെ എന്റെ ആദ്യത്തെ മലയാളം പോസ്റ്റ് വെളിച്ചം കണ്ടു.\nഅതെഴുതിക്കഴിഞ്ഞപ്പോള് എനിക്കു കിട്ടിയ ആശ്വാസം പറഞ്ഞറിയിക്കന് പറ്റില്ല. ആരും വായിക്കില്ലെന്നു ഞാന് ഇട്ട ആ പോസ്റ്റിന് കുറച്ചു കമന്റ്സും കൂടി കിട്ടിയപ്പോള് ആ സന്തോഷം ഇരട്ടിയായി. ഇടതടവില്ലതെ സംസാരിക്കാന് ഇങ്ങനെ ഒരു മാധ്യമം കിട്ടുക എന്നുള്ളത് അന്നത്തെ ഒരവസ്ഥയില് എനിക്ക് അത്യാവശ്യമായിരുന്നു. ഞാന് അതിലൂടെ സംസാരിച്ചു തുടങ്ങി. മമ്മിയോടും കൂട്ടുകാരിയോടും ഒക്കെ പറയുന്നതു പോലെ അത്ര ഫ്രീയായിട്ട്. ഒരു പാടു പേര് പ്രോത്സാഹിപ്പിച്ചു.ചിലര് വിമര്‍ശിച്ചു. പ്രതികരണമെന്തായാലും ഒരാളെങ്കിലും എന്റെ പോസ്റ്റ് വായിച്ചൂന്നറിഞ്ഞാല് ഭയങ്കര സന്തോഷമായിരുന്നു-ഇപ്പോഴും അതെ. അതു പോലെ തന്നെയാണ് എനിക്കു കിട്ടുന്ന മെയിലുകള്. ഇപ്പോഴും ബ്ലോഗില് എഴുതാന് എനിക്കറിയില്ല; സംസാരിക്കാനെ അറിയൂ. എന്റെ ബ്ലോഗ് വായിക്കുന്നവരില് എന്റെ പൊട്ടത്തരങ്ങളും ആശങ്കകളുമെല്ലാം ക്ഷമയോടെ കേട്ടിരിക്കുന്ന മമ്മിയെയും ,വാക്കിന് വാക്കിന് കളിയാക്കുന്ന കൂട്ടുകാരിയെയും ചേച്ചിയെയും അനിയനെയും, ഒരു പ്രതികരണവുമില്ലാതിരിക്കുകയും എന്നാല് ഞാന് മിണ്ടാതിരിക്കുമ്പോള് 'വല്ലതും പറയ് മോളേ' എന്നു പറയുകയും ചെയ്യുന്ന പപ്പയെയും ഒക്കെ എനിക്കു കാണാന് കഴിയുന്നുണ്ട്. മലയാളം ബ്ലോഗിംഗിന് എന്നെകൊണ്ട് ഒരു ഗുണവുമുണ്ടായിട്ടില്ലായിരിക്കാം; പക്ഷെ ഒരു വിഷമഘട്ടം തരണം ചെയ്യാന്,ഇപ്പോഴും ചെയ്തുകൊണ്ടിരിക്കാന് ഈ മീഡിയം എന്നെ ഒരുപാടു സഹായിച്ചിട്ടുണ്ട്. എല്ലാരോടും വല്യ വല്യ വാക്കുകളില് നന്ദി പറയണംന്നുണ്ട്. അതിനുള്ള കപ്പാസിറ്റിയില്ലാത്തതിനാല് ഒരു കുഞ്ഞു നന്ദി മാത്രം പറഞ്ഞു കൊണ്ട് ഈ മഹാഭാരതത്തിന് ഫുള്‍സ്റ്റോപ്പിടുന്നു\nഎന്റെ ഈ വാര്‍ഷികപോസ്റ്റ് ഞാന് എന്റെ ബ്ലോഗിംഗ് ഗുരുവിന് സമര്‍പ്പിക്കുന്നു.\nപൂട്ടികെട്ടിപോകാന് തുടങ്ങിയ എന്റെ ബ്ലോഗിന് വീണ്ടും ജീവന് വെയ്ക്കാന് കാരണം ഈ പോസ്റ്റാണ്. ദ്രോണാചാര്യരുടെ അടുത്തുന്ന്ന് പണ്ട് ഏകലവ്യന് ഒളിച്ചിരുന്ന് എന്താണ്ടൊക്കെയോ പഠിച്ചതു പോലെ അങ്ങയുടെ ബ്ലോഗില് നിന്നാണ് ഞാനും ബ്ലോഗാന് പഠിച്ചത്. അരവിന്ദഗുരോ ഗുരുദക്ഷിണയായി എന്തു ചോദിച്ചാലും ഈ ശിഷ്യ തരും. ആവശ്യപ്പെട്ടാല് എന്റെ കീബോര്‍ഡിലെ 'എന്റര് കീ' പോലും.... (തള്ളവിരലൊക്കെ ഇപ്പോള് ഔട്ട്-ഓഫ്-ഫാഷനായില്ലേ..)\nPosted by കൊച്ചുത്രേസ്യ at 9:35 AM 104 comments:


സിപിഐഎം വോട്ടുകള് എസ്ഡിപിഐക്ക് മറിച്ചുവെന്നാരോപണം; സിപിഐഎം ബ്രാഞ്ച് യോഗത്തില് കയ്യാങ്കളി – Chandrika Daily\nBy web desk 1 Wednesday January 6, 2021 12:59 pm\nസിപിഐഎം വോട്ടുകള് എസ്ഡിപിഐക്ക് മറിച്ചുവെന്നാരോപണം; സിപിഐഎം ബ്രാഞ്ച് യോഗത്തില് കയ്യാങ്കളി\nഎസ്ഡിപിഐക്ക് വോട്ടുകള് പാര്‍ട്ടിയിലെ ഒരു വിഭാഗം നേതാക്കള് മറിച്ചെന്ന് ആരോപണമുയര്‍ന്നതിനെ തുടര്‍ന്ന് സിപിഐഎം ബ്രാഞ്ച് യോഗത്തില് കൈയ്യാങ്കളി\nകോഴിക്കോട്: എസ്ഡിപിഐക്ക് വോട്ടുകള് പാര്‍ട്ടിയിലെ ഒരു വിഭാഗം നേതാക്കള് മറിച്ചെന്ന് ആരോപണമുയര്‍ന്നതിനെ തുടര്‍ന്ന് സിപിഐഎം ബ്രാഞ്ച് യോഗത്തില് കൈയ്യാങ്കളി. കോഴിക്കോട് ഒളവണ്ണ കമ്പിളി പറമ്പിലിലാണ് പാര്‍ട്ടി ഓഫീസില് ചേര്‍ന്ന യോഗത്തില് വാഗ്വാദവും കൈയ്യാങ്കളിയും നടന്നത്.\nഐഎന്‍എല് പ്രവര്‍ത്തകനായ എം ആസിഖ് ആണ് ഇവിടെ എല്‍ഡിഎഫ് സ്ഥാനാര്‍ത്ഥിയായി മത്സരിച്ചത്. മുസ്‌ലിം ലീഗിന്റെ സിറ്റിങ് സീറ്റായ ഇവിടെ വിജയിക്കുമെന്നാണ് എല്‍ഡിഎഫ് പ്രതീക്ഷിച്ചിരുന്നത്. എന്നാല് സിപിഐഎമ്മിന് ലഭിക്കേണ്ട വോട്ടുകള് എസ്ഡിപിഐക്ക് മറിഞ്ഞതിനാല് എല്‍ഡിഎഫ് സ്ഥാനാര്‍ത്ഥി പരാജയപ്പെട്ടു എന്നാണ് യോഗത്തില് ആരോപണമുയര്‍ന്നത്.\n2015ല് 64 വോട്ടുകള് മാത്രം നേടിയ എസ്ഡിപിഐ ഇത്തവണ 509 വോട്ടുകള് നേടി. എല്‍ഡിഎഫിനും യുഡിഎഫിനും കഴിഞ്ഞ തവണത്തേക്കാള് കുറവ് വോട്ടാണ് നേടിയത്. 136 വോട്ടുകളുടെ ഭൂരിപക്ഷത്തിനാണ് യു ഡി എഫ് സ്ഥാനാര്‍ത്ഥി വെള്ളരിക്കല് മുസ്ഥഫ ജയിച്ചത്.\nബ്ലോക്ക്, ജില്ലാ പഞ്ചായത്ത് എല്‍ഡിഎഫ് സ്ഥാനാര്‍ത്ഥികള്‍ക്ക് ഈ വാര്‍ഡില് നിന്ന് ലഭിച്ച വോട്ട് ഐഎന്‍എല് സ്ഥാനാര്‍ത്ഥിക്ക് ലഭിച്ചില്ല. ഇതില് ഐഎന്‍എന് മുന്നണി തല അന്വേഷണം ആവശ്യപ്പെട്ടിട്ടുണ്ട്.\nസിപിഐഎം ഒടുമ്പ്ര ലോക്കല് കമ്മറ്റി അംഗം, ബ്രാഞ്ച് സെക്രട്ടറി എന്നിവര് എസ്ഡിപിഐക്ക് വോട്ട് മറിക്കാന് നേതൃത്വം നല്‍കി എന്നാണ് സിപിഐഎമ്മിലെ ഒരു വിഭാഗം ആരോപിക്കുന്നത്. കയ്യാങ്കളിയെ തുടര്‍ന്ന് യോഗം നിര്‍ത്തിവെക്കുകയായിരുന്നു. ആരോപണ വിധേയര്‍ക്കെതിരെ പാര്‍ട്ടി നടപടിയുണ്ടായേക്കും.\nCategories: kerala, News Tags: cpim, sdpi


‘അടിവസ്ത്രങ്ങള് ഇരുമ്പുകൊണ്ട് നിര്‍മ്മിച്ചതായിരുന്നെങ്കില്’; ലൈംഗീകാതിക്രമങ്ങള്‍ക്കെതിരെ ലോഹ രക്ഷാകവചമണിഞ്ഞ് അഫ്ഗാനിസ്ഥാനില് യുവതിയുടെ പ്രതിഷേധം • Live Kerala News\n‘അടിവസ്ത്രങ്ങള് ഇരുമ്പുകൊണ്ട് നിര്‍മ്മിച്ചതായിരുന്നെങ്കില്’; ലൈംഗീകാതിക്രമങ്ങള്‍ക്കെതിരെ ലോഹ രക്ഷാകവചമണിഞ്ഞ് അഫ്ഗാനിസ്ഥാനില് യുവതിയുടെ പ്രതിഷേധം\n12/6/2017 at 12:44 pm\nസ്ത്രീകള്‍ക്കെതിരായ ലൈംഗീകാതിക്രമങ്ങള് കൂടുന്ന സാഹചര്യത്തില് ലോഹ രക്ഷാകവചം ധരിച്ച് തെരുവോരത്തു കൂടി യാത്ര ചെയ്ത് പ്രതിഷേധിക്കുകയാണ് അഫ്ഗാനിസ്ഥാനിലെ യുവ കലാകാരി. ബുര്‍ക്കയ്ക്ക് മുകളില് ലോഹത്തിന്റെ രക്ഷാകവചം കെട്ടി തെരുവോരങ്ങളിലൂടെ ഇവര് നടന്നു പോകുമ്പോള് കണ്ടു നില്‍ക്കുന്നവരെല്ലാം തുറിച്ചു നോക്കുമെങ്കിലും കുബ്ര കാദമിയ്ക്ക് അതൊന്നും ഒരു പ്രശ്‌നമല്ല. അഫ്ഗാന് പോലൊരു യാഥാസ്ഥിത സമൂഹത്തില് ഒറ്റപ്പെട്ട ഈ സ്ത്രീ പ്രതിഷേധത്തിനു നേരെ വിമര്‍ശന ശരങ്ങള് ഉയര്‍ന്നു വരുന്നുണ്ടെങ്കിലും കാദമി അവരെയൊന്നും ഗൗനിയ്ക്കുന്നില്ല.\nഒരിക്കല് രക്ഷാകവചം ധരിച്ച റോഡിലൂടെ കാദമി നടന്നുപോകുമ്പോള് ഒരുകൂട്ടം പുരുഷന്മാര് ഇവരെ കടന്നാക്രമിക്കുകയും മോശമായി പെരുമാറുകയും ചെയ്തിരുന്നു. ഗതികെട്ട് കാറില് കയറി രക്ഷപ്പെടുകയാണ് കാദമി അന്ന് ചെയ്തത്. ആക്രമങ്ങളുടെയും ചൂഷണങ്ങളുടെയും കഥ ഇവിടെ തീരുന്നില്ല. പുരുഷ കേന്ദ്രീകൃതമായ സമൂഹത്തില് നിന്ന് പിന്നെയും അവള്‍ക്ക് അപമാനം നേരിടേണ്ടി വന്നു. അശ്ലീല ചിത്രങ്ങളും വീഡിയോയും കാദമിയുടെ ഫോണിലേക്ക് അയച്ച് അവര് വിണ്ടും അവളെ അപമാനിച്ചു. ഭീഷണി സന്ദേശങ്ങളും കാദമിയുടെ ഫോണുകളിലേക്ക് നിരന്തരം വന്നു. ഒടുവില് വീട് വിട്ട് മാറിതാമസിക്കേണ്ടി വന്നു ഈ അഫ്ഗാന് യുവതിയ്ക്ക്.\n‘സ്ത്രീകളെ രണ്ടാംതരക്കാരായി കാണുന്ന പുരുഷ കേന്ദ്രീകൃത സമൂഹത്തിലാണ് ഞങ്ങള് ജീവിക്കുന്നത്. ലൈംഗീക ചൂഷണങ്ങളെ കുറിച്ച് ഞങ്ങള് പരാതിപ്പെടുമ്പോഴെല്ലാം ശരിയായ രീതിയില് വസ്ത്രം ധരിച്ച് നടക്കുന്ന സ്ത്രീകളെ ആരും ആക്രമിക്കില്ലെന്നാണ് അവര് പറയുക. എന്തടിസ്ഥാനമാണ് ഇത്തരത്തിലുള്ള വാദങ്ങള്‍ക്കിവിടെയുള്ളത്. ബുര്‍ഖ ധരിച്ച് യാത്രചെയ്യുന്ന സ്ത്രീകള് പോലും ആള്‍ക്കൂ്ട്ടത്തിനു നടുവില് അപമാനിക്കപ്പെടുന്നു.’\nകുട്ടിക്കാലത്തും കൗമാരത്തിലും പലരില് നിന്നും മോശമായ പെരുമാറ്റം താന് നേരിട്ടിണ്ടെന്നും അവര് പറഞ്ഞു. എന്റെ അടിവസ്ത്രങ്ങള് ഇരുമ്പുറുകള് കൊണ്ട് നിര്‍മ്മിച്ചതായിരുന്നെങ്കില് എന്നാണ് ഞാന് ആഗ്രഹിക്കുന്നതെന്ന് അവര് പറഞ്ഞു.


വേലുത്തമ്പി സ്മാരകത്തിൽ തണൽമരങ്ങൾക്ക് വധശിക്ഷ | mannadi\nവേലുത്തമ്പി സ്മാരകത്തിൽ തണൽമരങ്ങൾക്ക് വധശിക്ഷ\nമണ്ണടി വേലുത്തമ്പി സ്മാരക മ്യൂസിയത്തിലെ തണല്‍മരങ്ങള് മുറിച്ച് കൂട്ടിയിട്ടിരിക്കുന്നു\nമണ്ണടി: വിദേശ സാമ്രാജ്യശക്തികൾക്കെതിരേ പോരാടിയ ധീരദേശാഭിമാനി വേലുത്തമ്പിദളവയുടെ സ്മാരക മ്യൂസിയത്തിലെ പ്രധാന ആകർഷണമായിരുന്ന തണൽമരങ്ങൾ പുരാവസ്തു വകുപ്പ് വെട്ടി. സ്മാരകം സന്ദർശിക്കാനെത്തുന്നവർക്ക് വിശ്രമിക്കാനുള്ള ഇടമായിരുന്നു ഈ തണൽമരങ്ങൾ. സ്കൂൾ കുട്ടികളാണ് ഏറ്റവും കൂടുതൽ സന്ദർശകരായി ഇവിടെയെത്തുന്നത്.\nമ്യൂസിയം മോടിപിടിപ്പിക്കുന്നതിന്റെ ഭാഗമായിട്ടുള്ള പുതിയ ചുറ്റുമതിൽ നിർമാണത്തിനാണ് 16 വർഷം പഴക്കമുള്ള തണൽമരങ്ങൾ വെട്ടിയത്. വർഷങ്ങൾക്കുമുമ്പ് മണ്ണടി ദേശക്കാരുടെ അഭ്യർഥനയെ തുടർന്നാണ് ലക്ഷങ്ങൾ ചെലവിട്ട് സ്മാരക മ്യൂസിയം നിർമിച്ചത്. ഘട്ടം ഘട്ടമായി നിർമിച്ച മ്യൂസിയത്തിന് അന്ന് മരങ്ങൾ നട്ടു നൽകിയത് വനം വകുപ്പാണ്. 2004-2005 വർഷത്തിൽ 100 മരങ്ങളാണ് നട്ടുപിടിപ്പിച്ചത്. ഈ മരങ്ങൾ കൂടാതെ തെങ്ങും തൈകളും മുറിച്ച കൂട്ടത്തിൽ പെടുന്നു. പുതിയ മതിൽ കെട്ടിയും പുന്തോട്ടം നിർമിച്ചും സ്മാരകം മോടിപിടിപ്പിക്കാനുള്ള പ്രവർത്തനത്തിന്റെ ഭാഗമായി തണലേകിനിന്ന മരങ്ങൾ മുറിച്ചുമാറ്റിയതെന്തിനെന്ന ചോദ്യം ബാക്കി നിൽക്കുന്നു.\nഇനി മരങ്ങൾ െവച്ചുപിടിപ്പിച്ചാൽതന്നെ വർഷങ്ങൾ വേണ്ടിവരും വളർന്നു തണലേകാൻ. തണൽമരങ്ങൾ വെട്ടിനശിപ്പിച്ച നടപടിക്കെതിരേ ശക്തമായ പ്രതിഷേധമാണ് പരിസ്ഥിതി പ്രേമികളിൽനിന്നുണ്ടാകുന്നത്. ഈ നടപടിക്കെതിരേ മന്ത്രിക്ക് പരാതി നൽകുമെന്ന് കടമ്പനാട് ഗ്രാമപ്പഞ്ചായത്തംഗം സി.കൃഷ്ണകുമാർ.


അഗ്രികള്‍ച്ചറല് സയന്റിസ്റ്റ്‌സ് റിക്രൂട്ട്‌മെന്റ് ബോര്‍ഡ്: നെറ്റ്, എ.ആര്.എസ്., എസ്.ടി.ഒ. | Agricultural Scientists Recruitment Board\nApr 11, 2021, 09:27 AM IST\nജൂണ് 21 മുതല് 27 വരെയാണ് പരീക്ഷ. എ.ആര്.എസ്. മെയിന് പരീക്ഷ സെപ്റ്റംബര് 19-ന് നടക്കും.\nഅഗ്രികള്‍ച്ചറല് സയന്റിസ്റ്റ്‌സ് റിക്രൂട്ട്‌മെന്റ് ബോര്‍ഡ്, ന്യൂഡല്‍ഹി നടത്തുന്ന നാഷണല് എലിജിബിലിറ്റി ടെസ്റ്റ് (നെറ്റ്), അഗ്രികള്‍ച്ചറല് റിസര്‍ച്ച് സര്‍വീസ് (എ.ആര്.എസ്.), സീനിയര് ടെക്‌നിക്കല്‍സ് ഓഫീസര് (എസ്.ടി.ഒ.) എന്നീ പരീക്ഷകള്‍ക്ക് അപേക്ഷിക്കാം. ജൂണ് 21 മുതല് 27 വരെയാണ് പരീക്ഷ. എ.ആര്.എസ്. മെയിന് പരീക്ഷ സെപ്റ്റംബര് 19-ന് നടക്കും.\n• നാഷണല് എലിജിബിലിറ്റി ടെസ്റ്റ്\nകാര്‍ഷിക സര്‍വകലാശാലകളിലേക്ക് ലക്ചറര്/അസിസ്റ്റന്റ് പ്രൊഫസര് തസ്തികയിലേക്ക് നിയമനം നടത്തുന്നതിനുള്ള യോഗ്യതാപരീക്ഷ. ബന്ധപ്പെട്ട വിഷയത്തില് സെപ്റ്റംബര് 19-നകം നേടിയ ബിരുദാനന്തരബിരുദമാണ് യോഗ്യത. പരീക്ഷ: ഓരോ മാര്‍ക്ക് വീതമുള്ള 150 ചോദ്യങ്ങള്. നെഗറ്റീവ് മാര്‍ക്ക് ഉണ്ടായിരിക്കും.\n• അഗ്രികള്‍ച്ചറല് റിസര്‍ച്ച് സര്‍വീസ്\nഇന്ത്യന് കൗണ്‍സില് ഫോര് അഗ്രികള്‍ച്ചറല് റിസര്‍ച്ചില് അഗ്രികള്‍ച്ചറല് സയന്റിസ്റ്റായി നിയമനം ലഭിക്കുന്നതിന്. ബന്ധപ്പെട്ട വിഷയത്തില് സെപ്റ്റംബര് 19-നകം നേടിയ ബിരുദാനന്തരബിരുദമാണ് യോഗ്യത.\nപരീക്ഷ: പ്രാഥമികപരീക്ഷ രണ്ടുമണിക്കൂര് ദൈര്‍ഘ്യമുള്ള ഒബ്ജക്ടീവ് മാതൃകയിലാകും. നെഗറ്റീവ് മാര്‍ക്കുണ്ടായിരിക്കും. ഇതില് വിജയിക്കുന്നവരെയായിരിക്കും മെയിന് പരീക്ഷയ്ക്ക് ക്ഷണിക്കുക. മൂന്നുമണിക്കൂര് ദൈര്‍ഘ്യവും പരമാവധി 240 മാര്‍ക്കുമുള്ള വിവരണാത്മകപരീക്ഷയായിരിക്കുമിത്.\n• സീനിയര് ടെക്‌നിക്കല്‍സ് ഓഫീസര്\nഐ.സി.എ.ആര്. ഹെഡ്ക്വാര്‍ട്ടേഴ്‌സിലേക്കും മറ്റ് ഗവേഷണസ്ഥാപനങ്ങളിലേക്കും സീനിയര് ടെക്‌നിക്കല്‍സ് ഓഫീസര് തസ്തികയിലേക്ക് നിയമനം നടത്തുന്നതിന്. എഴുത്തുപരീക്ഷ, അഭിമുഖം എന്നിവയുടെ അടിസ്ഥാനത്തിലാണ് തിരഞ്ഞെടുപ്പ്. ബന്ധപ്പെട്ടവിഷയത്തില് സെപ്റ്റംബര് 19-നകം നേടിയ ബിരുദാനന്തരബിരുദമാണ് യോഗ്യത. പരീക്ഷ: 150 ചോദ്യങ്ങള് അടങ്ങുന്ന രണ്ടുമണിക്കൂര് ദൈര്‍ഘ്യമുള്ള ഒബ്ജക്ടീവ് പരീക്ഷ.\nഅപേക്ഷ: www.asrb.org.in വഴി ഏപ്രില് 25 വരെ നല്‍കാം.\nContent Highlights: Agricultural Scientists Recruitment Board\nദ ഇന്‍സ്റ്റിറ്റ്യൂട്ട് ഓഫ് കമ്പനി സെക്രട്ടറിസ് ഓഫ് ഇന്ത്യ (ഐസിഎസ്‌ഐ) നടത്തുന്ന ..


മലപ്പുറം മതമൈത്രിയുടെ മറ്റൊരു കഥ, ഇത്തവണ താരങ്ങള് കലക്ടറും, പാസ്‌പോര്‍ട്ട് ഓഫിസറും | Malappuram Life\nമലപ്പുറം: ഈ വര്‍ഷം ഓഗസ്റ്റ് 26-ാം തിയതി, സ്ഥലം നെടുമ്പാശേരി വിമാനത്താവളം, സമയം ഏകദേശം വൈകുന്നേരം6മണി. കേരളത്തില് നിന്നും ഹജ് തീര്‍ഥാടകരെയും വഹിച്ചു കൊണ്ടുള്ള അവസാന വിമാനം നെടുമ്പാശേരി വിമാനത്താവളത്തില് നിന്ന് പുറപ്പെടാന് കേവലം രണ്ട് മണിക്കൂര് മാത്രം. ഈ സമയത്താണ് മലപ്പുറം ജില്ലാ കലക്ടര് അമിത് മീണയ്ക്ക് ആ വിമാനത്തില് യാത്ര തിരിക്കേണ്ട വൃദ്ധയായൊരു തീര്‍ഥാടകയുടെ ഫോണ് വരുന്നത്. വിമാനത്താവളത്തിലെ എമിഗ്രേഷന് ഉദ്യോഗസ്ഥന് അവരുടെ പാസ്‌പോര്‍ട്ടിന് അയോഗ്യത കല്‍പിച്ച് പിടിച്ചെടുത്തിരിക്കുന്നു. വര്‍ഷങ്ങളുടെ കാത്തിരിപ്പിന് ശേഷമാണ് ഹജിന് പോകാനുള്ള അവസരം ലഭിച്ചിരിക്കുന്നത്. പതിറ്റാണ്ടുകളായി കാത്ത് വെച്ചിരുന്ന സ്വപ്‌നങ്ങളെല്ലാം ഒറ്റ നിമിഷം കൊണ്ട് തകര്‍ന്ന ആ സ്ത്രീയും, അവരോടൊപ്പം തീര്‍ഥാടനത്തിനുള്ള ഭര്‍ത്താവും അവസാന പ്രതീക്ഷയെന്ന നിലയിലാണ് കലക്ടറെ ബന്ധപ്പെട്ടത്.\nപക്ഷേ കലക്ടര്‍ക്കും ഈ വിഷയത്തില് ഔദ്യോഗികമായി ഇടപെടാനുള്ള അധികാരമൊന്നും ഉണ്ടായിരുന്നില്ല. അദ്ദേഹം അവസാന ശ്രമമമെന്ന നിലിയില് മലപ്പുറം പാസ്‌പോര്‍ട്ട് ഓഫിസറെ ബന്ധപ്പെട്ടു. ശനിയാഴ്ച ആയതിനാല് പാസ്‌പോര്‍ട്ട് ഓഫിസര് ജി ശിവകുമാര് അദ്ദേഹത്തിന്റെ ഭാര്യ പഠനാവശ്യത്തിന് താമസിക്കുന്ന കോയമ്പത്തൂരിലായിരുന്നു. കലക്ടര് അദ്ദേഹത്തെ കാര്യം ധരിപ്പിച്ചു. എന്തായാലും കൊച്ചിയില് നിന്നുള്ള അവസാന സര്‍വീസില് അവര്‍ക്ക് പോകാനാകില്ലെന്നത് ഇരുവര്‍ക്കും വ്യക്തമായിരുന്നു. പിന്നെ ഇന്ത്യയില് നിന്ന് ഹജ് സര്‍വീസായി പുറപ്പെടാനുണ്ടായിരുന്നത് മുംബൈയില് നിന്നും പിറ്റേ ദിവസമുള്ള രണ്ട് വിമാന സര്‍വീസുകള് മാത്രമായിരുന്നു. പാസ്‌പോര്‍ട്ടിലെ പ്രശ്‌നങ്ങള് പരിഹരിച്ച് അവര്‍ക്ക് ഹജിന് പുറപ്പെടാന് ബാക്കിയുള്ള സമയം കേവലം 20 മണിക്കൂറില് താഴെയും. പിറ്റേ ദിവസമാകട്ടെ പാസ്‌പോര്‍ട്ടും ഓഫിസും, സകല സര്‍ക്കാര് ഓഫിസുകളും അവധിയുള്ള ഞായറാഴ്ചയും.\nഏതൊരു ഉദ്യോഗസ്ഥനും ഉദ്യമം അവസാനിപ്പിക്കുന്നിടത്തു നിന്ന് മലപ്പുറത്തിന്റെ പാസ്‌പോര്‍ട്ട് ഓഫിസറും, കലക്ടറും അവരുടെ ദൗത്യം ആരംഭിച്ചു. പാസ്‌പോര്‍ട്ട് ഓഫിസര് തന്റെ ഓഫിസിലെ പ്രധാനപ്പെട്ട ഉദ്യോഗസ്ഥരെ അപ്പോള് തന്നെ ഫോണില് ബന്ധപ്പെട്ട് ഞായറാഴ്ച അവധി ഒഴിവാക്കി ഓഫിസിലെത്താന് ആവശ്യപ്പെട്ടു. പതിവിനു വിപരീതമായി 2017 ഓഗസ്റ്റ് 26-ാം തിയതി മലപ്പുറം പാസ്‌പോര്‍ട്ട് ഓഫിസ് തുറന്നു. പാസ്‌പോര്‍ട്ടിലെ തെറ്റുകള് തിരുത്താന് ഔദ്യോഗികമായി രണ്ടു പ്രാവശ്യത്തോളം അവരോട് ഓഫിസില് നിന്ന് രേഖാമൂലം ആവശ്യപ്പെട്ടിരുന്നതാണ്. പക്ഷേ അവരുടെ അറിവില്ലായ്മ മൂലം അക്കാര്യം മനസിലാകാതെ വന്നതാണ് പാസ്‌പോര്‍ട്ട് അയോഗ്യമാകാന് കാരണമെന്ന് ഉദ്യോഗസ്ഥര് കണ്ടെത്തി.\nപിന്നെയെല്ലാം പെട്ടെന്നായിരുന്നു. തകര്‍ന്നിരുന്ന ആ സ്ത്രീയുമായി ബന്ധപ്പെട്ടവര് മുംബൈയിലേക്ക് യാത്ര തിരിച്ചു. ഇതിനിടെ മുംബൈയില് നിന്നുള്ള ആ ദിവസത്തെ ആദ്യ ഹജ് വിമാനം പുറപ്പെട്ടിരുന്നു. ഇനി ബാക്കിയുള്ളത് രാത്രി പുറപ്പെടുന്ന ഇന്ത്യയില് നിന്നുള്ള അവസാന ഹജ് സര്‍വീസ് മാത്രം. പാസ്‌പോര്‍ട്ടിലെ തെറ്റുകള് തിരുത്താന് ബാക്കിയുള്ളത് ഏതാനും മണിക്കൂറുകള് മാത്രം\nമലപ്പുറം ഓഫിസിലെ ഉദ്യോഗസ്ഥര് രേഖകള് എല്ലാം പരിശോധിച്ച് വേണ്ട നടപടികള് സ്വീകരിച്ച് അവരുടെ പാസ്‌പോര്‍ട്ടുമായി ബന്ധപ്പെട്ട പ്രശ്‌നങ്ങള് എല്ലാം മണിക്കൂറുകള്‍ക്കകം പരിഹരിച്ചു. മതിയായ രേഖകളെല്ലാം അവര് മുംബൈ വിമാനത്താവളത്തിലെ എമിഗ്രേഷന് ഉദ്യോഗസ്ഥര്‍ക്ക് അയച്ചു കൊടുത്തു. ഇതു മാത്രമല്ല പ്രശ്‌നങ്ങള് ഒന്നും വീണ്ടും തലപൊക്കാതിരിക്കാന് എമിഗ്രേഷന് ഉദ്യോഗസ്ഥരെ നേരിട്ടു തന്നെ ബന്ധപ്പെട്ട് വേണ്ട നിര്‍ദേശങ്ങള് നല്‍കുകയും ചെയ്തു.\nഏകദേശം 18 മണിക്കൂറുകളോളം നീണ്ട നടപടികള്‍ക്ക് ഒടുവില് ഫലം ഉണ്ടായി. രാജ്യത്ത് നിന്നുള്ള അവസാന ഹജ് സര്‍വീസില് തീര്‍ഥാടകരില് ഒന്നായി ആ വൃദ്ധ സ്ത്രീയും സൗദിയിലേക്ക് പറന്നു. ദൗത്യം വിജയകരമായി പൂര്‍ത്തിയാതിന്റെ സന്തോഷത്തോടെ കലക്ടറും, പാസ്‌പോര്‍ട്ട് ഓഫിസറും, സഹപ്രവര്‍ത്തകരും തങ്ങളുടെ അടുത്ത കര്‍തവ്യത്തിലേക്കും.


'അങ്ങയുടെ യാത്രയില് ഉടനീളം സര്‍വ്വേശ്വരന് ആരോഗ്യവും സന്തോഷവും വിജയവും നല്‍കട്ടെ'; മോദിക്ക് പിറന്നാള് ആശംസിച്ച് മോഹന്‍ലാല് | Southlive\n'അങ്ങയുടെ യാത്രയില് ഉടനീളം സര്‍വ്വേശ്വരന് ആരോഗ്യവും സന്തോഷവും വിജയവും നല്‍കട്ടെ'; മോദിക്ക് പിറന്നാള് ആശംസിച്ച് മോഹന്‍ലാല്\nപ്രധാനമന്ത്രി നരേന്ദ്ര മോദിക്ക് പിറന്നാള് ആശംസകള് നേര്‍ന്ന് മോഹന്‍ലാല്. മോദിക്കൊപ്പമുള്ള ചിത്രം പങ്കുവച്ചാണ് മോഹന്‍ലാലിന്റെ ആശംസ. ‘നമ്മുടെ ബഹുമാന്യനായ പ്രധാനമന്ത്രി നരേന്ദ്ര മോദിജിക്ക് പിറന്നാള് ആശംസകള്. അങ്ങയുടെ യാത്രയില് ഉടനീളം സര്‍വ്വേശ്വരന് ആരോഗ്യവും സന്തോഷവും വിജയവും നല്‍കട്ടെ’ എന്നാണ് മോഹന്‍ലാല് കുറിച്ചിരിക്കുന്നത്.\nഎഴുപത്തിയൊന്നാം പിറന്നാളാണ് നരേന്ദ്ര മോദി ഇന്ന് ആഘോഷിക്കുന്നത്. പ്രധാനമന്ത്രിയുടെ ജന്മദിനത്തോട് അനുബന്ധിച്ച് സേവാ ഓര് സമര്‍പ്പണ് അഭിയാന് എന്ന പേരില് മൂന്നാഴ്ച നീണ്ടു നില്‍ക്കുന്ന ആഘോഷ പരിപാടികളാണ് രാജ്യത്ത് സംഘടിപ്പിച്ചിട്ടുള്ളത്. വാക്‌സീന് സ്വീകരിക്കുന്ന ആളുകള്‍ക്ക് പ്രധാനമന്ത്രി നന്ദി പറയുന്ന വീഡിയോ ‘നമോ ആപ്പ്’ വഴി പ്രചരിപ്പിക്കും.\n”നമുക്ക് ചെയ്ത് ഇതുവരെ കോവിഡ് വാക്സിന് എടുക്കാത്തവര് വാക്‌സിനേഷന് എടുത്തുകൊണ്ട് നരേന്ദ്ര മോദിക്ക് ജന്മദിന സമ്മാനം നല്‍കാം,” ആളുകളെ വാക്സിന് എടുക്കാന് പ്രേരിപ്പിച്ച് കേന്ദ്ര ആരോഗ്യ മന്ത്രി മന്‍സുഖ് മാണ്ഡവ്യ വാക്‌സിന് സേവ എന്ന ഹാഷ്ടാഗോടെ ഇന്നലെ ട്വീറ്റ് ചെയ്തു. ബിജെപിയുടെ നേതാക്കളോട് വാക്സിന് കുത്തിവെയ്പ്പ് പ്രോത്സാഹിപ്പിക്കണമെന്ന് അറിയിച്ചിട്ടുണ്ട്.\nഇന്ന്2കോടി ഡോസുകള് നല്‍കുക എന്ന ലക്ഷ്യത്തോടെ എട്ട് ലക്ഷത്തോളം വളണ്ടിയര്‍മാര്‍ക്ക് ബിജെപി പരിശീലനം നല്‍കി. 20 ദിവസത്തെ ആഘോഷങ്ങളുടെ ഭാഗമായി വന് ശുചിത്വവും രക്തദാന കാമ്പെയ്നുകളും ഒന്നിലധികം പരിപാടികളും നടത്താന് പാര്‍ട്ടി പദ്ധതിയിടുന്നുണ്ട്. ഇതിനായി എല്ലാ സംസ്ഥാന ഘടകങ്ങള്‍ക്കും ബിജെപി അദ്ധ്യക്ഷന് ജെപി നദ്ദ നിര്‍ദേശം നല്‍കി.


വീണ്ടും ക്രൂരത; ഭര്‍ത്താവിനെ മരത്തില് കെട്ടിയിട്ട് യുവതിയെ4പേര് ചേര്‍ന്ന് ബലാത്സംഗം ചെയ്തു - BIGNEWSLIVE | Latest Malayalam News\nകഴിഞ്ഞ ദിവസമാണ് യുവതി ക്രൂരപീഡനത്തിന് ഇരയായത്. ബൈക്കില് സഞ്ചരിക്കുകയായിരുന്ന യുവാവിനെയും ഭാര്യയെയും നാല് യുവാക്കള് തടഞ്ഞ് നിര്‍ത്തി അപമാനിക്കുകയും യുവതിയെ പീഡിപ്പിക്കുകയുമായിരുന്നു.\nരാംപുര്: ഉത്തര്‍പ്രദേശില് ഭര്‍ത്താവിന്റെ മുന്നില് വെച്ച് യുവതിയെ നാല് പേര് ചേര്‍ന്ന് കൂട്ട ബലാത്സംഗം ചെയ്തു. കഴിഞ്ഞ ദിവസമാണ് യുവതി ക്രൂരപീഡനത്തിന് ഇരയായത്. ബൈക്കില് സഞ്ചരിക്കുകയായിരുന്ന യുവാവിനെയും ഭാര്യയെയും നാല് യുവാക്കള് തടഞ്ഞ് നിര്‍ത്തി അപമാനിക്കുകയും യുവതിയെ പീഡിപ്പിക്കുകയുമായിരുന്നു.\nഭര്‍ത്താവിനെ ബൈക്കില് നിന്ന് പിടിച്ചിറക്കി യുവാക്കള് മര്‍ദ്ദിച്ചവശനാക്കിയ ശേഷം തൊട്ടടുത്ത മരത്തില് കെട്ടിയിട്ടു. പിന്നീട് ഭര്‍ത്താവിന്റെ മുന്നിലിട്ട് യുവതിയെ ക്രൂര പീഡനത്തിനിരയാക്കി. തുടര്‍ന്ന് ബലാത്സംഗ ദൃശ്യം മൊബൈലില് പകര്‍ത്തിയ യുവാക്കള് പിന്നീട് ഇത് സാമൂഹ്യമാധ്യമങ്ങളില് പ്രചരിപ്പിച്ചു.\nപീഡനത്തിന് ശേഷം യുവാവിനെയും ഭാര്യയെയും ഉപേക്ഷിച്ച് പ്രതികള് കടന്നു. സംഭവത്തില് യുവതി നല്‍കിയ പരാതിയില് പോലീസ് അന്വേഷണം ആരംഭിച്ചു. പീഡന ദൃശ്യം മാധ്യമങ്ങില് എത്തിയതോടെയാണ് പോലീസ് അന്വേഷണം ഊര്‍ജിതപ്പെടുത്തിയതെന്ന് ആരോപണമുണ്ട്.\nസംഭവത്തില് പ്രതികളായ മൂന്ന് പേരെ തിരിച്ചറഞ്ഞിതയി പോലീസ് പറഞ്ഞു. വീഡിയോ സാമൂഹ്യമാധ്യമങ്ങളില് പ്രചരിപ്പിച്ചവര്‍ക്കെതിരെയും നടപടിയുണ്ടാകുമെന്ന് പോലീസ് അറിയിച്ചു.\nTags: uttar pradeshwomen\nഇന്ത്യന് സേനയുടെ ഹെലികോപ്റ്റര് തകര്‍ന്നുവീണ് രണ്ട് പേര് മരിച്ചു


ഡോ. എം ജാതവേദന് | ചിന്ത പബ്ലിഷേഴ്സ്\nഡോ. എം ജാതവേദന്\nതൃശൂര് ജില്ലയിലെ ഒല്ലൂക്കരയില് 1950-ല് ജനനം. ശ്രീകൃഷ്ണപുരത്ത് (പാലക്കാട് ജില്ല) മാടമ്പി മന അംഗമാണ്. അച്ഛന് ശ്രീ. എം സി നീലകണ്ഠന് നമ്പൂതിരി. അമ്മ: ശ്രീമതി സാവിത്രി. സ്‌കൂള് വിദ്യാഭ്യാസം ഒല്ലൂക്കര, മണ്ണാര്‍ക്കാട് എന്നിവിടങ്ങളില്. കോളേജ് വിദ്യാഭ്യാസം തൃശൂര് സെന്റ്‌തോമസ് കോളേജില്. ബിരുദാനന്തര ബിരുദത്തിനുശേഷം ഗവേഷണം കുരുക്ഷേത്ര റീജിയണല് എഞ്ചിനീയറിങ് കോളേജിലെ (ഇപ്പോള് നാഷണല് ഇന്‍സ്റ്റിറ്റ്യൂട്ട് ഓഫ് ടെക്‌നോളജി) ഗണിതശാസ്ത്ര വകുപ്പില്. കാന്തശക്തിയുള്ള ദ്രാവകങ്ങളുടെ ബലതന്ത്രത്തെക്കുറിച്ചുള്ള പഠനത്തിന് ഡോക്ടറേറ്റ്. അതിനുശേഷം ഒരുവര്‍ഷക്കാലം ചെന്നൈ ഇന്ത്യന് ഇന്‍സ്റ്റിറ്റ്യൂട്ട് ഓഫ് ടെക്‌നോളജിയില് സമുദ്രശാസ്ത്ര ഗവേഷണരംഗത്ത് റിസര്‍ച്ച് അസോസിയേറ്റ്. 1978 മുതല് കൊച്ചി ശാസ്ത്രസാങ്കേതിക സര്‍വകലാശാലയിലെ ഗണിതശാസ്ത്രവകുപ്പ് പ്രൊഫസര്. 2004-07 കാലത്ത് വകുപ്പുമേധാവിയായിരുന്നു. ഗവേഷണരംഗം-ദ്രവബലതന്ത്രവും അനുബന്ധവിഷയങ്ങളും. അധ്യാപന-ഗവേഷണരംഗത്തെന്നപോലെ സംഘടനാരംഗത്തും തല്‍പ്പരന്. ഭാര്യ : കുമരപുരം കോവിലകാംഗമായ ശാരദ. മക്കള് : അഡ്വ. ജതീന്, ആതിര, നമിത\nഗണിതശാസ്ത്രം ശാസ്ത്രങ്ങളുടെ റാണി\nby ഡോ. എം ജാതവേദന്\nസമകാലിക ഗണിതശാസ്ത്രം ബീജഗണിതം മുതല്


അതവിടെ നിക്കട്ടെ, പൂമരത്തിന്റെ കാര്യമെന്തായി, പൂമരംകൊണ്ട് നീ കപ്പല് പണിത് തീര്‍ത്തോ മുത്തേ...ജയറാം ചിത്രത്തിന്റെ ട്രെയിലര് പോസ്റ്റ് ചെയ്ത കാളിദാസിന് ട്രോളി സോഷ്യല് മീഡിയ - Pathram Online\nനടന് ജയറാമിന്റെ ‘ദൈവമേ കൈതൊഴാം k.കുമാറാകണം’ എന്ന ചിത്രത്തിന്റെ ട്രെയിലര് ഫേസ്ബുക്കില് പോസ്റ്റ് ചെയ്ത മകന് കാളിദാസിനെ ട്രോളി കൊന്ന് സോഷ്യല് മീഡിയ. അച്ഛന്റെ ചിത്രത്തിന്റെ ട്രെയിലര് കാണണമെന്നും ഷെയര് ചെയ്യണമെന്നും പിന്തുണ നല്‍കണമെന്നും പറഞ്ഞാണ് കാളിദാസ് ട്രെയിലര് പോസ്റ്റ് ചെയ്തത്. എന്നാല് സംഗതി പാളി.\nകമന്റുകളിട്ട കൂടുതല് പേര്‍ക്കും അറിയേണ്ടത് ജയറാം ചിത്രത്തെ കുറിച്ചല്ല. മറിച്ച് കാളിദാസിന്റെ ‘പൂമരം’ എന്ന ചിത്രത്തെ കുറിച്ചായിരിന്നു. ഒരു കമന്റ് ഇങ്ങനെ ”അതൊക്കെ അവിടെ നിക്കട്ടെ, പൂമരത്തിന്റെ കാര്യം എന്തായി. അതാദ്യം പറ”.\n”പൂമരം കൊണ്ട് നീ കപ്പല് പണിത് തീര്‍ത്തോ മുത്തേ” എന്നാണ് മറ്റൊരു കമന്റ്. നിരവധി പേരാണ് ഇത്തരത്തില് പൂമരത്തെ ട്രോളിയത്.\nപൂമരം ഡിസംബറില് തീയറ്ററുകളിലെത്തുമെന്നായിരുന്നു നേരത്തെ പറഞ്ഞിരുന്നത്. എന്നാല് ചിത്രം ഡിസംബറിലും തീയറ്റര് കണ്ടില്ല. എബ്രിഡ് ഷൈന് സംവിധാനം നിര്‍വഹിക്കുന്ന ചിത്രം കഴിഞ്ഞ ഫെബ്രുവരിയില് റിലീസ് ചെയ്യുമെന്നായിരുന്നു ആദ്യം പുറത്തുവന്ന വാര്‍ത്ത. എന്നാല് അകാരണമായി റിലീസ് നീളുകയായിരുന്നു. കാളിദാസ് നായകനാകുന്ന ആദ്യ മലയാള ചിത്രമാണ് പൂമരം. ചിത്രത്തിലെ രണ്ട് ഗാനങ്ങളും ഇതിനോടകം ഹിറ്റായിക്കഴിഞ്ഞു. കാളിദാസിന് പുറമെ കുഞ്ചാക്കോ ബോബന്, മീരാ ജാസ്മിന്, ഗായത്രി സുരേഷ് എന്നിവരും ചിത്രത്തില് വേഷമിടുന്നുണ്ട്.\nവിവാഹ വാര്‍ഷികദിനത്തില് ജയറാമിന് സര്‍പ്രൈസ് ഒരുക്കി അണിയറക്കാര് (വീഡിയോ)


ഇത് നാഗങ്ങളുടെ സുന്ദര നാട്; 'മിനി കശ്മീർ' | Mini Kashmir Bhaderwah\nഇത് നാഗങ്ങളുടെ സുന്ദര നാട്; 'മിനി കശ്മീർ'\nമനോരമ ലേഖകൻ May 24, 2019 02:27 PM IST\nImage From Bhaderwah Valley Facebook Page\nപ്രണയത്തെക്കാളും മനോഹരമാണ് കശ്മീരിലെ മഞ്ഞുമൂടിയ താഴ‍്‍വര. കാഴ്ചയിൽ അതിസുന്ദരി. കുളിരുന്ന കശ്മീരിലേക്കുള്ള യാത്ര ഏവരെയും മോഹിപ്പിക്കും. വർണനയിൽ ഒതുങ്ങുന്നതല്ല ഇൗ സുന്ദരഭൂമി. ഏതു കാലത്തും കാശ്മീരില് പോകാം. വേനലിൽ കശ്മീരാകെ പച്ചപുതച്ച് മഞ്ഞുകളൊക്കെ ഉരുകിതീരും. കശ്മീരിലെ പ്രധാന ടൂറിസ്റ്റ് ലൊക്കേഷന് ഗുല്‍മര്‍ഗ്ഗും സോനാമര്‍ഗും പല്‍ഗാമും ശ്രീനഗറുമാണ്. ശ്രീനഗറില് ഹൗസ്‌ബോട്ടിലും ഥാല് തടാകക്കരകളിലുമായി മികച്ച താമസസൗകര്യങ്ങളുണ്ട്. 1500 മുതല് 5000 വരെയാണ് ചാര്‍ജ്. കശ്മീർ താഴ‍്‍വരയും പൈൻ മരക്കാടുകളും ആപ്പിളും കുങ്കുമപ്പൂക്കളും കണ്ടു മനോഹരകാഴ്ചകൾക്ക് പറ്റിയയിടമാണ് കശ്മീർ. കണ്ണിനുകുളിർമയേകുന്ന കാഴ്ചകൾ കണ്ട ആരും പറയും ഭൂമിയിലെ സ്വർഗ്ഗം കശ്മീർ എന്ന്.\nസഞ്ചാരികൾക്ക് അത്ര പരിചിതമല്ലാത്ത ഇടങ്ങളും കശ്മീരിലുണ്ട്. അതിലൊന്നാണ് മിനി കശ്മീർ എന്നറിയപ്പെടന്ന ബദേർവാഹ്. നഗരതിരക്കുകളിൽ നിന്നും മാറി ശാന്തസുന്ദര പ്രദേശമാണിത്. ഹിമാലയൻ പർവതനിരയുടെ താഴ്‍വാരത്തിൽ സ്ഥിതിചെയ്യുന്ന ബദേർവാഹ് ഡോഡ ജില്ലയിലാണ്. സുന്ദരകാഴ്ചകള്‍ക്കപ്പുറം വ്യത്യസ്തമായ പാമ്പുകളെയും ഇവിയെ കാണാം. അതുകൊണ്ട് തന്നെ നാഗ് കി ഭൂമി എന്നും നാഗങ്ങളുടെ നാടെന്നും ബദേർവാഹ് അറിയപ്പെടുന്നു. ഇവിടുത്തെ പ്രക‍ൃതി സൗന്ദര്യം ആരെയും വശീകരിക്കുന്നതാണ്.\nസാഹസിക പ്രേമികളുടെ ഇഷ്ടയിടം\nകശ്മീരിൽ സാഹസിക വിനോദങ്ങൾക്ക് പേരുകേട്ടയിടമാണ് ബദേർവാഹ്. അവിടുത്തെ സൗന്ദര്യവും സാഹസിക വിനോദങ്ങളും അറിഞ്ഞുകേട്ടു വരുന്ന സഞ്ചാരികളാണ് ഏറിയപങ്കും. എന്നാൽ ജമ്മു സിറ്റിയിൽ നിന്നും 205 കിലോമീറ്റർ അകലെ സ്ഥിതി ചെയ്യുന്നതിനാൽ ഇവിടേക്ക് എത്തുന്ന ആളുകളുടെ എണ്ണം കുറവാണ്. എപ്പോഴും ആസ്വദിക്കാവുന്ന സാഹസിക വിനോദങ്ങളാണ് സഞ്ചാരികളെ അദ്ഭുതപ്പെടുത്തുന്ന മറ്റൊരു ആകർഷണം. മഞ്ഞുകാലത്ത് താഴ്‍വരകളിലൂടെയുള്ള സ്കീയിങും വേനല്‍കാലത്തെ പാരാഗ്ലൈഡിങ്ങുമൊക്കെ രസകരമാണ്. കൂടാതെ കുതിര സവാരിയും, റോക്ക് ക്ലൈംബിങ്, ട്രക്കിങ്ങ് എന്നിവയ്ക്കുള്ള സൗകര്യങ്ങളുമുണ്ട്.\nകശ്മീർ യാത്രയിൽ തീർച്ചയായും ഇവിടം കണ്ടിരിക്കണം. പ്രകൃതിയുടെ മനംമയക്കും സൗന്ദര്യം ആസ്വദിക്കണം.


പാഠം 77: ഒരു രൂപപോലും പലിശനല്‍കേണ്ട; ഭവനവായ്പ എങ്ങനെ ലാഭകരമാക്കാം? | Don't pay interest. How to make housing loan profitable? Investment column by Dr.Antony\nപാഠം 77: ഒരു രൂപപോലും പലിശനല്‍കേണ്ട; ഭവനവായ്പ എങ്ങനെ ലാഭകരമാക്കാം?\nJun 9, 2020, 11:03 AM IST\nവായ്പയെടുക്കുന്നതുകയേക്കാള് കൂടുതലാണ് മൊത്തം അടയ്‌ക്കേണ്ടിവരുന്ന പലിശ. ഒരു രൂപപോലും പലിശ ബാധ്യതയില്ലാതെ വായ്പ എങ്ങനെ നേട്ടമാക്കിമാറ്റാമെന്ന് നോക്കാം.\nവീടുവെയ്ക്കാനാണ് സുനീഷ് തോമസ് പ്രമുഖ പൊതുമേഖല ബാങ്കില്‍നിന്ന് 30 ലക്ഷംരൂപ ഭവനവായ്പയെടുത്തത്. 7.25ശതമാനം പലിശപ്രകാരം പ്രതിമാസം 23,711 രൂപവീതമാണ് 20വര്‍ഷത്തേയ്ക്ക് തിരിച്ചടയ്‌ക്കേണ്ടത്.\n20 വര്‍ഷംകഴിയുമ്പോള് സുനിഷ് പലിശയടക്കം ആകെ തിരിച്ചടച്ചിട്ടുണ്ടാകുക 56,90,707(56.90ലക്ഷം)രൂപയാണ്. അതായത് പലിശമാത്രം 26 ലക്ഷത്തിലധികംരൂപ.\nഇനി രതിഷിലേയ്ക്കുവരാം. സ്വകാര്യ സ്ഥാനപത്തിലെ ജീവനക്കാരനായ രതീഷ് മോഹനും സുനീഷിനൊപ്പം വായ്പയെടുത്തു. പ്രതിമാസം 23,711 രൂപവീതമാണ് 20വര്‍ഷത്തേയ്ക്ക് അദ്ദേഹവും തിരിച്ചടയ്‌ക്കേണ്ടത്.\nപ്രതിമാസ തിരിച്ചടവുതുകയ്‌ക്കൊപ്പം 5000 രൂപ കൂടുതലായി അടയ്ക്കാന് രതീഷ് തീരുമാനിച്ചു. ഇതുപ്രകാരം കാലാവധി പൂര്‍ത്തിയാകുമ്പോള് രതീഷ് മൊത്തം അടച്ചിട്ടുണ്ടാകുക 47,55,738 രൂപയാണ്. പലിശയിനത്തില്‍മാത്രം മൊത്തം അടച്ചിട്ടുണ്ടാകുക 17.55 ലക്ഷം രൂപ. പ്രതിമാസതുക കൂട്ടിയടച്ചതിലൂടെയുള്ള ലാഭമാകട്ടെ 9.35 ലക്ഷംരൂപയും.\nവായ്പയുടെ തുടക്കത്തിലുള്ള തിരച്ചടവുതുകയില് ഭൂരിഭാഗവും പലിശയിനത്തിലേയ്ക്കാണ് ബാങ്കുകള് വരവുവയെക്കുന്നത്. മുതലിലേയ്ക്ക് വളരെകുറവും. എന്നാല്, 5000 രൂപ കൂട്ടിയടച്ചാല് ആതുക മുതലിലേയ്ക്കാണ് പോകുക. അതുകൊണ്ടുതന്നെ 20 വര്‍ഷത്തെ വായ്പ ആറുവര്‍ഷംമുമ്പെ ക്ലോസ് ചെയ്യാനും നിങ്ങള്‍ക്കാകും.\nവായ്പ എങ്ങനെ നേട്ടമാക്കാം\nഒരുരൂപപോലും പലിശ നല്‍കാതെ വായ്പ നേട്ടമാക്കിമാറ്റാനും അവസരമുണ്ട്. ബാങ്കിന് നിശ്ചിത തുക തിരിച്ചടയ്ക്കണെമെങ്കിലും അതിനുബദലായി നിക്ഷേപംനടത്തി ലോണിന്റെ വായ്പ തിരിച്ചുപിടിക്കാം.\n23,711 രൂപ പ്രതിമാസം തിരിച്ചടയ്ക്കുന്നതിനോടൊപ്പം മികച്ച ആദായം നല്‍കുന്ന മ്യൂച്വല് ഫണ്ടില് 5000 രൂപവീതം 20വര്‍ഷം നിക്ഷേപിക്കുക. ദീര്‍ഘകാല എസ്‌ഐപിയായതിനാല് മികച്ചനേട്ടം നല്‍കാന് ഫണ്ടുകള്‍ക്കുകഴിയും. പ്രതിമാസ അധിക തിരിച്ചടവുതുകയ്ക്ക് പകരമായാണ് ഈരീതി സ്വീകരിക്കേണ്ടത്.\n12ശതമാനം ആദായം ലഭിച്ചാല് നിങ്ങളുടെ നിക്ഷേപം 50 ലക്ഷമായി ഉയരും. മൊത്തം നിക്ഷേപിച്ചതുകയാകട്ടെ 12 ലക്ഷംമാത്രവും. പലിശയിനത്തില്‍മാതം 26.90 ലക്ഷം ബാങ്കിന് നില്‍കുമ്പോള് നിക്ഷേപത്തിലൂടെ ലഭിക്കുന്നത് 50 ലക്ഷം രൂപ. നിക്ഷേപിച്ച 12 ലക്ഷം മാറ്റിയാല് 38 ലക്ഷമാണ് ആദായമായി ലഭിച്ചത്. പലിശയടക്കം ബാങ്കില് അടയ്‌ക്കേണ്ട 26.90 ലക്ഷം രൂപകിഴിച്ചാല് ബാക്കി ലഭിക്കുന്ന നേട്ടം 11.1 ലക്ഷം രൂപയുമാണ്!\nനിക്ഷേപത്തിന് 15ശതമാനം ആദായം ലഭിച്ചാല് 20വര്‍ഷംകഴിയുമ്പോള് നിങ്ങള്‍ക്ക് ലഭിക്കുക 75.79 ലക്ഷംരൂപയാണ്. 18.89 ലക്ഷംരൂപയാണ് അപ്പോള് അധികമായി ലഭിക്കുക.\nതിരിച്ചടവുതുകതന്നെ കണ്ടെത്താന് പ്രയാസമാണ്. പിന്നെയാണ് കൂടുതല് തുക അടയ്ക്കുകയെന്നാകും പലരും ചിന്തിക്കുക. പ്രതിമാസം പറ്റുന്നത്രതുക നിക്ഷേപിച്ചും അതിന് ആനുപാതികമായി നേട്ടമുണ്ടാക്കാം.\nറിസ്‌ക് എടുക്കാനുള്ള ശേഷിക്കനുസരിച്ച് മള്‍ട്ടി ക്യാപ്, ലാര്‍ജ് ആന്‍ഡ് മിഡക്യാപ് ഫണ്ടുകള് തിരഞ്ഞെടുത്ത് നികഷേപംനടത്താം. 5000 രൂപയാണ് നിക്ഷേപിക്കുന്നതെങ്കില് ഒരു ഫണ്ട് തിരഞ്ഞെടുത്താല് മതിയാകും. മികച്ച ഫണ്ടുകള്‍ക്ക് താഴെയുള്ള പട്ടിക കാണുക.\nMulti Cap, Large & MidCap Funds\nFund 15 Yr Return* Since Launch*\nSBI Focused Equity 15% 18.11%\nCanara Robeco Emerging Equities 15.84 % 15.23%\n*Return as on June, 08, 2020. എസ്ബിഐ ഫോക്കസ്ഡ് ഇക്വിറ്റി ഫണ്ട് 2004 ഒക്ടോബര് 11നും കനാറ റൊബേകോ ഫണ്ട് 2005 മാര്‍ച്ച് 11നുമാണ് പ്രവര്‍ത്തനംതുടങ്ങിയത്.\nശ്രദ്ധിക്കുക: നിലവിലെ മ്യൂച്വല് ഫണ്ടുകളുടെ പ്രകടനചരിത്രം വിലയിരുത്തിയാണ് ഈ നിഗമനത്തില് എത്തിയിട്ടുള്ളത്. കാലാകാലങ്ങളില് ഫണ്ടിന്റെ പ്രകടനം വിലയിരുത്തി ഉചിതമായ തീരുമാനമെടുത്താല് 12ശതമാനമെങ്കിലും ആദായം ദീര്‍ഘകാലയളവില് നേടാന്‍കഴിയുമെന്നകാര്യത്തില് സംശയമില്ല. ഫണ്ടുകളില് നിക്ഷേപിച്ച് ഒന്നോ രണ്ടോവര്‍ഷംകഴിയുമ്പോള് ആദായംനോക്കി നിക്ഷേപം പിന്‍വലിക്കരുത്. ദീര്‍ഘകാലത്തേയ്ക്കാണ് ഈനേട്ടം വാഗ്ദാനം ചെയ്യുന്നതെന്ന് മനസിലാക്കുക.\nഅധികമായി പണം നിക്ഷേപിക്കുന്നതിനോട് വിയോജിപ്പുള്ളവരോട് ഒരുകാര്യം. നിലവില് കുറഞ്ഞ പലിശനിരക്കാണ് ഭവനവായ്പയ്ക്ക് ഈടാക്കുന്നത്. ഒരുവര്‍ഷംമുമ്പുവരെ 9ശതമാനത്തിലേറെയുണ്ടായിരുന്ന പലിശയാണ് ഒന്നരശതമാനത്തിലേറെ കുറഞ്ഞിരിക്കുന്നത്. ഒമ്പതുശതമാനം പലിശയായിരുന്നെങ്കില് മേല്‍പറഞ്ഞ വായ്പയ്ക്ക് പ്രതിമാസം 27,000 രൂപയെങ്കിലും തിരിച്ചടയ്ക്കണമായിരുന്നു. പലിശകുറവിലൂടെ 4000ത്തോളം രൂപയാണ് അധികമായി ലഭിക്കുക.\nപാഠം 76: സാമ്പത്തിക ലക്ഷ്യങ്ങള്‍ക്കായി ലക്ഷങ്ങള്‍നേടാന് പോര്‍ട്ട്‌ഫോളിയോ രൂപപ്പെടുത്താം\nപ്രമുഖ സ്വകാര്യസ്ഥാപനത്തില് ജോലിചെയ്യുന്ന ബിജു ഫിലിപ്പിന് നാല് സാമ്പത്തികലക്ഷ്യങ്ങളാണ് ..